SunOnline: #VAAHAKA: Fire and Ice (10)\nފަޔަރ އެންޑް އައިސް (10)\nއައިޝާ ނަސީމް 11 Jun 2019, 11:38\nއާރިޒްގެ ފައިގައި ހުރި ޒަޚަމްތަކަށް ބަލައިލުމާއެކު ފައި ދުޅަވެފައިވާކަން އެނގުނެވެ. އެވަގުތު އާރިޒް އުނދަގޫ ގޮތަކަށް ލޯ ހުޅުވާލައިފިއެވެ. އާރިޒްއަށް ލިބިފައިވާ ތޫނު ކަޅިރަވައާއި އަޅި ކުލައިގެ ލޮލަށް ނަޒަރު ހުއްޓުމާއިއެކު ފުރުގާންއަށް ލިބުނު ހައިރާންކަމާއެކު ދެލޯ ބޮޑުކޮށްލެވިއްޖެއެވެ. އެއާއެކު އާރިޒް ކަންބޮޑުވެފައި ދެލޯ މަރައިލީ އެ ސިއްރު ފޮރުވަންވެގެންނެވެ. ނަމަވެސް ފުރުގާންއަށް އޮޅުވައިނުލެވޭނެކަން އެނގުނެވެ. ބަލްސަމް އޭނަ މަރައިލާނެއެވެ.\n"އާރިޒް ހާސްނުވޭ. އެހެން މީހަކަށް އަންގަން ބޭނުން ނުވަންޏާ ތި ސިއްރު ފަޅާ އަރުވާކަށް އަހަރެން ބޭނުމެއްނޫން. އެކަމަކު ސުވާލެއް އެބައޮތް............" ފުރުގާންގެ ނަޒަރު މޭޒުމަތީ ހުރި ލެންސް ސޮލިއުޝަން ފުޅިއަށް ހުއްޓުނެވެ.\nއާރިޒްގެ ރީތި ކަޅި ފޮރުވަން އުޅުމުގެ މާނައަކީ ކޮބާހެއްޔޭ ފުރުގާންގެ ހިތަށް އެރިއެވެ.\n"ބަލްސަމްއަށް އެނގޭނެތަ؟ "\nއާރިޒްގެ ހިމޭންކަން ޖަވާބަކަށް ފުދުނެވެ.\nފުރުގާން އޭނަގެ އެކުވެރިއެއްގެ އެހީގައި އާރިޒް ހޮސްޕިޓަލަކަށް ގެންގޮސްގެން އެޑްމިޓްކޮށް ފަރުވާދެވޭނެގޮތް ހަމަޖެއްސިއެވެ. އިތުރު ޓެސްޓްތަކެއް ހެދުމުގެ މާނައެއް ނެތެވެ. އައިވީ އެންޓިބައިޓިކް އަޅާލަނިކޮށް ހަމަޖެހިދާނެއެވެ. އާރިޒް ގޭގައި އޮތިއްޔާ އޭނައަށް ބޭސްދިނުން ފަސޭހައެއް ނުވާނެއެވެ.\nފުރުގާންއާއި ބަލްސަމް ދޭތެރޭގައި މިއިން ޒަމާނެއްގައި ނުހިނގާފަދަ ބޮޑު އަރައިރުމަކަށް އެ މައްސަލަވިއެވެ. ސަބަބެއް ނެތިއެއް ނޫނެވެ. ބަލްސަމްއާއި އާރިޒްގެ ލޭގެ ގުޅުމެއް އޮތްކަން ފުރުގާންގެ ތަނަވަސް ސިކުނޑި ދެނެގެންފިއެވެ. ފުރުގާން ބަލްސަމް ގާތުން އަހާއިރަށް ފުރަތަމަ ހެދީ ދޮގެވެ. ބަލްސަމް އެގޮތަށް ދޮގު ހެދުމުން ފުރުގާން ރުޅިއައިސްގެން މޭޒުމަތީ ހުރި ވަށިގަނޑެއް ހޫރައިލިއެވެ. އަރައިރުމަކަށްގޮސް ހޫނު ވާ ހިސާބަށް ދިޔުމުން ކުރި ކުށަށް އިއުތިރާފުވުން ނޫންގޮތެއް ބަލްސަމްއަކަށް ނުފެނުނެވެ. އޭނަ ރޯންފެށިއެވެ.\n"މާފުކުރޭ ފުރުގާން. އޭރު ފުރުގާން ބީވެދާނެކަމުގެ ބިރުން އެ ވާހަކަ ދައްކަން ފަސޭހައެއް ނުވި. ދަރިއަކު ހުރި މީހަކާއި ކައިވެނިކޮށްފާނެކަމުގެ ޔަގީންކަމެއް ނެތީމަ. އެތައް އަންހެންކުދިންނެއް އެމީހަކަށްޓަކާ ގުރުބާންވާފަދަ ރީތިކަމެއް ލިބިފައިވާއިރު ދަރިއެއްގެ މަންމައެއްކަން އެނގުމުން ދޫކޮށްފާނެތީ. އެކަމާއި ބިރުން ދަރިއަކު ހުރިކަމަށް ނުބުނެ ސިއްރުކުރެވުނީ.........................."\n"ދެޓްސް އަންފޮގިވަބްލް. އަހަރެން އެހާ ފަސޭހައިން މާފުދޭނެކަމަށް ހީކުރަންޏާ ތިއީ ކުށްހީއެއް. މިހާދުވަސްވީއިރު އަހަރެން ދަސްނުވިކަމާމެދު ހިތާމަކުރަން........"\nފުރުގާން ބާރުބާރަށް ދޮރު ލައްޕާލާފައި ކޮޓަރިން ނުކުތުމުން ހުސްކަމެއް އިހުސާސްކުރެވުނެވެ. އެއާއިއެކު ނަފްރަތުގެ ބިޔަ ރާޅެއް ހިތުން ނެގިއެވެ. މުޅިހަށިގަނޑަށް އޭގެ އަސަރު ފޯރިއިރު މޫނުމަތިން ރުޅިއާއި ނަފްރަތުގެ އަސަރު އެމޫނުން ދުވަހަކު ނުފެންނަވަރަށް ދައްކާލައިފިއެވެ. އާރިޒްގެ ސުންޕާކަމުން އޭނަގެ އުފާވެރި ފުރިހަމަ ދިރިއުޅުން ހަލާކުކޮށްލައިފިއެވެ. ކެތްކުރާނީ ކިހިނެއްހެއްޔެވެ؟ އަމިއްލަ ދަރިއަކަށްވިޔަސް އޭނަގެ ހިތުގައިވިހާ ލޯތްބެއް އެއްފަހަރާ ހިތުން ފޮހެވިއްޖެއެވެ. އާރިޒް ކުރިމަތީގައި ހުރިނަމަ މޫނުމަތި ނޮޅައިލެވުނީހެވެ.\nބަލްސަމް ޚަބަރު ބަލައިލިއިރު އާރިޒް ހޮސްޕިޓަލުގައި އެޑްމިޓްކޮށްފައިވާކަން އެނގުނެވެ.\nއާރިޒް ގެއަށް ފޮނުވައިލީ ފަސްދުވަސް ފަހުންނެވެ. އެކަނިމާ އެކަނި އެތާ އޮތްއިރު އެކަނިވެރިކަމާއި ހިތްދަތިކަން އިހުސާސްކުރެވި އެހިތް ރުޔެވެ. އޭނަގެ ކުށަކީ ކޮބާހެއްޔެވެ؟ އެންމެން ނަފްރަތުކުރާވަރުގެ ކުށަކީ އޭނަގެ މޫނުގައި މިހިރަ ކަޅު ލަފުކަމަށް ވަންޏާ އޭނަ އެކަމާ ކުރާނެކަމެއް ނެތެވެ. މައިމީހާވެސް އޭނަދެކެ އެއޮތް އަންނަ ރުޅިއެކެވެ. ހާލު ބަލައިލަން ގުޅާ މީހެއް މާމަ ނޫނީ ނެތެވެ. މާމައަށް އޭނަ ހޮސްޕިޓަލުގައި އޮތްކަމެއް ނޭގެއެވެ. އާރިޒް އެކަން ސިއްރުކުރިއެވެ. އެނގިއްޖެއްޔާ މާމަގެ އަރުތެރެއިން އެއްޗެއް ނުދިރޭނެއެވެ. މަރުވެދާނެއެވެ. މާމައުޅޭ ހާލު ފެނި އާރިޒް ހިތާމަކުރެއެވެ. މާމަގެ ލޮލުގެ ފެނުން މަޑުމަޑުން ނެތެމުންދާއިރު އަސާގެ އެހީގައި ނޫނީ ހެލިފެލިވެ އުޅެވެނީއެއް ނޫނެވެ. އެއްވެސް އުފަލެއް ނުލިބި މާމަ މިދުނިޔެއައި ވަކިވެގެން ހިގައްޖެއްޔާ އޭނަ ދިރިއުޅުމުގެ މަގުސަދުން އެއްބައި ގެއްލުނީއެވެ. އޭނަ ކިޔަވަން ނިންމީ ހަމަ އެކަނި މާމައަށްޓަކައެވެ. އޭނަގެ ހުވަފެނަކީ މާމަ ހައްޖަށް ފޮނުވާ ބޭސްކުރުވަން ބޭރު ގައުމަކަށް ގެންދިޔުމެވެ. ސްވިޒަލޭންޑްފަދަ ރީތި ތަނަކަށް މާމަ ޗުއްޓީ ހަދާލަން ގެންދިޔުންވެސް އެލިސްޓަށް މިހާރު އިތުރުވެއްޖެއެވެ. ހިތާމައާއި ކަރުނައިގެ ތެރެއިން އޭނައަށް ހިތްވަރު ދޭން އައީ އަލާނިއަލްއެވެ. އޭނަ އެންގީ ލަވަ ލިޔުމަށެވެ. ފިނޑިއެއްހެން ނުރުއިމަށެވެ. އަންހެންދުޅާ ނުވުމަށެވެ.\nހޮސްޕިޓަލުގައި އޮވެ ހުސްވަގުތު ފުރައިލަން އޭނަ ހާޓް ބްރޯކެން ކިޑް އަދި ދަ ލޮސްޓް ސޯލް ކިޔާ ލަވައެއް ލިޔުނެވެ. ސްވިޒަލެންޑަށް އައިތާ ކުރީކޮޅު ކަލްޗާ ޝޮކެއް ލިބި ނޫޅެވޭނެހެން ހީވިއެވެ. ނަމަވެސް ބޭނުންވީ ކުޑަ ހިތްވަރެކެވެ. މިހާރު އޭނަ ކޮންމެވެސް ވަރަކަށް ބަސް ދަސްކޮށް ނަރުހުންނާއި ވާހަކަދައްކާލެވޭ ވަރުވެ އޭނަގެ މިޒާޖުގައި ހުރި ނުކެރޭކަން ކޮންމެވެސް ވަރަކަށް ނަފުސުން ފިލުވާލައިފިއެވެ. ރާއްޖޭގައި އުޅުނުހެން ބަލިކަށިވެގެން ދުނިޔޭގައި އުޅެން ފަސޭހައެއް ނުވާނެއެވެ. މަޑުމަޑުންގޮސް އޭނަގެ ނުކެރޭކަމާއި ލަދުރަކިކަންވެސް މާޒީގެ ތެރެއަށް ލާފައި އާ ފެށުމަކުން ފަށަން އޭނަގެ ޟަމީރު ވިސްނައިދިނެވެ. އެއަޑުތައް އަހައިގެން އޭނަ އަޅަންފެށި ފިޔަވަޅުތަކުން އެ ތޮށީގެ ތެރެއިން ނުކުމެވޭވަރުވެވިއްޖެއެވެ.\nއާރިޒް ނިދީގެ ފޮނި އަރާމުގައި އޮތްވާ ކޮޓަރީގެ ބޭރަށް ހުޅުވެން ހުރި ކުޑަދޮރުގެ ހިންމިތަކުން އެތެރެއަށް ފޭދެންފެށީ ދުންގަނޑެކެވެ. އިސާހިތަކު އެދުންގަނޑު މަޑުމަޑުން އެއްވެ މަޚުލޫގެއްގެ ސިފަޖެހުނެވެ. ސީލިންގުގައި ބޯޖެހޭއިރު ވަރުގަދަ ދަޅާއިއެކު ދެލޮލުން އަލިފާނުގެ ހުޅު ފެންނަފަދައެވެ. އެއްވެސް ޝުއޫރެއް އެލޮލުން ތަރުޖަމާކުރުމަށް އިންސާނުން ނުކުޅެދޭނެއެވެ. އެ މަޚުލޫގު އާރިޒް ގައިމަތީ އޮތް ރަޖާ ރީތިކޮށްލަ ދިނުމަށްފަހު ގުދުވެފާ ނިތްކުރީގައި ބޮސްދިނީ ކުލުނުން ފުރިގެންވާ ގޮތަކަށެވެ. އަދި ނޭގޭ ބަހުރުވައަކުން އެއްޗެކޭ ބުނެލިހިނދު އާރިޒް އެސްފިޔަ ތަޅުވާލާފައި ކުޑަކޮށް ލޯ ހުޅުވައިލަން އުޅެފައި އަނެއްކާވެސް ނިދީގެ ތެރެއަށް ގެނބުނެވެ.\nއާރިޒް ހޮސްޕިޓަލުން ދޫކޮށްލިއިރު ހަށިގަނޑުގައިވާ ޒަޚަމްތައް އެއްކޮށް ފަސޭހަވެއްޖެއެވެ.\nގެއަށް އައުމާއިއެކު އެންމެ ކުރިން ބަލްސަމްގެ ރުޅިއާއި އެއްޗެހި ކިޔުމާއި ކުރިމަތިލާން އާރިޒްއަށް ޖެހުނެވެ. ކަންހިނގިގޮތް ކިޔައިދިނުމުން ދެތިން ބޮނޑި މޫނުމަތީ އެޅުމުން އާރިޒްއަށް ތަދު އިހުސާސް ނުކުރެވުނަސް ބަލްސަމްގެ އަތަށް ތަދުވެ ލޮލުން ފެން އަންނަވަރުވިއެވެ. އެކަތައިގެ ހަރުކަން އާރިޒްގެ މޫނުގައި ހުއްޓެވެ. އަތުގެ އިނގިލިތައް ބިންދައިލިހެން ހީވިއެވެ.\nއާރްޔާއާއި ސިއެނާ ތަފާތެވެ. އެކުދިންގެ މައުސޫމްކަމާއި ހިތްހެޔޮކަން އާރިޒްގެ ހިތް ފަތަހަކުރިއެވެ. އެކުދިންގެ ފަރާތުން އެތައް ސުވާލުތަކެއް އަމާޒުވިއެވެ. އާރިޒް ހެޔޮ ހާލުގައި ހުއްޓާ ފެނުމުން އެކުދިންނަށް އުފާވެރިކަން ލިބި ހޫނު މޫސުމްގެ ކުރިއަށް އޮތް ދުވަސްތަކުގައި އާރިޒް ބައިވެރިކޮށްގެން ޕްރޮގްރާމްތައް ރޭވީ ފޯރިއާއިއެކުގައެވެ. އާރްޔާ ހިޔަނިހެން އާރިޒްއާއި އެކީގައެވެ. ކޯރުކައިރިއަށް މަސްބާނަން ދިޔުމާއި ސްވޭންތަކަށް ކާންދިނުން ހިނގާލަން ދިޔުން އާއްމުވެއްޖެއެވެ. ޓެނިސްކުޅުމާއި ފެތުންފަދަ ކަންތައްތަކުގައި އާރިޒްއަށް ދައުވަތުދެއެވެ. ސްކޭޓްކުރުންފަދަ ކަންތައް ތަކުގައިވެސް އާރިޒް ކޮންމެހެން ހުންނަން ޖެހެއެވެ. އެ މަޖަލުގައި އެންމެ ގިނައިން ބައިވެރިވެ އުޅުނީ ސިއެނާއާއި ކަންޒާއެވެ. އާރިޒްގެ ޒުވާން ހިތަށްވެސް ކުޑަ ކުޑަ އުފަލެއް ލިބުނެވެ. ކޮއްކޮމެންނާއިއެކު އެކު އުޅެ އުޅެ ހިތުގައި ގާތްތިމާގެ ކަމުގެ ލޯބި އެކަކު އަނެކަކަށްޓަކާ އަށަގެންފިއެވެ. އާރްޔާމެންނަށް އާރިޒްއަކީ ބޭބެކަން ނޭގިއެވެ. އާރިޒް އެކަން ދެނެހުރެއެވެ. އެގުޅުމާއި ބަލްސަމްގެ ހިތް ދެކޮޅެވެ. އާރިޒްދެކެ ހިތުގައިވާ ހަސަދަވެރިކަމުގެ ގިނިން ހިތް އުތުވިފައިވާއިރުވެސް އޭނަ ޚިޔާރުކުރީ ހިމޭންކަމެވެ. އާރިޒްގެ ހަގީގަތް ފުރުގާންއަށް އެނގިފައިވާއިރު ސިއެނާއާއި އާރްޔާ އެކުދިންގެ ބޭބެއާއި ވަކިކުރުވާކަށް ފުރުގާންވެސް ނޭދޭނެއެވެ. ބަލްސަމްއާއި ފުރުގާން ދޭތެރޭ އޮތް ނުތަނަވަސްކަމުގެ ފަރުދާ ބޯވަމުން އައިވަރަކަށް ބަލްސަމް ރުޅި އާރިޒްއަށް އަމާޒުވިއެވެ. އެކިގޮތްގޮތުން ދުއްތުރާކޮށް ފާޑުފާޑުބަސްތަކުން އަމިއްލަ ބަނޑުއަޅާ ވިހޭދަރީގެ ހިތް ކަފާކުދިކުދި ކުރަމުން ދިޔައިރު ރަހުމްގެ ކަންފުޅެއްވެސް އޭނަގެ ހިތަކު ނެތެވެ.\nއާޔާ ކަންޒާއާއިއެކު ފެސްޓިވަލްއަކަށް ގޮސްފައި އެނބުރި އައިއިރު ނަމާދުގަޑި ފާއިތުނުވެ ކިރިޔާ އޮތްކަމެވެ. ތެޅެމުން ފޮޅެމުންގޮސް ކޮޓަރިއަށް ވަންއިރު ކޮޓަރިތެރޭ އެއްވެސް ތަރުތީބެއް ނެތެވެ. ފްލޯރާ ލައްވާ ސާފުކުރުވަން ދޮންމަންމަ ބުންޏަސް އެކަމަށްވެސް އޭނައަށް ވަގުތެއްނުވެއެވެ. ފޮތްތަކާއި ހެދުންތައް އެތަން މިތާގައެވެ. ލެޕާއި ފޯނު އަދި ބައެއް ސާމާނުތައް އެނދުމަތީގައެވެ. ރަޖާގެ އެއްބައި ބިންމަތީގައެވެ. ނަމާދު ގެއަށްވަންއިރު މާމަ ގުރުއާން ކިޔަވަން ޚަތިމް ހިފައިގެން އިންތަންފެނުނެވެ.\n"އާޔާ އެންމެ ފަހުވަގުތު ކުރަން ޖެހޭކަމަކަށް ނަމާދު ނަހަދާތި..." މާމަ ބުނެލިއެވެ.\n"އޯކޭ މާމާ........." އާޔާ ކުޑަކޮށް ހިނިތުންވެލަމުން މާމައަށް ބަލައިލި ނަޒަރު ލޯބިން ފުރިފައިވިއެވެ.\n"ޔާﷲ ފޮގިވް މީ....." އާޔާ ހިތާހިތުން ދުޢާކުރުމަށްފަހު ދޮޅިލާން ފެށިއެވެ.\nނަމާދުކޮށް ނިމިގެން މާމައާއިއެކު ކޮޓަރިއަށްގޮސް އެނދުގައި އިށީނެވެ. އާޔާ ވާހަކައެއް ބުނަން ބޭނުންވާކަން އެނގި ނޫރިއާ ސުވާލުކުރަން ފެށިއެވެ. އާޔާ އެންމެފަހުން އޭނަގެ ލޮލަށް ފެނުނު މަންޒަރު ކިޔައިދިނެވެ. ވޯލްނަޓްގަސް އަމިއްލަ ޒާތުގައި ކޮޅަށް ތެދުވީ ނޫންކަމަށާއި އެކަން ކުރީ "ޖިންނި" އެއްކަމުގައި ބުނެލީ މާމަގެ އަތުގައި ހިފައިލަމުންނެވެ. އާޔާގެ އަތުތެރޭ އޮތް މާމަގެ އަތްތިލަވެސް ގަނޑުފެންކޮޅަކަށް ވެއްޖެއެވެ. ކުއްލިއަކަށް މާމަ އަރި އަޅާލައިފިއެވެ. ދެފައި އޮތީ އެނދުން ބޭރަށް އެލިފައެވެ. އާޔާ އަޑުކޮޅަށް ހަޅޭއްލަވައިގަތުމުން އެ އަޑު ގޭތެރޭގައި ގުގުމައިލިއެވެ. އިސާހިތަކު އޭނަގެ ބައްޕައާއި ދޮންމަންމަ ހޭކަނޑާލާފައި ދުވެ އައީ އާޔާގެ އަޑުގައިވި ބޭގަރާރުކަމާއި ނުތަނަވަސްކަން ނަގައިގަނެވިފައެވެ. އާޔާ ކުށްވެރި އިހުސާސްތަކާއި އެކު ލޯ ކަރުނުން ފުރާލައިގެން އެމަންޒަރު ދެކެން ހުއްޓެވެ. ބައްޕަ ކިތަންމެ ހާސްވެފައި ހުއްޓަސް ވަގުތުން ގުޅަންވީ ފަރާތަށް ގުޅަން ހަދާން ނައްތައެއްނުލިއެވެ. މާމައަށް ވީ ކިހިނެއްހެއްޔެވެ؟ މާމަ މާ ބޮޑަށް ބިރުގަތީހެއްޔެވެ؟ އާޔާ ބިރުގަތް ނަމަވެސް އޭނަގެ ކުށް ފޮރުވާކަށް ނޫޅުނެވެ. ރޮއިފާ އޭނަ ބައްޕަ ގާތު ކަންތައް ހިނގިގޮތް ކިޔައިދިނެވެ.\n"އާޔާ. ވަރަށް ގޯސްކަމެއް އާޔާ ތިކުރީ. އެކަހަލަ ބޮޑެތި ދޮގުތައް ހަދައިގެން މާމަގެ ސިކުނޑިއަށް އެކަން ނަގައިނުގަނެވޭވަރަށް ވުރެ ބަލިކަށިކަން އެގެންވާނެ ދޯ...."\n"އެކަމަކު ބައްޕާ....ދެޓްސް ވަޓް ރިއަލީ ހެޕެންޑް......."\n"އިނަފް އާޔާ......" ފުރުގާން ތަންކޮޅެއް ބާރަށް ބުނެލިއިރު އަޑުގައި ހަރުކަށިކަމެއް ވިއެވެ.\nދުވަހަކު އޭނަގެ ބައްޕަ އެހާ ގަދަޔަށް ރުޅިއައިސްފާ ހުއްޓާ އޭނަ ދެކެފައެއްނުވެއެވެ. ދުވަހަކު އެހާ ބާރަށް އެއްޗެކޭ ބުނެފައެއް ނުވެއެވެ. ހިތުގައި ޖެހި ރޮވިފައި ހުއްޓާ ޕެރެމެޑިކް މީހުން އައުމާއިއެކު ވަގުތުން ފަރުވާދޭންފެށިއެވެ. އޭރުވެސް މާމަ އޮތީ ހަރަކާތެއް ނެތިއެވެ. ދެލޯ މެރިފައެވެ. ރަގަޅަށް ބަލައިލުމުން އަނގަ އެއްފަރާތަކަށް ދަމާފައި ހުރިކަން އާޔާއަށް ފެނުނެވެ. އޭނަގެ ސަބަބުން މާމަ މަރުވަނީކަމަށް ހީކުރެވި ބިރުންގޮސް ފިނިވާގޮތްވިއިރު އެހާ ބޮޑަށް ހިތުގައި ޖެހިއްޖެއެވެ. އެކަމުގައި އާޔާއަށް ކުށްވެރިކުރެވުނީ އާރިޒްއެވެ. އާރިޒްދެކެ ރުޅިއައިސްގެން ފަޅައިގެންދާވަރުވިއެވެ. މާމައަށް ދެރަގޮތެއް ވެއްޖެއްޔާ އޭނަ އާރިޒްގެ ދުވަސް ދުއްވާލާނެއެވެ. ހަމަޖެހިގެން އެންމެ ނޭވާއެއް ލެވުނަކަ ނުދޭނެއެވެ.\nނޫރިއާ ހޮސްޕިޓަލަށް ގެންދިޔުމަށްފަހު އާޔާއަށް އެތަނަށް ދާނެ ހިތްވަރެއްވެސް ނުލިބުނެވެ. ކުށްވެރި އިހުސާސްތަކެއްގައި ބަދެވިފައި އިންދާ އެންމެ ގާތް އެކުވެރިޔާ ކަންޒާ ގުޅިއެވެ.\n"މާމައަށް ސްޓްރޯކެއް ޖެހުނީޔޯ....."\n"އެ ކޯންޗެއްތަ؟ " އާޔާއަކަށް ނޭގުނެވެ.\n"މާމަ ވަރަށް ވަރަށް ބަލި. މަންމަ ބުނި ގޮތުން ސިކުނޑީގައި ލޭކޮޅެއް ގަނޑުވީ. އެއްފަޅީގައި ވާގި ނެތް................................"\n"ކެނީ....އައި ފީލް ގިލްޓީ. އެނގޭތަ؟ އަހަރެން ބުނި އެއްޗަކުންނޭ މާމައަށް އެހެންވީ. މާމަ ބިރުގަތީ. ކެނީ ބުނެބަލަ. އަހަރެން......ކިހިނެއް ހަދާނީ؟ ޕުއާ ގްރޭން..." އާޔާ ރޮމުން ފޯނު ކަނޑާލައިފިއެވެ. އެނދަށް ވެއްޓިގަތްގޮތަށް އަޑުން އަޑުނަގާ ރޯންފެށުނެވެ. ހިތްކުދިކުދިވަނީއެވެ.\n"މިހުރިހާ ކަމަކީ އެނުލަފާ އާރިޒްގެ ކަންތަކޭ. ދޮންމަންމަ ބުނީކީ ދޮގެއްނޫނެއްނު. އޭނަ މިގެއަށް އައިފަހުން ބަދުނަސީބު ކަންތައްތައް ފުލުފުލުން ދިމާވާނީ ގައިމު ކޮންމެވެސް ކަމެއް ވީމައެއްނު. ބައްޕައާއި ދޮންމަންމަ ދުވަހަކު މިނޫނީ ރުޅިއައިސްގެން ވާހަކަ ނުދައްކާ ތިބި ހަނދާނެއްނުވޭ. ކިތަންމެ ސިއްރުކުރަން އުޅުނަސް އެދޭތެރޭގައި އޮތް މައްސަލައެއްގެ ބޮޑުކަން ފީލްވޭ. މާމަ ކުރީ ދުވަހު ފެއިންޓްވީ. މިހާރު މާމައަށް ވެގެން އުޅޭގޮތެއް ހެއްދެވިފަރާތް ދެނެވޮޑިގެންވަނީ. އަދި އެވަރުން ފުދުނީއެއްނޫން. ވޯލްނަޓްގަސްވެސް ވައްޓައިލީ. އެ ޑެވިލް އައިފަހުން މިގޭގެ އުފާވެރިކަން ގެއްލިއްޖެ.. އައި ހޭޓް ހިމް. އެ ފުރޭތަ ގަނޑު. އަގް....ފޫހި ފޫހި މީހާ ގަނޑެއް..............." އާޔާ އެނދުގެ ހެޑްބޯޑްގައި އަތުން ތަޅައިގަތެވެ.\nއިރުއިރުކޮޅާ ކަންޒާއަށް ގުޅައިގެން ވާނުވާ ބަލައެވެ. ކަންޒާ ބުނީ ސީޓީ ސްކޭނެއް ހައްދަން ވެއްދި ވާހަކައެވެ. ހިތުގައިޖެހި ރޯން އެތައް އިރަކު އޮތުމަށްފަހު ނަމާދުކޮށްގެން ދުޢާކުރަން ނަމާދުގެއަށް ވަނެވެ. އެތަނަށް ވަނުމުން ހިތަށް ފިނިކަމެއް ލިބުނެވެ. ހަމަހިމޭންކަން ވަށައިލިއެވެ. މިތަނަށް ވަނުމުން ހިތަށް ލިބޭ ހަމަޖެހުން ގޭގެ އެއްވެސް ތަނަކުން ނުލިބޭކަން އާޔާއަށްވެސް އިހުސާސްވިއެވެ. ނަމަދުކޮށްގެން ސަޖިދައަށް ދިޔަގޮތަށް އާޔާ ރޮމުން ދުޢާކުރިއެވެ. މާމައަށް ޝިފާއެއް ދެއްވުމަށް އެދި އާދޭސް ދެންނެވިއެވެ.\nއާރްޔާ އޭނަގެ މާމަ ގައިގާ ބައްދާލައިގެން އޮވެ ނެގި ސެލްފީއެއް އެފްބީއަށް ލާފައި މާމައަށް ހެޔޮދުޢާކޮށް ލިޔެފައި އޮތް އަސަރުގަދަ މެސެޖް އެތައްބަޔަކު ލައިކްކޮށް ޝެއާކޮށް އަދި ކޮމެންޓްވެސް ކުރިއެވެ.\nއުއްބައްތިއެއް ރޯކޮށްލުމަށްފަހު ބަންޑުން ދޫލަމަތީ އޮށޯވެލައިގެން ހުޅުކޮޅަށް ބަލަން އޮވެވުނީ އެކި ކަހަލަ ޚިޔާލުތަކުގައެވެ. އެންމެ އުދަގޫވަނީ އާރިޒްގެ ޚިޔާލުތައް އޭނައަށް އުދަގޫކުރާވަރުންނެވެ. ދެއަތްތިލަ ގުޅުވާލުމަށްފަހު އަތްތިލަމަތީ ބޯ ޖައްސައިލިތަނާ ފަހަތުން މީހެއްގެ ފިޔަވަޅުގެ އަޑު އިވުނެވެ.\n"އަހަރެން މިތާ އިށީދެލިޔަސް ހެޔޮތަ؟ " އާރިޒްގެ އަޑެވެ.\n"ނޯ....." އާޔާ ފުންމައިގެން ތެދުވުނުގޮތުން އުއްބައްތީގައި އަތުން ޖެހިފައި އިސްތަށިގަނޑުގައި ހުޅު ނުހިފީ އާރިޒްގެ ހުޝިޔާރުކަމުންނެވެ. އާރިޒް އުއްބައްތީގައި ހިފާ ދުރުކޮށްލީ ފަރިތަކަމާ އަވަސް ހަރަކާތަކާއެކުގައެވެ.\n"މަރުވާ ހިތުން އުޅޭ ކުއްޖެއް ދޯ. އަލިފާނާއި މާ ކައިރިވާކަށް ނުވާނެ. ދެންމެވެސް ކިރިޔާ އިސްތަށިގަނޑުގައި ހުޅު ނުހިފާ ސަލާމަތްވީ. އުއްބައްތިތައް ކައިރީ އޮށޯވެގެން ނޯވެބަލަ........." އާރިޒްގެ އަޑުގައި އޯގާތެރިކަންވިއެވެ. އާޔާގެ މޫނަށް ބަލައިލުމުން އެކުއްޖާ ރޮއިފަ ހުރިވަރު އިހުސާސްކުރެވުނެވެ. އެކަމުގެ ސަބަބުން އާރިޒްއަށް ވީ އުދަގޫތައް ކުޑައެއްނޫނެވެ. އާޔާގެ ހިތާމަތައް ފިލުވައިދޭނެ ގޮތަކާއިމެދު ވިސްނައިލެވުނެވެ.\n"ފްލޯރާ. ފްލޯރާ ހޫނު ޗޮކްލެޓެއް ގެނެސްދީބަލަ...." އާރިޒްއަށް ފްލޯރާ ސިޑިން އަރާތަން ފެނިފާ ގޮވައިލިއެވެ.\n"ކޮންމެހެން ހެޔޮ އެދިގެން އުޅޭނެކަމެއްނެތް ފުރޭތަ.." އާޔާ ރުޅިއައިސްގެން ލޯ އަޅައިލިއެވެ. "މާމަ އައިސީޔޫގައި އޮތީ ކަލެއާއި ހެދި......."\n"ހޫމް......އެކަމަކު އެހެނޭ ކިޔާފައި ސުއިސައިޑް ވެގެން އަދި ސަވާބެއް ނުލިބޭނެ. ފުރޭތައަކަށް ވާނެ ނަމައޭ ހިތަށް އަރާ. އޭރުން އެންމެ ކުރިން ކާލާނީ އާޔާ...... " އާރިޒް އާޔާ ހެއްވާލަން ބޭނުންވިއެވެ. އޭނަގެ މޮޔަކަމާއެވެ. އާޔާ ނުހޭނެއެވެ. އޭނަ ފެނުމުން ދަތް ބިންދައިގެންހާ ގަދަޔަށް ރުޅިއާދެއެވެ. އެންމެ ރެއަކުން އާޔާގެ އިސްތަށިގަނޑު ނުރަވެދާނެއެވެ.\n"އާރިޒް ބެ....ނާޑުވާ އައްސަދީބަ..." އާރްޔާ ސޯފާއަށް އަރާފައި އާރިޒްއާއި ދިމާލަށް ފައި ދިއްކޮށްލުމުން އާރިޒް ހީލިއެވެ. ކޮއްކޮގެ ބޫޓުގައި ނާޑުވާ އައްސަދޭން އިށީންއިރު އިސްތަށިގަނޑު ކޮންމެވެސް ވަރަކަށް މޫނަށް ފައިބައިގަތެވެ. ކަޅު ޓީޝާޓަކާއި ކަޅު ކުލައިގެ ސޯޓެކެވެ. ގިނަ ގިނައިން އޭނަ ލައި އުޅެނީ ކަޅު އެއްޗިއްސެވެ.\n"އާރިޒްބެގެ އަތް އަދިވެސް ހާދަ ހޫނޭ. ތިއޮތް ފިހެނީ ނު. އަދިވެސް ހުން ރަގަޅުނުވަނީހެން ހީވޭ....." އާރްޔާ ކަންބޮޑުވެފައި ބުނެލިއެވެ. އާޔާ އަނގަޔަށް ގޮތެއް ހަދައިލިއެވެ.\n"އައްޗީޑި އާރްޔާ. ދެން ހިލޭ ފިރިހެނުން ކުރިމަތީ ކުރުސޯޓުކޮޅެއް ލާފައި. މީސްމީހުން ލައްވާ ނާޑުވާ އައްސަމުން. އެއްވެސް މެނާސް އެއްވެސް ނެތީތަ. މާމައަށް ފެނިއްޖެއްޔާ ހިތްހަމަނުޖެހޭނެވަރު އާރްޔާއަށް ރަގަޅަށް އެނގޭނެ. އާރްޔާވެސް ތީ ޅަކުއްޖެއްނޫން. ޓީންފެށެން ބާކީ އޮތީ މަދު އަހަރެއް....." އާޔާ އަތް ހުރަސްކޮށްލައިގެން ހުރެ ލެކްޗަރެއްދިނެވެ. އާރްޔާ ތެދުވެފައި ލޯބިގޮތަކަށް ހީލުމުން ކުފިދަތްތައް ފެނިލިއެވެ. ބޮބްކަޓެއްނަގާފައި ވާއިރު އިސްތަށިގަނޑު ވަރުގަދަކަމައި ފަންކަމުން ވައިރޯޅިއަކަށްވެސް ސިއްރުން ބީހިނުލެވޭނެކަން ގައިމެވެ. ޖަވާހިރުފަދައިން ވިދާ އަޅި ދެލޮލަކީ އާރްޔާގެ އެންމެ ރީތި ހަތިޔާރެވެ. ސިއެނާއާއި ކަންޒާފަދަ މައުސޫމް ރީތިކަމެއް އާރްޔާއަށްވެސް ލިބިފައިވިއެވެ.\n"މަންމަގާތުން ހުއްދަ ހޯދީމޭ ދޮންތީ. ޝީސެޑް އޯކޭ އޭ." އާރްޔާ އާޔާގެ ހިތްހަމަޖައްސައިދޭން ރީތިކޮށް ބުނެލިއެވެ.\n"މަންމަ އަނގައިން ބުނުން އޯކޭ އޭ ބުނީމަ ނާޑުވާ އައްސަން ދޭން ޖެހޭތަ؟ ދެން ކުޑަކުއްޖެކޭ ކިޔާފައި ފެންވަރުވާ ހެދުންވެސް ލައްވަން އަދި އާރްޔާ ބުނާނެ ދޯ...." އާޔާ ރުޅިގަދަވެގެން ގޮސް ހަލާކުވާވަރުވިއެވެ.\n"އާޔާ. އާރްޔާއަކީ އަހަރެންގެ ލިޓްލްސް ސިސް. އޯކޭ؟ އާރްޔާއާއި ސިއެނާގެ ސަބަބުން ބޭބެއެއްގެ ވާޖިބަކީ ކޮބާކަމާއި ޒިންމާތައް ނަގަން ދަސްވެއްޖެ. މީހަކަށް ލިބޭނެ އެންމެ ރަގަޅު ކޮއްކޮ އާރްޔާއަކީ. ވަރަށް އުފާވޭ އާރްޔާ ކޮއްކޮހުރީމަ. މިގޭގައި ކިރިޔާ ހުރެވެނީވެސް އެހެންވެ ކަން ނޭގޭ. އާޔާއަށް އެކަމާއި އުދަގޫވިޔަސް އެކަމެއް ބަދަލެއްނުވާނެ. އާޔާ ބޭނުމިއްޔާ އަހަރެމެންނާއިއެކު މަޖާކޮށްލަން ހަމަ އަންނަންވީ. ޔޫ އާ ވެލްކަމް ޓު ޖޮއިން ދޯ...................." އާރިޒް ތެދުވެ ހަށަން ބަދެލިއެވެ. އާރްޔާ ވަގުތުން ބޯ ޖަހައިލަމުން އެއްބަސްވިތަން ފެނި އާޔާ ތުން އޫކޮށްލިއެވެ.\n"ގްރްރރް...މަ އެބައުޅެންތަ ކަލެއާއިއެކު ދާކަށް؟ " އާޔާ ހަޅޭއްލަވައިގަތެވެ. އާރްޔާމެންނާއި މާ އެކުވެރިކޮށް އުޅޭތީ އާޔާއަށް އެކަމާއި ހުރެ އުދަގޫވާވަރު ލަފުޒުތަކުން ބަޔާންކޮށްދޭކަށް ފަސޭހައެއްނޫނެވެ.\n"ދޮންތީ ޕްލީޒް. އާރިޒްބެ ހާދަ ރަގަޅޭ. އެހާ ޑިސިޕްލިން ރަގަޅު. އެހާ ކައިންޑް. ވަރަށް ޓްރަސްޓްކުރެވޭ. ދޮންތީވެސް އެކީ އުޅެންޏާ އެކަންތައް އިނގޭނީ. މޫނަށް ބަލާފައި ޖަޖްކުރާކަށް ނުވާނެ. އާރިޒްބެހާ ބޮޑު ހިތެއް އެހެންމީހަކަށް ލިބިފައިވާކަމެއް ނޭގޭ........" އާރްޔާ ބޭނުންވީ ސުލްހަކުރުވާށެވެ.\nއާރްޔާ އިތުރު އެއްޗެކޭ ބުނަން އުޅެނިކޮށް ސިއެނާ މާ ބާރަކަށް އާރްޔާއަށް ގޮވަންފެށުމުން އާރްޔާ ދުވަމުންގޮސް ލޯ މަތިން ގެއްލުނެވެ. އެއީ ފްލޯރާ ހޫނު ޗޮކްލެޓް ތަށި ގެނެސް މޭޒުމަތީ ބެހެއްޓި ވަގުތެވެ. އާޔާ ދަތްތައް ވިކައިގެންފާ ޗޮކްލެޓްތަށި އާރިޒްގެ މޫނަށް ޖެހިއެވެ. ހޫނުއާވިން މޫނުން ދިލަނެގިއެވެ. އާޔާއެއްކަމަކު އެހެން ހަދާކަށް ނުވާނެ ނޫންހެއްޔޭ ކިޔާފައި އޭނަ ޝަކުވާގެ ނަޒަރަކުން ބަލައިލިއެވެ. ފްލޯރާ އަނގަމަތީ އަތް އަޅައިގެން ހައިރާންކަމާއި ހިތާމައިން ފުރިގެންވާ ބެލުމަކުން އާރިޒްއަށް ބަލަންހުއްޓެވެ.\nއާޔާގެ ނަފްރަތުއޮތްވަރު އަންދާޒާކުރެވުނީ އެ ނޭއްގާނި އަމަލުންނެވެ. ކިރިޔާވެސް އިންސާނިއްޔަތުކަމެއް ހުރިނަމަ މީހެއްގެ މޫނަށް ހޫނު ކަމުން ކެކި ކެކި ހުރި އެއްޗެއް ޖަހާލާކަށް ނުކެރޭނެއެވެ. އާރިޒްގެ ހިތަށް އުދަގޫގޮތްތަކެއް ވިއެވެ. އެންމެން އޭނަދެކެ ނަފްރަތުކުރާއިރު އޭނަގެ ކުށަކީ ކޮބާހެއްޔެވެ؟ ރާއްޖޭގައި އުޅުނުއިރު ސްކޫލް ކުދިންނާއި އަވަށްޓެރިންނަށް ދާންދެން ބުލީކުރުމާއި ފާޑުފާޑު ވަނަން ދިނުމާއި މަލާމާތްކުރުމުގެ ހައްދެއް ނެތެވެ. ފުރޭތައިގެ ނަމުން އާޔާ ގޮވުމުން އާރިޒް ކުޑަކޮށް ހީލިއެވެ. ދެރަވިނަމަވެސް ބޭރުފުށުން ހިތާމައާއި މޮޅިވެރިކަން ދެއްކުމުގެ މާނައެއް ނެތެވެ. ހަމްދަރުދީވާނެ ފަރާތެއް ނެތެވެ. މިވީގޮތުން މޫނުގައި އިތުރަށް ލަކުނު ލާ އައިބުވުން ނޫންކަމެއް ނުވާނެއެވެ. ކޮޓަރިއަށްގޮސް ލޯގަނޑުން ބަލައިލާފާ އާރިޒްއަށް ހަޅޭއްލަވައިގަނެވުނެވެ. އޭނަގެ މޫނުގައި ބޮޑެތި ފޮޅުތަކެއް ނަގާފައެވެ. ކަންނެތްކަމުން ލެންސް ނުލައްވާ ހުރި ގަޑިއެއްކަމުން އަވިއައިނު އަޅައިގެން ދެވުނުކަމީ ހަމަ ނަސީބެކެވެ. އެހެންނޫންނަމަ ލޮލުގެ ދުވަސްވެސް ދުއްވައިލާނެއެވެ.\n"ޑޭމްއިޓް.. ކީއްވެ އާޔާ ކީއްވެ. އިތުރަށް މޫނު ހަލާކުކޮށްލީ. ކިހިނެއް މީހުންގެ ކުރިމައްޗަށް މިވަރުން ދާން ކެރޭނީ...ހާޓްލެސް އަންހެންކުއްޖާ........."\nއާރިޒްގެ މޫނަށް ވެފައިވާ ވަރު ފެނުމުން އެކަމާއި ހަމްދަރުދީވެ އާރްޔާއާއި ސިއެނާ ސުވާލުކުރުމުން ދޮގުހެދީ އާޔާގެ ދިފާއުގައެވެ. ޝުކުރުވެރި ނުވާނެކަން އެނގިހުރެއެވެ.\nއާރިޒްއަށް އަލާނިއަލް ބޭހެއް ގެނެސްދިނެވެ. ފަތްޕިލާވެލިން ހަދާފައިވާ ބޭހެކެވެ. އާރިޒް ދެކޮޅުހެދިއެވެ.\n"އަހަންނަށް ހެވީ ރަގަޅަކަށްވެސް ނުބަޔަށްވެސް އަލާނިއަލް މަށަށް ނުފެނުނިއްޔާ. އަހަރެން ކޮންމެ ސިފައެއްގައި ހުއްޓަސް ކަލެއަކާއި ބެހޭކަމެއް ނޫނޭ. ގެޓް ލޮސްޓް އަލާނިއަލް..." އާރިޒްއަށް އަލާނިއަލް ގެނެސްދިން ގުޅި ބިންމަތީ ޖެހުމުން އޭގައި ހުރި ބޭސް އެތަނަށް ބަންޑުންވެ މީރުވަހެއް ތަނުގައި ހިފައިލިއެވެ. ބަލާބެލުމަށް ބިއްލޫރި ގުޅިއެއްހެން ހީވިޔަސް އޭތި ހަދާފައިވާ މައުދަން ވަރުގަދަކަމުން އެ ފުނޑު ފުނޑުވާން ކީއްކުރަން ރެނދެއްލީކަމެއްވެސް ނޭގެއެވެ.\nއާރިޒް ފާޚާނާއަށް ވަދެ ޝަވަރަށް ދޫކޮށްލިގޮތަށް ފިނިފެނުން ހަށިގަނޑުގެ ހޫނުކަމާއި ސިކުނޑީގެ އުދާސްކަން ކުޑަކުރެވޭތޯ މަސައްކަތްކުރިއެވެ. އަލާނިއަލްގެ އުދަގޫ ނުފޯރާ ހުރެފައި މިހާރު މާ ހަމްދަރުދީއެއްވެގެން އެބަ އާދެއެވެ. އޭނަ އެއްގޮތަކަށްވެސް އަލާނިއަލްގެ އެހީތެރިކަމެއް ބޭނުމެއް ނޫނެވެ. އެއީ ދެން ކާކުހެއްޔެވެ؟ ސިކުނޑީގައި ދިރިއުޅޭ މަޚުލޫގެކޭ ހިތަށް އަރާފައި އެކަނި ހުރެވެސް ހެވުނެވެ. ތުވާލި އަނދެލައިގެން ހުރެ ނުކުތްއިރު ހަށިގަނޑުގައި ފެންތިކިތައް ބަބުޅައެވެ. ބަލައިލިއިރު ގުޅި ފެންނާކަށް ނެތެވެ. ނަމަވެސް ތަޅުންމަތީގައި އޮތީ ބޭހުގެ ކުދި ކޯރެކެވެ. އާވި ފާޑެއްގެ ވަހެއްވެސް ހުރުމުން އާވި ފަތުން ހަދާފައިވާ ބޭހެއް ބާވައޭ ހިތަށް އެރިއެވެ.\n"އަލާން ހަމަ ރިއަލްތަ؟ އަހަރެން އަދިވެސް ގަބޫލުކުރާކަށް ބޭނުމެއްނޫން. ދިޒް އިޒް ވިއާޑް. ގުޅި ނެތަސް އެ ބޭސް ހުރީމަ ގަބޫލުކުރަން އެބަޖެހޭ. އެކަމަކު މިވެސް ލޮލަށް ފެންނަ އެއްޗަކަށް ވެދާނެ. އައިމް އިންސޭން ތަ. ހަމަ ރިއަލްކޮށް................................" އާރިޒް އުޑަފައިން އިށީދެފައި ބޭހުގައި އިނގިލި ޖެއްސުމަށްފަހު ނޭފަތް އެތެރެއަށް ދަމާލިއެވެ.\nކުއްލިއަކަށް ކުޑަދޮރު ކައިރިން ބާރު އަޑުފަށްގަނޑެއް އިވުނެވެ. ވޯލްނަޓްގަސް ވެއްޓުނީބާވައެވެ. އާރިޒް ކުޑަދޮރުގައި އަތްއަޅުވާފައި ބޭރަށް ބަލައިލުމާއެކު ސިހި ފަހަތަށް ޖެހިލެވުނެވެ. ބޮޑު އަނދިރިގަޑެއްފަދައިން ކުރިމައްޗަށް ފައުޅުވީ އިފްރީތު ލޫގާގެ ސިފަ ފެންނަ ކޮންމެ ފަހަރަކު ހިތަށް ބިރުވެރިކަން ވަދެއެވެ. އޭނަގެ ވާހަކަދެއްކުމުގެ އަޑު ގުގުރީގެ އަޑުފަދައެވެ. ދެލޮލުން އަލިފާނާއި ދުން ނިކުންނަމުންދާއިރު މުޅި ހަށިގަނޑުންވެސް އާވި އަރައެވެ. އާރިޒްއަށް އެހޫނުކަން އިހުސާސްވިއެވެ.\n"އަހަރެން މިއައީ ވާހަކައެއް ބުނަން....ރަގަޅަށް އަޑުއަހައްޗޭ. ކަލެއަށް ފައިދާ ހުރިކަމެއްގެ ވާހަކަ މަ ބުނެފާނަން. ދުވަހަކު ތިމާގެ ބައްޕައަކީ ކާކުކަން ދަނެގެން އެމީހަކު ހޯދަން މަސައްކަތް ކުރިންތަ؟ތިމާގެ ހަސަބާއި ނަސަބު އަދި ދަރިކޮޅު ނޭގި އަމިއްލަ ނަފުސްވެސް ރަގަޅަށް ދަސްނުވާނެ. ތިމާ ދުނިޔެއަށް އައުމުގެ އަސްލަކަށްވި ބައްޕަފަދަ މުހިއްމު މީހަކު ނޭގި އަނދިރީގައި ހުރެގެން އެބައްޕަގެ ދަރިއަކާއި ހިތާވިއްޔާ އެނގޭނެތަ. ފުރަތަމަ ބައްޕައަކީ ކާކުކަން ހޯދާ. އެމެރިކާގެ ރައީސްކަމުގައިވެސް ވެދާނެ. ހެޔޮއެދޭ މަޚުލޫގަކަށް ނުވިޔަސް އަހަންނާއި ގުޅޭކަމެއްވީމަ މިހާވަރަށް ތި އާފިލު ސިކުނޑިއަށް އެއްޗެއް ވެއްދޭތޯ މިހާވަރަށް ބުނެލީ. ތިހިރަ ޣާފިލުކަންމަތީ ދުނިޔެ އަޅާ ގޮއްސިއްޔާ ހިތާމަކުރަން ޖެހިދާނެ.." ލޫގާ ލޯމައްޗަށް ގެއްލުމުން އާރިޒް އަނެއްފަރާތަށް އެނބުރިފައި ތެތް އިސްތަށިގަނޑުގެ ތެރެއަށް އަތް މަހައިލިއެވެ.\nލޫގާގެ ސަބަބުން ބޮލަށް އުދަގޫވެ ހާސްވާގޮތް ވިނަމަވެސް އާރިޒް އޭނަގެ ބައްޕައާއިމެދު ވިސްނާ އެއީ ކާކުކަން ހޯދުމުގެ ޝައުގު ހިތުގެ ކަނެއްގައި އާލާވިއެވެ.


Musaaraige Massala Avahah Nimmaidhinumah Imma Edhijje - Vaguthu\n1 އަހަރު ކުރިން ( މާޗް 1, 2019 )\nއިންމަ ނިއުއަށް ސޮއިކުރުން --- ފޮޓޯ/ މިހާރު\nނިއު ރޭޑިއަންޓްއިން ގޯލްކީޕަރު އިމްރާން މުހައްމަދު (އިންމަ)އަށް ދޭން ޖެހޭ މުސާރައިގެ މައްސަލައަށް ގޮތެއް ނުނިމި ލަސްވާތީ އެކަން އެފްއޭއެމްއަށް އަންގައިފިއެވެ.\nމިދިޔަ މަހު އޮކްޓޯބަރު މަހުގައި އިންމަ، ނިއުއިން މުސާރަ ނުދޭތީ އެފްއޭއެމްއަށް މައްސަލަ ހުށަހެޅިއެވެ. އެފަދަ މައްސަލައެއް ހުށަހަޅާފައި ވަނިކޮށް، ނިއުއިން ވަނީ އިންމަގެ ކޮންޓްރެކްޓް ބާތިލުކޮށްފައެވެ. ނިއުއިން ބުނެފައި ވަނީ ކްލަބަށް އިންމަގެ ފަރާތުން އެކަށޭނެ ހިދުމަތެއް ނުލިބޭ ކަމަށެވެ.\nއިންމަ އެފްއޭއެމްއަށް ފޮނުވާފައިވާ ސިޓީގައި ބުނެފައި ވަނީ މުސާރައިގެ މައްސަލައިގައި ގޮތް ނިންމަން، އެފްއޭއެމްއަށް ލަސްވާ ސަބަބު އޮޅުން ފިލުވައިދިނުމަށެވެ. އިންމަ ފޭސްބުކްގައި ކޮށްފައިވާ ޕޯސްޓެއްގައި ބުނެފައި ވަނީ އޭނާ ހުށަހަޅާފައިވާ މުސާރައިގެ މައްސަލަ ހުށަހެޅިތާ ހަތަރު މަހާ 25 ދުވަސްވީ އިރު، މިއަދާ ހަމައަށް ވަކި ގޮތެއް ނުނިމި ލަސްވެގެންދާ ދިއުމަކީ އޭނާ ވަރަށް ހިތާމަކުރާ ކަމެއް ކަމަށެވެ.\n"ބައެއް ފަރާތްތަކުގެ މުސާރައިގެ މައްސަލަ ވަރަށް އަވަހަށް ނިންމާ އެ ކްލަބް އަށް ފިޔަވަޅު އެޅި ތަންވެސް ވަނީ ފެނިގެން ގޮސްފައި. އަޅުގަނޑުގެ މި މައްސަލަ ނުނިންމި މިހާ ގިނަ ދުވަސްވެގެން މި ދަނީ ކީއްވެތޯ" އިމްރާން ސުވާލު އުފައްދާފައިވެއެވެ.\nނިއުގެ 10 ކުޅުންތެރިޔަކަށް ދޭން ޖެހޭ 3.8 މިލިއަން ރުފިޔާ ނުދީ ވާތީ، އެފްއޭއެމްއިން ވަނީ އެ ކްލަބު ސަސްޕެންޑް ކޮށްފައެވެ. އެ ކްލަބުގެ ގިނަ ކުޅުންތެރިންތަކެއްގެ މައްސަލަ ބަލަމުންދާ އިރު، ދާދިފަހުން ވަނީ ހަމްޒާ މުހައްމަދު (ހަމްޕު)އާއި މުހައްމަދު ރަޝީދު (ހޮކޭ)ގެ ކޮންޓްރެކްވެސް، އެފްއޭއެމްގެ ޕްލޭޔާ ސްޓޭޓަސް ކޮމިޓީން ބާތިލުކޮށްފައެވެ.\nމިދިޔަ ސީޒަންގައި އަލީ އަޝްފާގު (ދަގަނޑޭ)އާއެކު ނިއުއިން ވެފައިއޮތް އެއްބަސްވުންވެސް އެފްއޭއެމްގެ ޕްލޭޔާ ސްޓޭޓަސް ކޮމިޓީން ބާތިލު ކޮށްފައިވާ އިރު، އެޓީމަށް ގެނައި އަފްގާނިސްތާން ގައުމީ ޓީމުގެ ޑިފެންޑަރު ޒޯހިބް އިސްލާމް އަމީރީގެ މުސާރައިގެ މައްސަލައިގައި ފީފާއިންވެސް ވަނީ ނިއުއަށް އޭނާއަށް ބަދަލާއެކު 45،000 ޑޮލަރު، 45 ދުވަހުގެ ތެރޭގައި ދައްކަން އަންގާފައެވެ.


ޢަދާލަތު ޕާޓީގެ ކުރީގެ ރައީސް ޝައިޙް ހުސައިން ރަޝީދު އެމްޑީޕީގެ މެމްބަރޝިޕް އިތުރުކުރުމަށް އެހީތެރިވެދެއްވައިފި – Maldivian Democratic Party\n19 ފެބުރުއަރީ 2013\nޢަދާލަތު ޕާޓީގެ ކުރީގެ ރައީސް ޝައިޙް ހުސައިން ރަޝީދު އެމްޑީޕީގެ މެމްބަރޝިޕް އިތުރުކުރުމަށް އެހީތެރިވެދެއްވައިފި\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ މެމްބަރޝިޕް އިތުރު ކުރުމަށް ކުރަމުންދާ މަސައްކަތަށް ޢަދާލަތު ޕާޓިގެ ކުރީގެ ރައީސް ޝައިޚް ހުސައިން ރަޝީދު ހަސަން އެހީތެރިވެދެއްވައިފިއެވެ.\nޝައިޙް ހުސައިން ރަޝީދުވަނީ އިއްޔެ އެމްޑީޕީ ސެކްރެޓޭރިއޭޓަށް 91އެއް މެމްބަރޝިޕް ފޯމް ހުށަހަޅުއްވާފައެވެ. މި ފޯމްތަކާއި ސެކްރެޓޭރިއޭޓްގެ ފަރާތުން ހަވާލުވެވަޑައިގެންނެވީ، ޗެއާޕަރސަންގެ ނައިބު (އިދާރީ) އަލީ ޝިޔާމް އެވެ.\nމި ހަފްތާގެ އާދިއްތަ ދުވަހުވެސް ޕާޓީގެ އޮފީހަށް ވަނީ 221 މެމްބަރޝިޕް ފޯމު ލިބިފައެވެ. އެއީ ދ. ކުޑަހުވަދޫ ދާއިރާގެ ރައީސް ޝާތިރު އަބްދުލް ރަހްމާން ހުށަހެޅި 120 ފޯމާއި، އެއަތޮޅު މީދޫ ދާއިރާގެ ރައީސް މުޙައްމަދު ޖައިޝް އިބްރާހިމް (ޖޭމޭ) ހުށަހެޅި 39 ފޯމާއި، ހއ. އިހަވަންދޫ، އަޙްމަދު ރަޝީދު ހުށަހެޅި 62 މެމްބަރޝިޕް ފޯމެވެ.\nމީގެއުތުރުން ހުސްވި ހަފްތާގައި ޕާޓީގެ އޮފީހަށް ވަނީ 199 ފޯމު ލިބިފައެވެ. އެއީ ހުޅުހެންވޭރު ދާއިރާގެ 98 ފޯމާއި، ހދ. ވައިކަރަދޫ މުޙައްމަދު ނާޒިމްގެ ފަރާތުން ލިބުނު 12 ފޯމާއި، ޅ. ކުރެންދޫ މުޙައްމަދު އާރިފް ހުށަހެޅި 38 ފޯމްގެ އިތުރުން ނ. ވެލިދޫ އިބްރާހިމް ފާއިޒް ހުށަހެޅި 51 މެމްބަރޝިޕް ފޯމެވެ.\nޝައިޙް ހުސައިން ރަޝީދް އެމްޑީޕީއާ ގުޅިވަޑައިގެންނެވީ، 16 ޖެނުއަރީގައި އެމްޑީޕީން ބޭއްވި ޚާއްސަ ޖަލްސާގައެވެ.\nއެމްޑީޕީގެ މެމްބަރޝިޕް އިތުރުކުރުމަށް ޚާއްސަ މަސައްކަތްތަކެއް ފަށާފައި މިވަނީ، މަޑަވެލި ދާއިރާގެ މެމްބަރު މުޙައްމަދު ނާޒިމް ޤައުމީ މަޖިލީހަށް ހުށަހެޅުއްވި ޤަރާރް ފާސްވުމާއި ގުޅިގެންނެވެ.\nޤައުމީ މަޖިލީހަށް ނާޒިމް ހުށަހެޅުއްވި ޤަރާރުގައި ވަނީ، ޕާޓީގެ 77 ދާއިރާއިން ކޮންމެ ދާއިރާއަކުން 50 ފޯރމާއި ( 3850) ޕާލިމެންޓްރީ ގްރޫޕްގެ ކޮންމެ މެމްބަރަކު 50 ފޯރމް (1500) ލިބޭނެ ގޮތަކަށް ޕާޓީގެ މައި އޮފީހުން އެދާއިރާގެ ކަމާއި ގުޅުންހުރި ބޭފުޅުންނާއި ގުޅައިގެން3މަސް ދުވަހުގެ ތެރޭގައި 5850 ފޯރމް ހުށަހެޅޭ ވަރަށް މަސައްކަތް ފެއްޓުމަށް ގޮވާލާކަމަށެވެ.


(16 އޭޕްރީލް 2017 އާ ގުޅޭ) -- އެނދުގައި ދެފައިވަށްކޮށްލައިގެން އައިރާ އިނީ ފެނުނު ހުވަފެނާމެދު ވިސްނާށެވެ. އޭނާއަށް ހީވީ ގެއަށް އައި ގޮތް ނޭނގެ ޒުވާނާއާ ހެދި ފެނުނު ނުބައި ހުވަފެނެއްކަމުގައެވެ. ޔަގީނުން ވެސް އެއީ ރަނގަޅު ހުވަފެނެއްނޫނެވެ. އެ ހުވަފެނުގެ ވާހަކަ އެކަކު ކައިރީ ވެސް ނުދައްކަން އައިރާ ނިންމީ އެހެންވެއެވެ. ނަމަވެސް ނިޔާނާ މެދު އައިރާގެ ހިތުގައި ބިރުވެރިކަން އުފެދިފައި ވެއެވެ.\nކޯތާފަތުގައިވި ކަރުނައިގެ އަސަރު ދެއަތުން ފުހެލުމާއެކު ގަޑިން ވީއިރެއް ބަލާލަން އައިރާ އޭނާގެ ފޯނު ނެގިއެވެ. ހަތަރެއް ޖަހަން ހުރީ ފަނަރަ ވަރަކަށް މިނެޓެވެ. ހަމައެވަގުތު ނިޔާނުގެ އަޑު އަހާލަން އައިރާ ކެތްމަދުވެފައި ވިއެވެ. ނަފްސުގެ ހަމަޖެހުން ގެއްލިފައިވާއިރު ނިޔާނު ނޫން ފަރާތަކަށް މިވަގުތު އައިރާއަށް ހަމަޖެހުން ގެނެސް ނުދެވޭނެތީއެވެ. އެހެންނަމަވެސް އަތުގައި އޮތް ފޯނަށް ބަލަހައްޓައިގެން އިނުން ނޫންކަމެއް އައިރާއަށް ނުވިއެވެ. ނިޔާނު އޮންނާނީ ނިދާފައިކަން އެނގޭއިރު އޭނާއަށް ގުޅާ ހޭލެއްވި ނަމަވެސް ބުނާނީ ކީކޭކަމެއް އައިރާއަކަށް ނޭނގެއެވެ. އެވަގުތު ގުޅީ ހަމައެކަނި ނިޔާނުގެ އަޑުއަހާލަން ކަމުގައި ބުނެފިނަމަ އެވަރުން އޭނާ އައިރާގެ ވާހަކަ ޤަބޫލެއް ނުކުރާނެކަން އެނގެއެވެ. އަދި އިތުރަށް އައިރާއާ ސުވާލުކުރާނެއެވެ. އެހެންވެއްޖެނަމަ ފެނުނު ނުބައި ހުވަފެނުގެ ވާހަކަ ނިޔާނުގެ ގާތުގައި ނުބުނެއެއް ނުހުރެވޭނެއެވެ. ހާސްކަމުގައި އިނދެ ހަށިފުރާލީ ނޭވާއާއެކު އައިރާ ދެ ލޯ މަރާ ބާރުކޮށްލިއެވެ. އަދި ދެއަތުގެ ތެރޭ އޮތް ފޯނުގައި ބާރަށް ހިފަހައްޓާލިއެވެ.\n"އަހަރުމެންގެ ދެމެދަށް މީހަކު ވަންނަނީތަ؟ އަހަރެން ނިޔާނާ ދުރަކަށް ނުދާނަން... ދުވަހަކުވެސް ނުދާނަން. ނިޔާނު އަހަރެން ދޫކޮށެއްނުލާނެ... އަހަރެން ނިޔާނަށް އިތުބާރުކުރަން... އޭނާ ވެސް އަހަންނަށް އިތުބާރުކުރޭ... ދެން ކީއްވެ ފެނުނު ހުވަފެނެއް އެއީ؟ މަންމަ ނުރުހޭތީ ކަންނޭނގެ... ނޫން! އަހަރެން ނިޔާނާ އިނދެގެން މިގެއަށް އައި ފުރަތަމަ ދުވަހުން ފެށިގެން ވެސް މަންމަ ހިތްހަމަނުޖެހޭކަން އެނގޭ. އެކަން މަންމަ ސިއްރެއްނުކުރޭ... މިރެއަކު ނޫން އެ ފަދަ ހުވަފެނެއް ފެންނަންވީ. މަންމަ ނިޔާނު ދެކެ ވަރަށް ލޯބިވޭ. ނިޔާނަށް ދެރައެއް ލިބޭކަށް ނޭދޭނެ. އެކަމަކު އަހަރެން ބިރުގަނޭ. ނިޔާނު ހުރީ ވެސް މާދުރުގައި... އަހަންނަށް ކަމެއްކޮށްދެވޭނޭ ހިސާބަކު ވެސް ނޫން... ނިޔާނާ ވަކިވާން ޖެހިދާނެތަ؟" ވިސްނަން ބޭނުންނުވި ނަމަވެސް އައިރާއަށް ފެނުނު ހުވަފެނުގެ މަންޒަރުތައް ސިކުނޑީގައި ކުލަވެ ދައުރުވަމުންދިޔައެވެ. ހިތަށް އުނދަގޫވެފައި އިން އައިރާ މަޑުމަޑުން ނިތްކުރީގައި ފިރުމާލިއެވެ. އޭނާގެ ބޮލުގައި މަޑު ރިހުމެއް ހުރީއެވެ. އަދި އެނދުން ތެދުވެ ކޮޓަރިތެރޭ ދެކޮޅަށް ހިނގާލިއެވެ. ކޮޓަރީގައި ހުރި ފަނޑު އަލިކަން ނިވާލާ ހުދުއަލިން މުޅި ކޮޓަރި އަލިކޮށްލިއެވެ. ދެއަތް އުރާލައިގެން އިރުކޮޅަކު ހުއްޓި ހުރެފައި ނިތްކުރީގައި ކަނާތް ހިންގާލަމުން ދެ ލޯ މަރާލިއެވެ. މަޑުމަޑުން ދެފަރާތަށް ބޯހޫރާލާފައި ފާޚާނާއަށް ވަނުމަށް އައިރާ ތައްޔާރުވެލިއެވެ. ފެންވަރާލަނިކޮށް ބޮލަށް ފިނިކަން އިހުސާސްވެ ރިހުން ކެނޑި މީހާ ހަމައަކަށް އެޅިދާނޭ އައިރާ ހީކުރިއެވެ.\nފެންވަރާ ނިމިގެން އައިސް މޫނު ދޮންނަ ތަށީގެ މަތީގައި ހަރުކޮށްފައި ހުރި ލޯގަނޑަށް އައިރާ ބަލާލިއެވެ. ފުސްވެފައި ހުރި ލޯގަނޑުން ފެންހަރުލާފައި ހުރި އައިރާގެ ކަނާތު އަތުން ފުހެލިއެވެ. މަޑު ރަތްކަމެއް ވެރިވެފައި ހުއްޓެއްކަމަކު މޫނު މަތިން ތާޒާކަން ފާޅުވޭވޭ ހުއްޓެވެ. ދަތްއުނގުޅާ ބުރުސްނަގާ ބޭސް ޖަހާލުމާއެކު އަނގަޔަށް ބުރުސްލިއެވެ. ދަތްއުނގުޅަން ފެށިތާ ގިނައިރެއްނުވެ އައިރާ މޭނުބައި ނުކުރަން ފެށިއެވެ. ދަތްއުނގުޅާ ބޭހުގެ ރަހަ އަނގައިގައި ލީ ސުރެން އައިރާ ހޮޑުލަވާ ގޮތްވެއްޖެއެވެ. އަވަސްއަވަސް ކޮށްލައިގެން ކޯދޮވެލަން އުޅުނު ވަގުތު އޯކަށް ދެމެން ފެށިއެވެ. ހޮޑުލެވޭގޮތްވިއެވެ. އެހެންނަމަވެސް ހޮޑެއްނުލެވުނެވެ. އެންމެންފަހުން ވުޟޫކޮށްލައިގެން އައިރާ ފާޚާނާއިން ނުކުތެވެ.\nފަތިސް ނަމާދުކޮށްގެން ފޭބުމުން ވެސް އައިރާގެ ޠަބީޢަތް ރަނގަޅުވާގޮތެއްނުވިއެވެ. ނެގިމަޑުވެފައި ހުރެ ހެނދުނުގެ ސައިތައްޔާރުކުރަން ނުކުތެވެ. އެއްވެސް ކަމެއް ކުރާހިތެއް އޭނާ ނެތެވެ. އަމިއްލަ ނަފްސަށް މަޖުބޫރުކުރުވަމުން ދިޔަ އައިރާ މަސައްކަތްތައް ނިންމާލުމަށްފަހު ސައިތަށްޓެއް ހަދައިގެން އައީ ކޮޓަރިއަށެވެ. ހަމައެވަގުތު ނިޔާނު އޭނާއަށް ގުޅައިފިއެވެ.\n"ހެލޯ! ފޯނު ކޮޓަރީގައި ބާއްވާފައި ދޯ ތި އުޅެނީ" އައިރާ ފޯނުކޯލު ނެގުމާއެކު ނިޔާނު ބުންޏެވެ.\n"ކިހިނެއް ނިޔާނަށް އެނގުނީ"\n"ހަމަ ރަނގަޅަށް ދޯ ބުނެވުނީ... އަހަރެން ދެވަނަ ފަހަރަށް ގުޅިތަނާ އައިރާ އާންސާ ތިކުރީ"\n"މި އައީ ސައި ތައްޔާރުކޮށްފައި" އެނދުގެ އަރިމަތީ ކަބަޑުގައި ސައިތަށި ބަހައްޓާލަމުން އައިރާ ބުންޏެވެ. އަދި އެނދުގައި އިށީނެވެ.\n"އައިރާ ބަލީތަ؟ ރޭގައި ރަނގަޅަށް ނުނިދަނީތަ؟ އަޑު ތަފާތުހެން ހީވަނީ" އައިރާއަށް އައިސްފައި ހުރި ކުޑަކުޑަ ބަދަލު ވެސް ނިޔާނު ފޯނުން ދެނެގަތްލެއް އަވަސްކަމުން އައިރާ ހައިރާންވިއެވެ.\n"އަނެއްހެން ބައްޔެއްނޫން... ކުޑަކޮށް ބޮލުގައި ރިއްސާތީ މިއުޅެނީ... ވަރުބަލިވާހެން ހީވަނީ. ނިދާލަނިކޮށް އޯކޭ ވެދާނެ"\n"ޔަގީންތަ؟ ބޭސްކައްޗޭ ބޮޑަށް ބޮލުގައި ރިއްސަންޏާ. ނޫނީ ޑޮކްޓަރަށް ދައްކަން ދާންވީނު... މަންމަ ހިޔެއްނުވޭ ދާނެހެން. އެކަމަކު ދައްތަ ކައިރީ ބުނެފިއްޔާ އަހަންނަށް ޔަގީން އައިރާއާއެކު ހޮސްޕިޓަލަށް ހިނގައިދާނެކަން... ބައްޕައަށް ގުޅަންތަ"\n"ނިޔާނު! ނިޔާނު! ހަމަޖެހިބަލަ... މި ބުނީނު ބޮޑުވަރެއްނުވެޔޭ. ކުޑަކޮށް ނިދާލަނިކޮށް އޯކޭވާނެއޭ... މިއަދު ފަތިސް ނަމާދުކޮށްގެން ނުނިދާ ދުވަހަކީތަ؟" އައިރާގެ ވަރުބަލިކަން އެކުލެވިފައިވި އަޑުގެ ރާގު ބަދަލުކޮށްލިއެވެ. އެއާއެކު ނިޔާނު ވެސް ހީނލިއަޑު އިވިގެންދިޔައެވެ.\n"މިކޮޅަށް ވަރަށް ބޯކޮށް ވާރޭ އެބަވެހޭ... އައިރާ މަތިން މިސްވާވަރުން ނުނިދުނު... މިވަގުތު... ހިތަށް އަރާ... އައިރާ އަހަންނާއެކު އައިނަމަ ކިހާ ރޮމޭންޓިކުވާނެ... އޭރުން ހަމަގައިމު ވެސް ފިނިވެގެން އެނދުގައި އޮތް ކަންނެޔޮލުގައި ބައްދާކަށް ނުޖެހުނީސް... އައިރާ... އަހަރެން ވަރަށް..."\n"ހޫން! ދެން ނިޔާނު ވެސް..." ނިޔާނުގެ ލާނެތް ވާހަކަތަކުން އައިރާގެ ގެއްލިފައިވާ ހަމަޖެހުން އެނބުރި އަތުވެއްޖެއެވެ. ލޯބިވާ ފިރިމީހާ ކުރާ ސަމާސާތަކުގައި ހީނލާހީނލާ އައިރާ އިނެވެ. އެ ފޯނުކޯލު އެ ދެމަފިރިންގެ ދެމެދުގައިވި ދިގު ރާސްތާ ކުރުކޮށްލަ ދިން ކަހަލައެވެ. އެކަކުގެ އަނެކަކުގެ ބީހުމަކަނުލާ އެ ދެމެދުގައި އޮތް ފުރިހަމަ ލޯބި ދެ ހިތަށް އިހުސާސް ކުރެވެމުންދިޔައެވެ.\nހީނހީނ ގޮސް ސަލްމާއާއި ހިދާ ބޯން ތިބި އޮރެންޖު ޖޫސްތަށި އެއްފަރާތްކޮށްލީ ކޮށި އަރާފާނެތީއެވެ. ރުބީނާ ވެސް ފާޑަކަށް ހިނިއައިސްފައި އިނެވެ.\n"ތިހެންވީރު ކައިވެނި އިއުލާން ކުރުން އޮތީ ކޮންއިރަކުން... އަހަރުމެންނަށް ކާން ވެސް ދޭންޖެހޭނެ އިނގޭ" ހިދާ ބުންޏެވެ.\n"ހީވަނީ ދަރިފުޅު ގާތަށް ގޮސް އެނބުރި އައިސް ލަހެއްނުވެ ޕްރޮޕޯސް ކުރާނެހެން... ކެއުން އޮންނާނީ އޭގެ ފަހުގައެއްނު. ދޯ ސަލް" ހިނިތުންވެލައިގެން އިނދެ ރުބީނާ ބުންޏެވެ.\n"އާން! އާން! ޤައިސް، އިންނަން ނާހަނީސް މިކަން އަދި ވީކަމުގައި ބަލައިގެން ނުވާނެ"\n"ބޮޑުވެފައި ހުރި ފިރިހެންދަރިއަކު ވެސް ލިބެނީ ދޯ" ހިދާ ދިމާކޮށްލުމުގެ ރާގެއްގައި ބުންޏެވެ.\n"ނަސީބެއް ފިރިހެން ކުއްޖެއްކަން... އެވެސް ބޮޑުވެފައި ހުރި... އަހަރެންގެ ނިޔާނަށް ވުރެ ވެސް ދޮށި... ޤައިސްއަކީ ވެސް މަޑުމައިތިރި މީހެއް. އޭނާ ބުނާގޮތުން އެ ދަރިއަކީ ވެސް އެކަހަލަ ކުއްޖެއް... އަހަންނަށް އެކަމުން ބިރުވެރިކަމެއްނެތް... އަހަރެން ބޭނުންވާ މިނިވަންކަން އަހަންނަށް ލިބެންޏާ އެ ނިމުނީ"\n"ވަޖީހު ގާތުގައި ވެސް ޤައިސް ދައްކާ ވާހަކައެއް އެއީ އޭނާގެ ދަރިފުޅު މާލެ ގެންނަން ބޭނުންވާ ވާހަކަ... މިހާރު ދެން ބަހަނާއެއް ވެސް ލިބުނީތާ. ބުނަން! ދޮންދަރިއަށް ނިކަން ހެޔޮ މަންމައަކަށްވާތި. އޭރުން ޤައިސްގެ ރުހުން ސަތޭކަ ޕަސަންޓު ރޫބީއަށް ލިބޭނެ" ސަލްމާ މިހެން ބުނެ ރުބީނާގެ ކޮނޑުގައި ޖަހާލިއެވެ.\n"ތި ވާހަކައެއް ނޫނޭ. ކުރީން ދުވަހު އަޒުމީ ގެއަށް ގެންގޮސްފައި ޚަބަރެއް ވެސް ފަހުން ނުވި. އަޒުމީ އެހި އެއީ ކޮންކުއްޖެއް ހޯ... ރޫބީގެ ޅީދަރިފުޅު އޭނާއަށް ނިކަން ކަމުގޮސްފި އިނގޭ. އަހަރުމެން ބޭނުން ކަންތައް އެވީނު... ދެން ކޮންއިރަކުން އެކަން ކުރިއަށް ގެންދަނީ"\n"އޭނާ ކުއްލިއަކަށް ނިކަން ފާޑަކަށް އުޅެންފަށައިފި... ނިޔާނު ގާތުގައި އެ ވާހަކަ ބުނެދާނެތީ އަހަރެން ފަސްޖެހުނީ. އޭރުން ނިޔާނު ކަމެއްނޫން ވަގުތުން މާލެ އަންނާކަށް"\n"ރޫބީ ބިރުވެސް ގަނޭ... އަނެއްކޮޅުން އެ އަންހެންކުއްޖާގެ ކިބައިން ސަލާމަތްވާން ވެސް ބޭނުންވޭ. ކޮންމެވެސް އެއްގޮތެއް ނިންމަން މަށަށް ފެންނަނީ. ނިޔާނު އެ އަންހެންކުއްޖާއާއެކު އުޅެނީ ހަމަޖެހިގެން. ރޫބީއަށް ގޯހެއް ވެސް ނޫނެއްނު. އެ އަންހެންކުއްޖާ އުޅޭ ގޮތުން އެނގޭ ރޫބީގެ ރުހުން ލިބެން އޭނާ ވަރަށް އެދޭކަން. އަބަދަށް ނިޔާނު ގެއްލޭވަރުކަމެއް ރޫބީއަށް ނުކުރެވެނީސް ހުއްޓާލަންވީނު... އަނެއްކާ ތި އުޅެނީ ޤައިސްއާ އިންނަންވެގެން. އޭރުން ރޫބީ އުޅޭނީ ޤައިސްއާއެކު އެ ގޭގައެއްނު. އެ އަންހެންކުއްޖާގެ އެއްވެސް އުނދަގުލެއް ނުޖެހޭނެ. ރޫބީއާއި ނިޔާނާ ދެމެދުގައި އޮންނަ ގުޅުން ވެސް ރަނގަޅުވާނެހެން އަހަންނަށް ހީވަނީ. ނިޔާނު ދުށުމަށް ރޫބީ ބޭނުންވުމުން އޭނާއަށް ގުޅާލަން ޖެހޭނީ. އަހަންނަށް ޔަގީން ނައިސް ހުންނާކަށް ނުކެރޭނެކަން. އޭނާގެ އަންހެނުންނާ ނުލާ ނިޔާނާ ބައްދަލު ވެސް ކުރެވުނީ އޭރުން" ކުރިއަށް ރައްކާތެރިވުމަށް ސަމާލުކަން ދޭ ސަލްމާ އޭނާގެ ޚިޔާލު ފާޅުކުރިއެވެ.\n"ނޫނީ އެބައޮތް އެހެން ގޮތެއް" ރުބީނާއަށް އެއްޗެއް ނުބުނެވިގެން އުޅެނިކޮށް ހިދާ ބުންޏެވެ.\n"އެއީ ކޮންގޮތެއް؟" ސަލްމާއާއި ރުބީނާއާ ދެ މީހުންނަށް އެއްފަހަރާ އަހާލެވުނެވެ.\n"އަޒުމީއަކީ މާ ރަނގަޅު ކުއްޖެއްނޫން. އޭނާއަކީ އަރާމު ދިރިއުޅުމެއް ހޯދަން ބޭނުންވެފައި ހުރި ޒުވާނެއް. އެކަމަކު އަތުގައި ރީތި އެއްޗެއް ޖެހިއްޖެނަމަ އޭގެ އަޖުމަ ބަލާނުލާ ނުހުންނާނެ. މަށަށް ފެންނަނީ ތަނަކަށް ދާން އެންމެން އެކުގައި. އެތަނުގައި އަޒުމީއާއި އެ އަންހެންކުއްޖާ ކުރާކަމެއް ކޮށްފާނެ. އޭރުން ރޫބީ އަތުގައި ހެކި ވެސް އޮންނާނެ. ރޫބީގެ އަޑު ވެސް ނިޔާނު އަހަން މަޖުބޫރުވާނެ. އެއްފަހަރުން އެކަން ނިންމާލެވޭނެ. ދަރިއަކު ވެސް ނެތް. ދުރުކޮށްލަން ފަސޭހަ ވެސް ވާނެ" ހިދާގެ ސިކުނޑިއަށް އައި މޮޅު ޚިޔާލު އޭނާ ކިޔައިދިނީ ޔަގީންކަމާއެކުއެވެ.\n"އެވަރުގެ ކަމެއްކުރަން ކޮންތާކަށް ދާނީ" ސަލްމާ އެހިއެވެ.\n"ޝަހުބާންމެން ގޭ ކުދީން ދޭތެރެއަކުން ދަތުރުދާނެ ފަޅު ރަށަކަށް. މިހިސާބާ މާދުރެއް ނޫން. އެ ރަށަށް ދާނީ. ކިހިނެއްވާނީ އެގޮތް" ނުބައި ގޮތަކަށް ހިދާ ހިނިތުންވެލިއެވެ.\n"ރޫބީ! އަހަރެން މި ދެއްކި ވާހަކައާ މެދު ވިސްނާފައި އިނގޭ ގޮތެއް ނިންމާނީ" ސަލްމާގެ ހިތްބިރުގަންނަނީއެވެ. ނިޔާނަށް ކަންތައްތައް އެނގިއްޖެއްޔާ ވެދާނެ ގޮތަކާމެދު ރުބީނާ ނުވިސްނާ ވަރަށް ސަލްމާ ވިސްނާ ކަހަލައެވެ.\n"ކުރަން އަހަންނަށް ފެންނަނީ. އެއްފަހަރުން އަހަރުމެންގެ ދިރިއުޅުމުން އެ އަންހެނާ ބޭރުކޮށްލެވެންޏާ ބޭރުކޮށްލަންވީ. ނުކެރިގެން މަޑުކުރަންޏާ ޖެހޭނީ ހަމަ މަޑުކުރާހާ. ހިދާ! މީ ރަނގަޅު ދުވަސްކޮޅެއް. ޤައިސް ވެސް އެ އުޅެނީ ފުރަން. އޭނާ ފުރާ ދުވަހެއް މިއަދު އޮޅުން ފިލުވާނަން. ހިދާ ތިބުނާ ރަށަކަށް ދަތުރު ހަމަޖައްސާ. އަހަރެން ބޭނުމެއްނޫން ޤައިސްއަށް އެނގޭކަށް"\n"އޯކޭ ޑަން... މިއަދު ހަމަ ތިކަމާ އުޅޭނަން" ހިދާގެ ޚިޔާލު ރުބީނާ ޤަބޫލުކުރީތީ އޭނާ އިނީ ނިކަން ބޮޑަށް ހިނިތުންވެލައިގެންނެވެ.\nރުބީނާގެ ސިއްރު ރޭވުން ކުރިއަށް ގެންދިޔައިރު އައިރާގެ ޠަބީޢަތް ރަނގަޅު ނޫންކަން އޭނާއަށް ފާހަގައެއް ނުވެއެވެ. ކޮޓަރިން ނުކުމެ އުޅޭލެއް މަދުކަމާއި އައިރާގެ މޫނުމަތިން ފާޅުވާ ވަރުދެރަކަމުގެ އަސަރުތައް ދުށުމަށް އެ ގޭތެރޭގައި އެއްވެސް ލޮލެއް ނުވެއެވެ. ދުވަހަކަށްވުރެ ދުވަހެއް ވަރުދެރަވާތީ އައިރާއަށް ވެސް އަމިއްލަ ހާލާ މެދު ވިސްނަން މަޖުބޫރިވިއެވެ. ކޮންމެ ދުވަހަކު ހެނދުނު މޭނުބައި ކުރުމާއި ކިރިޔާ ވަހެއް ދުވާއިރަށް ވެސް އުނދަގޫވާކަމުގެ އިތުރުން އަންހެނަކަށް ވީތީ ކޮންމެ މަހަކު ހަށިގަނޑުން ފާޅުވާ ކަންތައްތައް މެދުކެނޑިފައިވާކަން ވެސް ފާހަގަކުރެވުނެވެ. އެއާއެކު ފުރަތަމަ ވެސް އައިރާއަށް ހިނިތުންވެލެވުނެވެ. އެއްވެސް މީހެއް ގާތުގައި ބުނުމެއްނެތި ބަނޑުބޮޑުތޯ ބެލުމަށް ގޭގައި ބޭނުންކުރެވޭނެ ޓެސްޓުކިޓެއް ހޯދިއެވެ. ނަތީޖާ ހޯދުމަށް ޓަކައި ފާޚާނާއަށް އަވަހަށް ވަނެވެ. ގިނައިރެއްނުވެ އައިރާއަށް ހަޅޭލަވައިގަނެވިއްޖެއެވެ. އެހާ އަވަހަށް އަނގަމަތީ ކަނާތު އަތް ޖައްސާބާރުކޮށްލިއެވެ. އޭރު އެ މޫނުމަތިގައިވަނީ އުފާވެރިކަމެވެ. ޔަގީން ކުރުމަށް ދެވަނަ ޓެސްޓުކިޓު ވެސް ބަލާލިއެވެ. ދެ އެތިން ފެންނަން އޮތީ އެއް ނަތީޖާއެކެވެ.\n"އަލްޙަމްދުލިއްﷲ! ނިޔާނަށް ގުޅަންވީ... ނޫން. ނުބުނާނަން. ސަޕްރައިޒްކޮށްލާނީ... ވަރަށް އުފާވާނެ... އުފަލުން ނޭނގެ ކުރާނެކަމެއް ވެސް. ހަފްތާއެއް ފަހުން މާލެ އަންނާނެ.. އޯ ގޯޑް... އަހަރެން ބަލީކީ ނޫން... ބަލިވެ އިނީ" ފާޚާނާ ތެރޭ ހުރެ މޮޔައަކު ފަދައިން އައިރާ ހުނުނެވެ. މީހަކަށް އަޑުއިވިދާނޭތީ އަނގަމަތީ އަތް އަޅައިގެން ހުރެއެވެ. އިރުކޮޅަކު އެހެން ހުރުމަށްފަހު އަތުގައި އޮތް ދެ ޓެސްޓު ސްޓިކުކޮޅު މޫނު ދޮންނަ ތަށީގައި ބާއްވާލުމާއެކު ފޯނު ހިފައިގެން އައިސް ފޮޓޯއެއް އައިރާ ނެގިއެވެ. އަދި އެ ފޮޓޯ ލިޒީއަށް ވަގުތުން ވައިބަރ ކޮށްލިއެވެ. އެކުވެރިޔާގެ ފޯނުކޯލު މިނެޓެއްގެ ތެރޭ އަތުވެއްޖެއެވެ.\n"ސީރިއަސް ފޮޓޯއެއްތަ އެއީ" ޤަބޫލުނުކުރެވިފައި ހުރި ލިޒީ އެހިއެވެ. އައިރާ އުފަލުން ހުރެ އެއްބަސްވަމުންދިޔައެވެ. އޭނާއަށް ލިބިފައިވާ އުފާވެރިކަމުގައި ރަނގަޅަށް ވާހަކަ ވެސް ނުދެއްކެއެވެ. އެ ދެލޮލުން އުފާވެރިކަމުގެ ކަރުނަ ނިރާލާފައިވެއެވެ.\nލިޒީއާ ވާހަކަދައްކަން އައިރާ ކޮޓަރީގައި އިން ވަގުތު ދޮރުގައި މީހަކު ޓަކިޖެހިއެވެ. ފޯނުކޯލު ކަނޑާލުމުގެ ބަދަލުގައި ފޯނު ހިފައިގެން ހުރެ އައިރާ އައިސް ދޮރުހުޅުވިއެވެ.\n"މަންމަ ބުނީ މާދަމާ މި އުޅެނީ ދަތުރުދާންވެގެންނޯ. އެންމެން ދާންވާނެޔޯ ބުނާށޯ" ދޮރުމަތީ ހުރި މައުރީން ވާހަކަދެއްކިއެވެ. ހައިރާންވެފައި އައިރާއަށް ހުރެވުނީ ދޭނެ ޖަވާބެއް ނޭނގިފައެވެ.\n"އޯކޭ! އެހެން ބުނާށޭ ބުނީމަ މި އައީ އެ ވާހަކަ ބުނެލަން" އިރުކޮޅަކު އައިރާއަށް ބަލަން ހުރެފައި ދެ ބުމަ ހިއްލާލައިގެން ހުރެ މައުރީން ބުންޏެވެ. އަދި އޭނާ ދާން ހިނގައިގަތެވެ.\nމަޑުމަޑުން ދޮރު ލައްޕާލާފައި އައިރާ އައިސް އެނދުގައި އިށީނެވެ. އޭރު ފޯނުގެ އަނެއްކޮޅުގައި ހުރި ލިޒީއަށް މައުރީން ދެއްކި ވާހަކަ އަޑުއިވުނެވެ. އޭނާ ވަގުތުން އެއީ ކޮން ދަތުރެއްތޯ އޮޅުން ފިލުވުމަށް އައިރާގެ ގާތުގައި ސުވާލުކުރިއެވެ.\n"އައިރާ! ފަސްޓް ޓްރިމެސްޓަރގައި ޓްރެވެލް ކުރާކަށް ނުވާނެ. އިޓްސް ނޮޓް ސޭފް"\n"ފުރަތަމަ ފަހަރަށް މަންމަގެ ކަމެއްގައި އަހަރެން ބައިވެރިކުރަން އެ އުޅެނީ... ނޫނެކާ ބުނަންވީތަ؟ އަހަރެން ބަނޑުބޮޑުކަން ނިޔާނަށް އެނގުމުގެ ކުރީން މަންމަމެނަށް އެނގޭކަށް ބޭނުމެއްނޫން"\n"އައިރާގެ ފުރަތަމަ ޕްރެގްނެންސީގައި ވަރަށް ކެއާފުލްވާންޖެހޭނެ... ޕްލީޒް... ތިހާލުގައި އިނދެ އައިރާ އެއްވެސް ތާކަށް ދާކަށް އަހަރެން ޤަބޫލެއްނޫން. ނިޔާނު އެނބުރި އަންނަންވާއިރަށް ބަލައިގެން އުޅޭންވާނީ... ދަތުރު ނުދާތި. ކޮންމެވެސް ބަހަނާއެއް ދައްކާ. ނިޔާނު މަންމައަށް އައިރާ ޕްރެގްކަން އެނގުނީމަ މާ އުފާވާނެ. މިހާރު އެއްޗެހިކިޔަސް އަޅާލާނެކަމެއްނެތް" ގަޑިއިރަކަށް ދިގުވެގެން ދިޔަ ފޯނުކޯލު ނިމުނީ ލިޒީ އެދުނު ގޮތަށް ކަންތައްކުރާނަން ކަމުގައި އައިރާ އެއްބަސްވެގެންނެވެ.\n"ކީކޭ ބުނީ" ސިޓިންރޫމުގައި އިން ރުބީނާގެ ގާތަށް މައުރީން އައުމުން ސުވާލުކުރިއެވެ.\n"ނުބުނޭ އެއްވެސް އެއްޗެއް" ސޯފާއަށް ވެއްޓިގަންނަމުން ފަރުވާކުޑަ ގޮތަކަށް މައުރީން ބުންޏެވެ.\n"މީނަ ގާތުގައި ބުނެގެން އެއްކަމެއް ވެސް ނުވާނެ ރަނގަޅަކަށް"\n"މަންމާ! ބުނާށޭ ބުނީމަ މައު މި އައީ ބުނެފައޭ... ދެން އޭނާ އަނގައިން ނުބުނަންޏާ، މައު ކީއްތަ ކުރާނީ" ރުބީނާ ހިތްހަމަނުޖެހުމުން މައުރީން ވެސް އޭނާގެ އަޑަށް ބާރުލާފައި ބުންޏެވެ. އިތުރަށް އެއްޗެއް ނުބުނެ ތުންއަނބުރާލާފައި ރުބީނާ އިނެވެ. އޭނާ ވިސްނަމުން ދިޔައީ އައިރާއާ މެދުއެވެ. ކޮންމެ ގޮތަކުން ވެސް އޭނާ ގޮވައިގެން އެ ދަތުރު ދާނޭ ގޮތަކާމެދު ޚިޔާލު ކުރަމުން ދިޔައެވެ.\n"އަހަރެން ގޮސް ބުނަންވީ ކަންނޭނގެ... އޭނާގެ ކުރިމައްޗަށް އަރާ އެއްޗެއް ބުނުމަކުން އަހަންނަށް އުނިވާނެ ކަމެއް ނޯންނާނެ. ވިއްޔާ ވާނީ ފައިދާ... ކުރިމަތީ ހުރެ އަހަރެން އެދިފިއްޔާ ނޫނެކޭ ބުނާކަށް ނުކެރޭނެ... ސަލް ބުނިހެން އެ އަންހެނާއަށް އަހަރެންގެ ރުހުން ހޯދުން ވަރަށް މުހިންމު" ރުބީނާ އޭނާގެ ހަވާނަފްސާ މަޝްވަރާކުރަމުން ދިޔައެވެ. އެހެން އިންދާ މެންދުރު ކާން ހަދަން އައިރާ ކޮޓަރިން ނުކުމެގެން އައިސް ބަދިގެ ބަޔަށް ވަންތަން ރުބީނާއަށް ފެނުނެވެ. އަދި މީ ރަނގަޅު ވަގުތެއްކަމުގައި އޭނާގެ ހިތް ބުންޏެވެ. ނަމަވެސް މަޑުކޮށްލައިގެން އިނީ އައިރާ ކާން ހަދާ ނިމުމުން ކާމޭޒު ދޮށާ ކައިރިވެލާ ވާހަކަދައްކަން ފަށާނީ ކަމުގައި ނިންމައިގެންނެވެ.\nސިޓިންރޫމުގައި ތިބި ރުބީނާއާއި މައުރީނަށް ސަމާލުކަން ދިނުމުގެ ބަދަލުގައި އައިރާ އައިސް ކައްކާފައި ހުރި ރިހަކޮޅު ހޫނުކޮށް މޭޒުމައްޗަށް ނެގިއެވެ. އަދި ތަރުކާރީ ސެލަޑެއް ތައްޔާރުކުރާން ފެށިއެވެ. އެހެންޏާ އެ ގަޑީގައި ރުބީނާއާއި މައުރީން ސިޓިންރޫމުން ނުފެންނާނެއެވެ. މިއަދު އެ މީހުން ތިބީތީ އައިރާއަށް އުނދަގޫ ވެސް ވިއެވެ. ޚާއްޞަކޮށް ރުބީނާ އޭނާގެ ހަރަކާތްތަކަށް ބަލާހެން ހީވެގެންނެވެ. ތައްޔާރުކުރި ސެލެޑުތަށި މޭޒުމަތީ ބެހެއްޓުމާއެކުހެން ކުއްލިއަކަށް އައިރާ ހޮޑުލަވައިގަތެވެ. ކާއެއްޗިއްސާ ކައިރިވެގެން އުޅޭއިރު މިފަހަކަށް އައިސް އޭނާއަށް އެހެންވެއެވެ. ހައިރާންކަން ލިބިފައި އިން ރުބީނާ ތެދުވަން އުޅުނީ އައިރާ ދުވެފައި ކޮޓަރިއަށް ދިއުމުންނެވެ.


Budget ge bodu bai othee thauleemah: Minister\nއެޑިއުކޭޝަން މިނިސްޓަރު ޑރ. އައިޝަތު އަލީ: ބަޖެޓްގެ ބޮޑުބައި އޮތީ ތައުލީމަށް ހާއްސަކުރެވިފައި\nމި ސަރުކާރުގެ ބަޖެޓްގެ ބޮޑު ބައި ހާއްސަކޮށްފައިވަނީ ތައުލީމީ ދާއިރާއަށް ކަމަށް އެޑިޔުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެ އެވެ.\nއެމްޑީޕީގެ ރަށްވެހި ފަތިސް ޕްރޮގްރާމްގައި ވާހަކަފުޅު ދައްކަވަމުން މިނިސްޓަރު ވިދާޅުވީ ތައުލީމަށް މި ސަރުކާރުން ދޭ އަހަންމިއްޔަތާއި ހާއްސަކަން އެހެން ސަރުކާރަކުން ދީފައި ނުވާ ކަމަށެވެ. އެކަމުގެ އެންމެ ބޮޑު ހެއްކަކީ ކާމިޔާބު ކަމާއި އެކީ ކުރިއަށް ގެންދާ ނާސްތާ ޕްރޮގްރާމް ކަން މިނިސްޓަރު ފާހަގަކުރެއްވި އެވެ.\nނާސްތާ ޕްރޮގްރާމް ފެށީ ވަރަށް ގިނަ ދިރާސާތަކަށް ފަހު ކަން ފާހަގަކުރައްވަމުން މިނިސްޓަރު ވިދާޅުވީ މި ޕްރޮގްރާމް ފެށުމުގެ ކުރިން، ކުދިން ސުކޫލަށް ގޮސް ފިލާވަޅުތަކުގައި ބައިވެރިނުވެ އެކަނިވެރި ގޮތަކަށް ހެނދުނު ގަޑީގައި ވަގުތުތައް ހޭދަކުރި ކަމަށެވެ.\nމި ޕްރޮގްރާމްގެ ސަބަބުން ކުދިންގެ ތައުލީމީ ކަންކަމުގެ އިތުރުން އެކުދިންގެ ހެދިބޮޑުވުމަށާއި ދުޅަހެޔޮކަމަށް އެތައް ބަދަލުތަކެއް އައިސްފައިވާ ކަންވެސް ފާހަގަކުރެއްވި އެވެ.\n"އަދި ފާހަގަކުރެވުނު ނާސްތާ ޕްރޮގްރާމްގެ ކޮންޓްރެކްޓަރުންނަށް ލިބޭ އާމްދަނީ ރަނގަޅު ކަން. އޭގެ ތެރޭގައި ގިނައީ އާމްދަނީ ހޯދަން އިތުރު މަސައްކަތެއް ނުކުރާ މީހުން. އެމީހުންނަށް ދުވާލެއްގެ މައްޗަށް 3000 ރުފިޔާ ލިބޭ. އެއީ ވެސް ލިބުނު ކުރިއެރުމެއް" މިނިސްޓަރު ވިދާޅުވި އެވެ.\nރާއްޖޭގެ ފަސް ސަރަހައްދެއްގައި ވަށާޖެހޭ އުސޫލުން ތައުލީމު ފޯރުކޮށްދޭ ފަސް ސުކޫލެއް ގާއިމުކުރުމުގެ މަސައްކަތް މިހާރު ކުރަމުންދާ ކަމަށްވެސް މިނިސްޓަރު ވިދާޅުވި އެވެ. އެފަދަ ސުކޫލުތަކުގައި ޖިމްތަކާއި، ލެބްތަކާއި، ކުޅިވަރު ދަނޑުތައް ހުންނާނެ ކަން ފާހަގަކުރައްވައި މިނިސްޓަރު ވިދާޅުވީ މުޅި ރާއްޖެއަށް މި ޕްރޮޖެކްޓް ފަތުރައިލާނެ ކަމަށެވެ.\nޕީއެސްއައިޕީގެ ދަށުން ތައުލީމީ ދާއިރާގެ ކުރިއެރުމަށް ހިންގާ މަސައްކަތްތައް ވެސް މިނިސްޓަރު ވަނީ ފާހަގަކުރައްވާފަ އެވެ. މީގެތެރޭގައި 13 ޕްރޮޖެކްޓެއްގެ މަސައްކަތް އެއްކޮށް ނިންމާލާފައިވާ ކަމަށާއި މިވަގުތު 30 ޕްރޮޖެކްޓެއްގެ މަސައްކަތް ކުރަމުން ގެންދާ ކަމަށްވެސް ވިދާޅުވި އެވެ. އަދި މިއަހަރުވެސް ގިނަ މަޝްރޫއުތަކެއް ކުރިއަށް ގެންދާނެ ކަމުގައިވެސް ވިދާޅުވި އެވެ.\nމީގެ އިތުރުން ސަރުކާރުގެ ފަރާތުން ބޮޑު ހޭދައެއް ކުރަމުން އަންނަ އިތުރު ޕްރޮގްރާމްތަކުގެ ތެރޭގައި މަތީ ތައުލީމު ހޯދާ ދަރިވަރުންނަށް ހިލޭ ޑިގްރީގެ ޕްރޮގްރާމާއި ސްޓޫޑެންޓް ލޯންތަކާއި ސްކޮލާޝިޕްތަކުގެ ކަންކަންވެސް މިނިސްޓަރުގެ ވާހަކަފުޅުގައި ފާހަގަކުރެއްވި އެވެ.\nމިނިސްޓްރީ އޮފް އެޑިއުކޭޝަން ޑރ. އައިޝަތު އަލީ މަތީ ތައުލީމް


އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބު އިންތިޚާބު ކުރަންޖެހޭ އަދަދަށްވުރެ މަދުން މީހުން ކުރިމަތިލާފައިވާ ދާއިރާ އާއި، ބައި-އިލެކްޝަން ބާއްވަންޖެހޭ ދާއިރާތައް\n23 އޮގަސްޓް 2021, 05:56 އިއުލާން\nއިންތިޚާބު ކުރަންޖެހޭ އަދަދަށްވުރެ މަދުން މީހުން ކުރިމަތިލާފައިވާ ދާއިރާ އާއި، ބައި-އިލެކްޝަން ބާއްވަންޖެހޭ ދާއިރާތައް\nމިކޮމިޝަނުގެ ނަންބަރު IUL]38-CA/38/2021/664] އަދި IUL]38-CA/38/2021/666] އިޢުލާނާ ގުޅިގެން އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ހދ. ނޭކުރެންދޫ މެންބަރުކަމަށް އިންތިޚާބު ކުރަންޖެހޭ އަދަދަށްވުރެ މަދުން މީހުން ކުރިމަތިލާފައިވާތީއާއި ރ. މަޑުއްވަރީ އަދި ނ. ކެނދިކުޅުދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ބައި-އިލެކްޝަން ބޭއްވުމަށް އިޢުލާންކޮށް ކުރިމަތިލުމުގެ ފުރުސަތު ހުޅުވާލުމުން އެއްވެސް ފަރާތަކުން ކުރިމަތިލާފައި ނުވާތީ އިސްވެ ދެންނެވުނު ދާއިރާތަކުގެ އިންތިޚާބު އަދި ނ. މަގޫދޫ ބައި-އިލެކްޝަން 2021 އޮކްޓޫބަރު 16 ވާ ހޮނިހިރު ދުވަހު ބާއްވާގޮތަށް ހަމަޖައްސައިފީމެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް އިންތިޚާބު ކުރަންޖެހޭ މަޤާމުތަކަށް ކުރިމަތިލުމަށް އެދޭ މީހުންނަށް އެ ފުރުޞަތު، 2021 އޮގަސްޓު 24 ވާ އަންގާރަ ދުވަހުގެ 08:00 ން ފެށިގެން،2021 ސެޕްޓެންބަރު 08 ވާ ބުދަ ދުވަހުގެ 13:00 ގެ ނިޔަލަށް ހުޅުވާލައިފީމެވެ.\nއިންތިޚާބަށް ކުރިމަތިލާ މީހާގެ ދަރަނީގެ ރެކޯޑާއި، ކުށުގެ ރެކޯޑަކީ 2021 އޮގަސްޓު 23 މި ތާރީޚުގެ ފަހުން ސާފުކޮށްފައިވާ ރެކޯޑަކަށް ވާންވާނެއެވެ. އަދި އިންތިޚާބަށް ކުރިމަތިލާ މީހާގެ ދަރަނީގެ ރެކޯޑާއި، ކުށުގެ ރެކޯޑް ފޯމަކީ، އިލެކްޝަންސް ކޮމިޝަނުން ތައްޔާރުކޮށްފައިވާ ފޯމަކަށް ވާންވާނެއެވެ.\nމި އިންތިޚާބަށް ކުރިމަތިލުމަށް އެދޭ ފަރާތްތަކުގެ އެޕްލިކޭޝަން ފޯމު ބަލައިގަތުމަށް ހަމަޖެހިފައިވަނީ، 2021 އޮގަސްޓު 24 ވާ އަންގާރަ ދުވަހުގެ 08:00 ން ފެށިގެން، 2021 ސެޕްޓެންބަރު 08 ވާ ބުދަ ދުވަހުގެ 13:00ގެ ނިޔަލަށް އީމެއިލް މެދުވެރިކޮށެވެ. އިންތިޚާބަށް ކުރިމަތުލިމަށް އެދޭ ފޯމު މެއިލްކުރާނީ މި ކޮމިޝަނުގެ [email protected] މެއިލަށެވެ. އަދި އިންތިޚާބަށް ކުރިމަތިލުމަށް ހުށަހެޅި ހުށަހެޅުމާމެދު ނިންމިގޮތާއި ކެންޑިޑޭޓުންނަށް އަންގަންޖެހޭ އެންގުންތައް އިލެކްޝަންސް ކޮމިޝަނުން އަންގާނީ އެޕްލިކޭޝަން ފޯމުގައި އެފަދަ އެންގުންތައް ފޮނުވުމަށް ކެންޑިޑޭޓުން ބަޔާންކޮށްފައިވާ މެއިލަށެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީގެ އިންތިޚާބުގެ ވޯޓު ނެގުމަށް ހަމަޖެހިފައިވަނީ، 2021 އޮކްޓޫބަރު 16 ވާ ހޮނިހިރު ދުވަހުގެ 8:00 އިން 15:00 އަށެވެ. އަދި ވޯޓު ގުނަން ފަށާނީ ހަމަ އެދުވަހު ވޯޓު ނަގާ ނިމޭތާ 30 (ތިރީސް) މިނެޓުގެ ހުސްވަގުތުކޮޅަކަށް ފަހުގައެވެ. މި އިންތިޚާބުގެ ރަސްމީ ނަތީޖާ އިޢުލާން ކުރުމަށް ހަމަޖެހިފައިވަނީ 2021 އޮކްޓޫބަރު 17 ވާ އާދީއްތަ ދުވަހުގައެވެ.\n23 އޮގަސްޓު 2021\n** ބަނޑޭރި ޕޭ މެނުއަލް\n** އެޕްލިކޭޝަން ފޯމް ސެޓް (16 އޮކްޓޫބަރު 2021 )


France ge championun fuhdhaaly point akun - vNews.mv\nލިލް އާއި ވުލްފްސްބާގް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nފްރާންސްގެ ޗެމްޕިއަނުން ފުއްދާލީ ޕޮއިންޓަކުން\nއައްފާން މުހައްމަދު 15 September 2021, 03:07\nފާއިތުވީ ސީޒަނުގައި ފްރެންޗް ލީގުގެ ޗެމްޕިއަންކަން ހޯދި ލިލް އިން މި ސީޒަޒުގެ ޗެމްޕިއަންސް ލީގުގައި ކުޅުނު ފުރަތަމަ މެޗުން އެއްވަރުވެ ޕޮއިންޓަކުން ފުއްދާލަން ޖެހިއްޖެއެވެ.\nގްރޫޕް ޖީގައި، އަމިއްލަ ދަނޑުގައި ޖަރުމަނުގެ ޗުލްފްސްބާގާއި ދެކޮޅަށް ލިލް އިން ނުކުތް މިމެޗު އެއްވަރުވީ ދެޓީމުންކުރެ ޓީމަކަށް ލަނޑެއް ކާމިޔާބު ނުކުރެވިއެވެ.\nމެޗުގައި ކުޅުމުގެ ފެންވަރަށް ބަލާއިރު ދެޓީމުގެ ފަރާތުންވެސް ދާދި ހަމަހަމަ ކުޅުމެއް ފެނިގެންދިޔަ ނަމަވެސް މެޗުގައި ލިލް އިންވަނީ ގިނަ ފުރުސަތުތަކެއް ތަނަވަސްކޮށް ހަމަލާތަކެއް އުފައްދާފައެވެ. އެގޮތުން މުޅި މެޗުގައި އެޓީމުން ޖުމްލަ 17 ހަމަލާއެއް އުފައްދާފައިވާއިރު ގޯލާއި އަމާޒުކޮށް ފޮނުވާލެވިފައިވަނީ އެންމެ4ހަމަލާއެކެވެ.\nމެޗުގައި މާ އެދެވޭ ކުޅުމެއް ވުލްފްސްބާގުގެ ފަރާތުން ފެނިގެން ނުދާއިރު ކިރިޔާވެސް ލިލްގެ ގޯލަށް ނުރައްކާކޮށް ހަމަލާއެއް އެޓީމަށް އުފެއްދިފައެއް ނުވެއެވެ. އެގޮތުން މުޅި މެޗުގައިވެސް ވުލްފްސްބާގަށް އެންމެ ދެހަމަލާއެއް އުފެއްދިފައިވާއިރު މީގެއިން އެންމެ ހަމަލާއެއްވެސް ގޯލާއި އަމާޒުވެފައެއް ނުވެއެވެ.\nމި ގުރޫޕުގައި ދެން ހިމެނޭ ސެވިއާ އާއި އާރްބީ ސާލްޒްބާގުގެ ކުރިމަތިލުންވެސްވީ އެއްވަރެވެ. އެހެންނަމަވެސް އެދެޓީމު ވާދަކުރި މެޗު ނިމުނީ 1-1 ގެ ނަތީޖާއަކުންނެވެ.\nމިއާއެކު މި ގުރޫޕުގެ ހަތަރު ޓީމުވެސް މިހާތަނަށް އެއްމެޗު ކުޅެފައިވާއިރު އެއްވަނަ އަދި ދެވަނަ ލިބެނީ ސާލްޒްބާގަށާއި ސެވިއާ އަށެވެ. ލިލް އާއި ވުލްފްސްބާގަށް ލިބެނީ3ވަނަ އާއި ހަތަރުވަނައެވެ.\nވިއަރެއާލް އާއި އެޓަލާންޓާ ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nމީގެއިތުރުން ގްރޫޕް އެފްގައި ސްޕެއިންގެ ވިއަރެއާލް އާއި އިޓަލީގެ އެޓަލާންޓާގެ ކުރިމަތިލުންވެސް ވަނީ އެއްވަރުވެފައެވެ.\nވިއަރެއާލުގެ ދަނޑުގައި ކުޅުނު މިމެޗު އެއްވަރުވީ 2-2 ގެ ނަތީޖާއަކުންނެވެ.\nމެޗުގައި އެޓަލާންޓާއިން ވަނީ ވަރަށް ކުރީކޮޅު ލަނޑެއް ޖަހާ ލީޑުނަގާފައެވެ. ފުރަތަމަ ހާފުގެ6ވަނަ މިނެޓުގައި މިލަނޑު އެޓީމަށް ކާމިޔާބު ކޮށްދިނީ ރެމޯ ފްރިއުލާ އެވެ.\nއެހެންނަމަވެސް ފުރަތަމަ ހާފު ނިމުމުގެ ކުރިން މަނޫ ޓްރިގޭރޮސް ވަނީ ވިއަރެއާލަށް ނަތީޖާ ހަމަހަމަ ކޮށްދީފައެވެ. އެޓަލާންޓާގެ ޑިފެންސްލައިނުން ހެދި ގޯހެއްގެ ފައިދާނަގައިގެން ޓްރިގޭރޮސް މިލަނޑު ކާމިޔާބުކުރީ ފުރަތަމަ ހާފުގެ 39 ވަނަ މިނެޓުގައެވެ.\nދެވަނަ ހާފު ފަށައިގެން މޮޅަށް ކުޅުނީވެސް ވިއަރެއާލެވެ. ނަތީޖާއަކަށްވީ މެޗުގެ 73 ވަނަ މިނެޓުގައި އެޓީމުން ފުރަތަމަ ފަހަރަށް މެޗުގައި ލީޑުނެގުމެވެ. ޖެރާޑް މޮރޭނޯގެ އެހީއާއިއެކު މިލަނޑު އެޓީމަށް ކާމިޔާބު ކޮށްދިނީ އަރްނައުޓް ޑެންޖޫމާ އެވެ.\nއެހެންނަމަވެސް މެޗުން ތިން ޕޮއިންޓު ހޯދުމުގެ އުންމީދުގައި ކުޅެމުންދިޔަ ވިޔަރެއާލް މާޔޫސްކޮށްލީ މެޗުގެ ފުރިހަމަވަގުތު ހަމަވާން7މިނެޓަށްވެފައި ވަނިކޮށް އެޓަލާންޓާއިން ލަނޑެއްޖަހާ މެޗުގެ ނަތީޖާ ހަމަހަމަ ކުރުމުންނެވެ. މިރަންޗުކްގެ އެސިސްޓަކުން މިލަނޑު އެޓީމަށް ކާމިޔާބު ކޮށްދިނީ ރޮބިން ގޮސެންސް އެވެ.\nމިގުރޫޕުގެ4ޓީމުވެސް މިހާތަނަށް އެއްމެޗު ކުޅެފައިވާއިރު ގުރޫޕުގެ އެއްވަނަ ލިބެނީ ފަހަތުން އަރާ ވަރުގަދަ މެންޗަސްޓަރ ޔުނައިޓެޑުގެ މައްޗަށް ކުރިހޯދި ޔަންގް ބޯއިސް އަށެވެ. ދެވަނަ އަދި ތިންވަނައިގައި އެޓަލާންޓާ އާއި ވިޔަރެއާލް އޮތްއިރު ފުލުގައި އޮތީ ޔުނައިޓެޑެވެ.\nލިލް ކުޅިވަރު ޔުއެފާ ޗެމްޕިއަންސް ލީގު


BREAKING NEWS: Gaza Ah Hamaladhinun Huttaalan Israel In Ninmaifi - Vaguthu\nޣައްޒާއަށް ހަމަލާދިނުން ހުއްޓާލަން އިސްރާއީލުން ނިންމައިފި\nފަލަސްތީންގެ ޣައްޒާއަށް ވައިގެ މަގުން ދެމުންދާ ހަމަލާތައް ހުއްޓާލަން އިސްރާއީލްގެ ގައުމީ ސަލާމަތާއި ގުޅޭ ކަންކަމާއި ބެހޭ ކެބިނެޓުން ނިންމައިފިއެވެ.\nއިސްރާއީލްގެ މީޑިއާތަކުން ބުނާ ގޮތުގައި ޣައްޒާއަށް ހަމަލާތައް ދިނުން ހުއްޓާލަން އިސްރާއީލްގެ ކެބިނެޓްގައި ނެގި ވޯޓުން ވަނީ ހަމަލާތައް ހުއްޓާލަން ފާސްވެފައެވެ.\nހަމަލާތައް ހުއްޓާލަން ނިންމާފައި ވަނީ މިރޭ އިސްރާއީލްގެ ގަޑިން މެންދަމު 02:00 ގައެވެ. އެއީ ރާއްޖޭގެ ގަޑިން ފަތިހު 04:00 އެވެ.\nހަމާސް އިން ވެސް ވަނީ އިސްރާއީލުން ހަަމަލާތައް ދިނުން ހުއްޓާލައިފިނަމަ ހަމަލާތައް މެދުކަނޑާލާނެ ކަމަށް ބުނެފައެވެ. ނަމަވެސް ހަމާސްގެ އަތުގައި ހުރި ރޮކެޓް ހުސްވެގެން ނުވަތަ އިސްރާއީލްގެ ހަމަލާތައް ވަރުގަދަވެގެން ހަމާސް އިން ފަހަތައް ނުޖެހޭނެ ކަމަށް އެޖަމާއަތުން ވަނީ ބުނެފައެވެ.\nހަމަލާތައް ބަދަލުކުރުން ހުއްޓާލަން އިސްރާއީލްގެ ސަލާމަތީ ކަންކަމާއި ގުޅޭ ކެބިނެޓުން ނިންމި ނަމަވެސް ހަރުކަށި ފިކުރުގެ ބައެއް މެންބަރުން ވަނީ ހަމަލާތައް ބަދަލުކުރުން ހުއްޓާކަން ދެކޮޅު ހަދާފައެވެ.\nހަމަލާތައް ބަދަލުކުރުން ހުއްޓާލަން ދެކޮޅު ހަދަމުންދާ އެކަކީ އިސްރާއީލްގެ ބޮޑުވަޒީރު ނަތަންޔާހޫ އާއި ގާތް ގުޅުމެއް އޮންނަ ޖިޑޮން ސާރުއެވެ. އޭނާ އަކީ ނިއު ހޯޕް ޕާޓީގެ ލީޑަރެވެ. އޭނާ ބުނީ ޣައްޒާއަށް ހަމަލާ ދިނުން ހުއްޓާލުމަކީ އިސްރާއީލްގެ ގައުމީ ސަލާމަތައް ނުރައްކާވާނެ ކަމެއް ކަމަށެވެ.\nމެއި މަހުގެ 10 ވަނަ ދުވަހުން ފެށިގެން މިހާތަނަށް ޣައްޒާ އިން ވަނީ އިސްރާއީލަށް 3700 އަށްވުރެ ގިނަ ރޮކެޓް ހަމަލާ ފޮނުވާލާފައެވެ. ބައެއް ހަމަލާތައް ވަނީ އިސްރާއީލްގެ އެންމެ ދުރު ސަރަހައްދުތައް ކަމަށްވާ ވެރިރަށް ތެލްއަވީވަށް ވެސް ފޯރާފައެވެ. އެހެންކަމުން ހަމާސް އިން ރޮކެޓްތައް އުފެއްދުމުގައި ހޯދާފައިވާ ކުރިއެރުންތައް ފާއިތުވި 11 ދުވަސް ތެރޭގައި އިސްރާއީލަށް ވަނީ ވަޒަންކޮށްލެވިފައެވެ.\nހަމަލާތައް ކުރިއަށް ދިޔައިރު އެންމެ ބޮޑަށް ފާހަގަކުރެވުނީ އެމެރިކާ އިން އިސްރާއީލަށް ދެމުން ގެންދިޔަ ހިތްވަރެވެ. އެމެރިކާގެ ރައީސް ޖޯ ބައިޑެން އަކީ އިސްރާއީލްގެ އަނިޔާވެރިކަމާއި ދެކޮޅު ހަދާނެ ވެރިއެއް ކަމަށް ބައެއް މީހުންނަށް ކުރިން ހީވެފައި އޮތްނަމަވެސް ކަންތައްވީ އެހެނެއް ނޫނެވެ. ފެނިގެން ދިޔައީ އިސްރާއީލްގެ އަނިޔާވެރި ހަމަލާތައް ކުރިއަށް ގެންދަން ބައިޑެން ހިތްވަރު ދެމުން ގެންދިޔަ މަންޒަރެވެ.\nހަމަލާތައް މިވަގުތައް މެދުކެނޑުނު ނަމަވެސް ގުދުސްގައި އިސްރާއީލްގެ އަނިޔާވެރިކަން ކުރިއަށް ގެންދާނަމަ އަނެއްކާވެސް ހަމަލާތައް ބަދަލުކުރުން ފެށިގެން ހިނގައިދާނެ ކަމަށް ލަފާކުރެވެއެވެ.\nމެއި 21, 2021 00:45\nމާޝާﷲ! ﷲ ފިޔަވާ އެހެން އިލާހަކު ނުވެއެވެ.\nމެއި 21, 2021 01:17\nމެއި 21, 2021 04:19\nއެއީ ރަށުޔާއިން އިސްރާއީލަށް އިންޒާރު ދިނުމާއިވެސްގުޅިގެން ކަމަށް ލަފާކުރެވެއެވެ. އަދި ފަލަސްތީނުގައި ތިއްބެވި މުޖާހިދުންގެވެސް ހިއްވަރުންނެވެ.\nމެއި 21, 2021 05:54\nމެއި 21, 2021 06:16\nއަލްޙަމްދުލިﷲ ... ރުހުމުގައި ނަމަވެސް ނުރުހުމުގައި ނަމަވެސް އިސްރާއީލު މިގޮތަށް ނިންމުން އެއީ ﷲ ގެ މަތިވެރި މިންވަރުފުޅު. އިރާދަ ކުރެއްވިއްޔާ އިސްރާއީލު ގެ ގޮށްމުށުގެ ބާރު ދާނީ ބަލިކަށިވެ ނިކަމެތިވަމުން. އާމީން.\nމެއި 21, 2021 06:17\n. އެހުއްޓާލީ ބަލިނުކުރެވޭނެކަން ކަށަވަރުވެގެން. ޢަހަރެމެންނާ އެކު ﷲ ވޮޑިގެނވޭ. އަހަރެމެންގެ ތެރޭން ޝަހީދުވާ ކޮންމެ މީހަކީ ސުވަރުގެ ވަންތަވެރިއެއް. އިންޝާ ﷲ.\nމެއި 21, 2021 06:45\nފަލަސްތީނު މީހުންނަށް ނަސްރު ދެއްވާންދޭވެ.\nމެއި 21, 2021 06:47\nހަމަލާ ހުއްޓާލިޔަސް ތިޔަ ޒައިނިސްޓު ޔަހޫދީންގެ މައްޗަށް އަހުރެންގެ ހިތުގައި ޙަމްދަރުދީއެއްނުވެ. ﷲގެ ޙަޟްރަތަށް ގެންދަވަންދެން ތިޔަ ޞަހްޔޫނީ އަނިޔާވެރި ބައިގަނޑު ހަލާކު ކުރެއްވުންއެދި ދުޢާކުރުމުގައި ދެމި ހުންނާނަން\nމެއި 21, 2021 11:55\nމެއި 21, 2021 06:55\nاحمد الله ... އެންމެހައި ހަމްދު ސަނާއެއް ވަނީ الله. އަށެވެ. މެދުވެރިއަކަށްވި މިސްރަށް ފައްފަށުން ޝުކުރު ދަންނަވަމެެވެ. މި މެދުކެންޑުމަކީ ދާއިމީ ކަމެއްކަމުގައި ލައްވާށިއެވެ. ފަލަސްޠީން ގެ ރައްޔިތުންނަށް ފާގަތިކަމާއި ބާއްޖަވެރިކަން ދެއްވާށިއެވެ. ހުރިހާ ޝަހީދުންނަށް ސުވަރުގެ މިންވަރު ކުރައްވާށި! އާމީން.\nމުއުމިނު އަޅެއް މީ\nމެއި 21, 2021 07:11\nއިސްރާއީލުގެ މީހުންނަކީ ޔަހޫދީން ކަން ހަނދާން ކުރުމަށް ގޮވާލާން..... ބުނާ ބަހުގަ އިތުބާރެއް ނުހިފޭނެ\nމެއި 21, 2021 10:00


Nadira Idihikolhah: Thi Ulhenee Yameen Male' Fasgandu Gai Bahattaafai Huregen Ves Kamu Nugosgen Tha? - Vaguthu\nރޭ އިދިކޮޅު ޕީޕީއެމް އަދި ޕީއެންސީ އިން މާލޭ ޖަލު ކައިރީގައި ކުރިޔަށްގެންދިޔަ މުޒާހަރާ އާއި ގުޅިގެން، ކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމް އުފައްދަވާފައިވާ މޯލްޑިވްސް ރިފޯމް މޫވްމެންޓް (އެމްއާރްއެމް)ގެ ނައިބު ރައީސް، އާމިނަތު ނާދިރާގެ ފާޑުކިޔުން އިދިކޮޅު ފަރާތްތަކަށް އަމާޒުކޮށްފިއެވެ.\nރޭ އިދިކޮޅު ފަރާތްތަކުން މާލޭ ޖަލު ހުންނަ ސަރަޙައްދަށް އެއްވެ މުޒާހަރާކޮށްފައި ވަނީ ކުރީގެ ރައީސް، އަބްދުﷲ ޔާމީން މިނިވަން ކުރުމަށް ގޮވާލައެވެ.\nމިކަމާއި ގުޅޭގޮތުން ނާދިރާ ކޮށްފައިވާ ޓްވީޓެއްގައި، ޕީޕީއެމް އާއި ޕީއެންސީން، ރައީސް ޔާމީން މާލޭ ފަސްގަނޑުގައި ހުރެގެންވެސް ކަމުނުގޮސްގެން އުޅެނީތޯ ސުވާލު ކުރަމުން ވިދާޅުވެފައި ވަނީ، އެއީ "އަޑިނުބައި ބައެއް" ކަމަށެވެ.\n"އަޅެ މި ޕީޕީއެމް ޕީއެންސީ މިއުޅެނީ ޔާމީން މާލޭ ފަސްގަނޑުން ބަހައްޓާފަ ހުރެގެންވެސް ކަމުނުގޮސްގެންތަ؟ ހާދަ އަޑިނުބައި ބަޔެކޭ މީ އެކަމަކުވާ." ނާދިރާގެ ޓްވީޓުގައި ވެއެވެ.\nޔާމީން5އަހަރަށް ޖަލަށް ލާން ޙުކުމް ކޮށްފައިވާއިރު މިވަގުތު އެބޭފުޅާ ހުންނެވީ މާލެ ޖަލުގައެވެ. އެކަމާއި އިދިކޮޅު ފަރާތްތަކުން ވަނީ ސަރުކާރަށް ވަރަށް ބޮޑަށް ފާޑު ކިޔައިފައެވެ. ރޭ އިދިކޮޅުން މާލެ ޖަލު ކުރިމަތީ އަޑުއުފިލި އިރު، ފުލުހުން ވަނީ އެ މުޒާހަރާ ރޫޅާލަން މެދުނުކެނޑި މަސައްކަތް ކޮށްފައެވެ. އަދި މުޒާހަރާ ތެރެއިން ބައެއް މީހުން ހައްޔަރު ކޮށްފައިވާކަންވެސް ފާހަގަކޮށްލެވެއެވެ.\nމަނީ ލޯންޑްރިންގެ ދަޢުވާ ސާބިތުވުމުން އެމަނިކުފާނަށް އިއްވަފައި ވަނީ ފަސް އަހަރުގެ ޖަލު ޙުކުމެކެވެ. އަދި5މިލިއަން އެމެރިކާ ޑޮލަރު (77.1 މިލިއަން ދިވެހި ރުފިޔާ) އިން ޖޫރިމަނާވެސް ކޮށްފައި ވެއެވެ.\nޔާމީނަކީ ކުށްވެރިއެއް ނޫން ކަން ކަށަވަރުވެއްޖެ: އަބްދުއްރަހީމް\nކަލޭގެ ގޮހޮރޭ ކިޔާބަލަ ތުންފުއްސާ~\nނޮވެމްބަރު 30, 2019 12:36\nމި ކޮމެންޓް ވަރަށް ހަޑި ވަގުތުން މިކޮމެންޓް ޑިލީޓް ކޮއްދެއްވުން އެދެން. ޝުކުރިއްޔާ.\nނޮވެމްބަރު 30, 2019 13:33\nމާރިތި އެއްޗެހިކިޔާ މީހެއްތަ މީ.. މިއީ ހަމަ ތުންބުރި ކާޅެ.. ދިވެހިބަސް ބަލާބަލަ ތުންފުއްސާ ތުންބުރި ކާޅު ހަޑި ބަހަކަށްވޭތޯ.. ތުންބުރިކާޅެ މައުމޫނުގެ ބަސްއިއްވަން ގެންގުޅޭ..\nނޮވެމްބަރު 30, 2019 17:19\nަހަހަހަ މިހާރު ހަޑިއެއްޗިހި ވަކިވާން ފެށީތަ؟؟؟؟ލޮލް\nނޮވެމްބަރު 30, 2019 14:06\nމަޢުމޫނުގެ ޕުރެޝަރުގަ ހުކުމްޖެހީ މަޢުމޫނަކީ އަބަދުވެސް ޝަރުޢީ ނިޒާމަށް އަތްބާނާ މީހެއް.. ނަޝީދާ އެމްޑީޕީއަށްވުރެއް މި ކަމުގަ މަޢުމޫނުގެ ޕުރެޝަރު ރައީސަށް ބޮޑުކަމަށް އަޑު އަހަނީ.. ނާދިރާ ޤައްޔޫމުމެން މަޢުމޫނު އިސްލާހުކޮށްބަލަ ފުރަތަމަ\nނޮވެމްބަރު 30, 2019 10:40\nބޭގަނޑު ޕާޓީ ނުހިގާތީ އެމް ޑީ ޕީ އާ ގުޅިގެން ހުރޭ ދެން ބާކީ ވެފައި. ނުހޮވުނީމަ ރައްޔަތުން ބަލއިނުގަތީމަ ބޭކާރު ވާހަކަ ނުދައްކާ. ތިއީ މިހާރު ޕާޓީއަކަށް ނުބަލާ. މުސްކުޅި ޕާޓީ ކިއަން ރަގަޅި ތިޕާޓީއަށް.\nނޮވެމްބަރު 30, 2019 14:10\nއެމްޑީޕީއާ ކެނެރީގޭ މޮޔަ ކުއްޖާއަށްވުރެއް މަޢުމޫނާ އޭނާގެ އައުވާނުން އުފާ ފާޅުކުރުން7ދަރަޖަ ކުރީގަ އުޅެނީ ތަރައްޤީގެ ބާނީ ރައީސް ޔާމީނަށް ހުކުމް ކުރުމުން..ބޮނޑި ބަތްކެއުމުގަވެސް ލީޑުކުރީ މިމީހުން އެމްޑީޕީގެ އިސް މީހަކު ނޫޅޭ.. ދުވަސްކޮޅަކު މަޢުމޫނުމެން ތޮހެން ތިބެލާ އުފާ ފާޅުކުރުމުގަ އަދި އަތަށް ގޮވާ ފުނޑުފުންޑުވާނެ ތިޔަ ކޯލިޝަނު ލަހެއް ނުވެ.. ޗަބަބަކީ މަޢުމޫނަކީ އަމިއްލައެދުން ބޮޑު މީހަކަށްވުން..\nނޮވެމްބަރު 30, 2019 10:41\nހާދަހާ ޔާމީނަށް ހެޔޮއެދިގެން ކަމަށް ހެދެން ތިއުޅެނީ. ތިބައިގަޑު ބޭނުންވާގިތް ވީނު. އިރާދަކުރެއްވިއްޔާ އަދި އެބުރިއަންނާނެ\nމިދެންކާކު! ބަރަހަނަޔާ އިނދެގެން އަނގަތަޅަށް.. ލަދުގެކަންފުޅެއްވެސް ހުރިނަމަ ނުކެރޭނެ މިހާލަތުގަ ހުރެގެން މީހުންގެ ކުރިމައްޗަށް އަރާކަށް\nނޮވެމްބަރު 30, 2019 10:43\nމި އަންހެމް މީހާއަށް އަރާނެ އުންޖެހި މަރަވަޅިއެއް ލިބެގެންތަ މިއުޅެނީ! ހާދަ އަނގަވެސް ހަޑިއޭ!\nނޮވެމްބަރު 30, 2019 10:44\nނާދިރާ ތީ ވާރަށް އަޑި ނުބައި މީހެއް\nނޮވެމްބަރު 30, 2019 10:57\nނާދިރާ ކަލޭތީ ކާކު..ކޮންމެހެން މަޝްހޫރުވާން އުޅޭނެ ކަމެއް ނެތް。。ގަޔަށް ގުއިރެވިފަ ތިހިރީ...\nނޮވެމްބަރު 30, 2019 11:23\nނާދިރާ ތި އުޅެނީ ރައްޔަތުން އެމީހުންގެ ހިޔާލު ފާޅުކުރުމުގެ މިނިވަންކަން ބޭނުން ކުރީމާ ހަޖަމު ނުވެގެންތަ؟ ހާދަހާވާ އަޑިނުބައި ނުލަފާ ޖައްބާރު އަންހެނެކޭ ދޯމީ!\nނޮވެމްބަރު 30, 2019 11:24\nޢެމްއާ ރްއެމްގަ ދެންފުނާއަޅާ ޖެލްއުނގުޅާފަ ވެ ރިކަމެއްނުލިބޭނެ ދެނެއް ގޮނޑިއެއްވެސް\nނޮވެމްބަރު 30, 2019 11:26\nނާދިރާމެންކަހަލަ ތަނެއް ދޮރެެއް ނެއެގޭ މީހުންނައް މިވާނުވާވެސް ނެއެގޭނެ\nނޮވެމްބަރު 30, 2019 11:35\nއަޒްހަރު ޔުނިވަރސިޓީން އިސްލާމްދީން ކިޔަވައިގެން ހުރި މީހަކު އެއްބަފާ ކޮއްކޮގެ ކަރަކު ނުހިފާނެ އެވެސް ނުޙައްގުން ބެއްޔާއަށް ހަލާކުހުރި ދިވެހިރާއްޖޭގެ ތަރައްޤީގެ ބާނީ ރ ޔާމީން ޒިންދާބާދް !\nނޮވެމްބަރު 30, 2019 11:36\nޝާދިރާ ބުނަން ކަލޭ ޔާމީނޭ ކިއަން ހަޔާތެއް ނެތެއްނު،،،،،\nނޮވެމްބަރު 30, 2019 11:38\nއާނ އެހާލުގަ އެތާ ބާއްވާނެކަމެއްނެތް، އެއީ ރާއްޖޭގެ ރައީސްކަން ކުރެއްވި ބޭފުޅަކަށް ޖައްސާ ހާލެއްނޫން، ކުރިން އެފަދަބޭފުޅުންނަށް އެފަދަ އަނިޔާއެއް ދީފައެއްނުވޭ، ބަދަލުހިފިއަސް ތީ ބޮޑުވަރު، ބަލަ ކުރީގެ ރައީސުން ޖަލަށްލީ ނުވަތަ ބަންދުކުރީ އެބޭފުޅުން ކުރި ކުށެއްގެ ސަބަބުން، މިއީ ދެ ކުއްވެރިއެއްގެ ހެކިބަހަށް ރާއްޖެއަށް އެތައް ތަރައްޤީްއެއްގެނައި ރައީސަކަށް އިއްވާފައިވާ ސިޔާސީ ހުކުމެއް.\nނޮވެމްބަރު 30, 2019 11:41\nމީނަ ދައްކާ ވާހަކަވެސް ނޫހަށް އަރާ ހިސާބަށް ދިޔާމަ ދެން މިވަނީ ބޮޑު ޖޯކަކަށް.\nނޮވެމްބަރު 30, 2019 11:46\nތިއީ މެންބަރކަމަށް ކުރިމަތިލާ ފެއިލްވެ ހުރި މީގެއް؛ ސިޔާސީގޮތުން ކާކުތޯ.....އެއްވެސް އޮށްޓަރެއްނެތް؛ މިހާރު ރ. މައުމޫނަކީ ސްޓޭޓްސްމަން އެއް... ރ. ޔާމިން ކުޑަގޮޅިއެއްގައި ބާއްވަން އާންމު މެންބަރުން ބޭނުމެއްނޫން... އެއްވެސް ލީޑަރޝިޕްއަކަށް މެންބަރުން ގޮބް ނެހެއްދޭނެ.\nނޮވެމްބަރު 30, 2019 12:00\nނޮވެމްބަރު 30, 2019 12:04\nކަލޭމެންގެ ރޫޙާނީ މީހާ ޖަލުގައި އޮތްއިރު އެމަޤާމު ހުސްވިހެއްޔެވެ؟ ހުސްގޮޑިއެއް ބަހައްޓައިގެން އެ ގޮނޑިޔާ މުޚާޠަބުކޮށް "އެމްޑީޕީގެ ރައީސް މުޙައްމަދު ނަޝީދު " ނުގޮވަންހެއްޔެވެ؟ މިއޮތީ އަނެއްކޮޅަށް އަނގަފޮކަން ޖެހިފަކަން ވިސްނާށެވެ.\nނޮވެމްބަރު 30, 2019 12:29\nނާދިރާ ކަލޭއަނގަޔައް ކޯއްޗެއްލިއްޔާތަ ކަލޭމައިތިރިވާނީ؟\nނޮވެމްބަރު 30, 2019 12:48\n3000 ހަމަނުވާ ވަގު ބައިގަނޑެއް ވަގަށް ރަޖިސްޓްރީގަނޑެއް ހަދައިގެން ނައިބު ހެދިގެން ފުއްޕިޔަކަސް ދުންޔާއަކަށް ނުވެވޭނެ. މީނަ ހިތުން މީނަމީ ދުންޔާ.\nމަޖިލިސް އިންތިޚާބުގަ އެމްޑީޕީ ދެބައިވާނެޔޯ އެއްބަޔަކު ތިމަންމެނާ ގުޅޭނެޔޯ. މީ މީނަ ކީ އެއްޗިހި. ކަލެއަށް ވަރަށް އެނގިއްޖެނު. މިވެސް މައުމޫނު މިމީހުން ބޮލަށް އަޅާފަ ހުރި އެއްޗިހި. މިގައުމަކު ނެތް ކަލޭމެނާ ވައިއެޅޭނެ ބަޔަކު ހުނ. އެއްބަޔަކުވެސް ގާތެއް ނުވާނެ. ގާސިމަށްވާވަރުވެސް ނުވާނެ. އިރުކޮޅަކުން ނައްޓާލަން ވަގުތުކޮޅަކަށްނަމަވެސް އޭނަ ގާތަށްވެސް އެބަދޭތާ. ތަފަކީރުންނާ ބަޔަކު ވަގުތުކޮޅަކަށްވެސް ގާތެއް ނުވާނެ. ލަދުހަޔާތް ނެތް މީހާ ކޮންމެފަދަ ވާހަކައެއް ދައްކާ ކޮންމެފަދަ ކަމެއްވެސް ކޮށްފާނެ.\nނޮވެމްބަރު 30, 2019 12:53\nއިސް ރަށްވެހިންގެ ޕާޓީއަށް އިހްތިރާމު ކުރަން. ތިޕާޓީއަށް ވަްނާނެ މީހްކު ވޭތޯ އުޅެބަލަ އެހެން ކަންކަމާ ނޫޅެ.\nނޮވެމްބަރު 30, 2019 12:56\nކަދު ރާ، ބޮޑިބަތް އަދި ދޮންކެޔޮ ފަދަ އިއްޒެތް ތެ ރިން އަކީ ރައްޔިތުން ބަލއި ނުގެނެފައި ވާ ބައިގަޑެއް.\nނޮވެމްބަރު 30, 2019 12:59\nމިވެސް ސިޔާސީމީހެކޯ! އަހުން ކައިރިއަށް އަންނަނީ ހިނި.\nނޮވެމްބަރު 30, 2019 13:25\nހަހަހަހަ ދޮގެއް ނޫން.\nނޮވެމްބަރު 30, 2019 14:28\nނަމާދު ނުކުރިއަސް ބޮލުގައި ފޮތިކޮޅެއް އޮޅާލީމާ އެއޮތީ އޮރިޔާން ނިވާ ވެފަދޯ؟\nނޮވެމްބަރު 30, 2019 16:31\nއޮރިޔާމުން ހުރެ ނަމާދުކުރީމަ އޯކޭ؟ އައުރަނިވާ ނުކޮށް ނަމާދެއްނުކުރެވޭނެ. ހެޔޮގޮތުގައި ނަމާދުކުރާމީހަކު، ނާދިރާހާ ހަޔާްކުޑައެއްނުވާނެ.\nނޮވެމްބަރު 30, 2019 13:31\nއޭ މައުމޫނުގެ އަނގައައްޕަތީ ރުޅިއަރުވަންނޫޅެ ކަލޭ މައުމޫނާއެކު ބެލޭޑާންސްކުރަންހުރޭ... ހަރާމް ހުކުމެކޮށް ހަރާމް ޝަރީއަތެކޮށް ކަލޭ ހޭދެބައިވެގެން ތެޅެނީ ކޮންކަމެ ނުލިބިގެން.. ނިކަން މޑޕގެ އެއްމެ ދާއިރާއެއް މޑޕގެ އެެއްމެލީޑަރެ ކަލޭއަށް މައުމޫނަށް ވޯޓުހޯދަދޭން ނުކުމޭތޯ ޑާންސްކޮއްބަލަ.. ކަލޭމެން ހޭދެބައިވިޔަސް މޑޕ ދެކޮޅަށް އެއްމެ ވޯޓެދޭންތިބީވެސް ޕޕމގެ މެމްބަރުން.. އިންޝާﷲ ޕޕމ މެމްބަރުންނަ ރަގަޅަށް ހާމަވެއްޖެ ކަލޭމެންގެ ހަސީލަތާ މައްކާރުކަން.. މަޖުލިސް އިންތިހާބުގެ ނަތީޖާވިސްނާ ކަލޭ ހަޅޭލެވީ ރޔާމީނާ ދެކޮޅަށް.. މޑޕއިންް ކަލެއަށް ޖާގައެއްދިންތަ.. ފާރިސްއަށްދިންތަ.. ހޭބުއްދިފިލައިގެން ހަޅޭލެވީމަވެސް ލިބުނުަމަދުވޯޓުގަވެސް ތިބީ ޕޕމގެ ނުވިސްނޭ މަދުބައެއް.. އެކަމަކު އެބައިމީހުންގެ ތެރެއިންވެސް ގިނަބަޔަކަށް މިއަދު ކަލޭމެންގެ ރޭވުން ރަގަޅަށްއިގޭނެ.. ޕޕމ ވައިއެޅެން ނޫޅޭތި.. ޕޕމ ކުރިޔަށްދާނީ ރޔާމީންގެ ލަފަޔާއެކު އެމަނިކުފާނު ދެއްކި މަގަކުން...\nނޮވެމްބަރު 30, 2019 13:32\nމިއުޅެނި ނާދިރާ ޔާމީނުގެ ސިއްރުގުޅުން ބޭޒާރުވެއްޖެ. ނާދިރާ އާ ރައީސް ޔާމިނުގެ ދުވަސްވީ ލޯބި ބީވެގެން ދިއުމުން ނާދިރާ ބޭނުންވި ޔާމީން މާށީ ޖަލައް ބަދަލްކުރަން މިވެސް ލޯބީގެ ކުޅިގަނޑެއް ނާދިރާ ފަސްޓު ލަވް ޔާމީން.\nނޮވެމްބަރު 30, 2019 14:22\nކަލޭ ދެން މިކޮމެންޓްތައްކިޔާލައިގެން ހިންދިރުވާލައިގެންހުރޭ ލާދީނީބައިގަނޑު އަނގަފަޅައިފިދޯ މިއޮއްހުރިހާދުވަހު ތިބީ ތެރަސް އަޅާފަދޯ ތީކީ އިދިކޮޅު ޕާޓީގެކަންތަކައް ގޮތްކިޔޭވަރުބައެއްނޫން\nނޮވެމްބަރު 30, 2019 14:30\nހިސާބަށްވުރެ ބޮޑަށް މުނާފިގުވެ މޑޕ އިން ފޮނުވައިގެން ބޭގަނޑު ޕާޓީއަށް ގޮސް ބޭގަނޑުގެ އެދުންތައް ތި ފުއްދަދެނީ. ހަޔާތްކުޑަ ކާޅެއް\nނޮވެމްބަރު 30, 2019 14:50\nފު ރަތަމަ ތިމާމީހާގެ އައު ރަ ނިވާކޮއްބަލަ\nނޮވެމްބަރު 30, 2019 14:51\nތިކަނބުލޯއަށް އަމިއްލަ ތަނުގެ އަޑިވެސް ނޭގޭއިރު ކިހިނެއްތޯ އެހެން ބައެއްގެ އަޑިނުބާކަން އެގޭނީ\nނޮވެމްބަރު 30, 2019 16:43\nނާދިރާ! މިހާރުން މިހާރަށް އަނގަމަތީ ޓޭޕްއަޅާ ކަލެއަކަށްނެތް އަނގަތެޅޭކަށް! އަހަރެމެންދެ ދާއިރާއަށްގޮސް އަނގަފުޅާކުރީ ކަމަނާމެންނަށްވީކަމެއްޙަރާން ޖައްވައް ފަޒާަަަަަަަަަައަށް ބަނޑި ޖަހަން އެންގީ ދައިތާގަޑާ ޔާމީނާ ނުބެހޭތި\nނޮވެމްބަރު 30, 2019 19:35\nބޭގަނޑު އަދިވެސް އުޅެނީ މުސްކުޅިވީ ދުނިޔޭގަ އަދި ވެސް ޕާޓީ އުފައްދައިގެން ކޮންމެވެސް ދުވަހަކުން ވެ ރިކަމެއް ކު ރެވޭތޯ އަދިވެސް. އުމިރުން ވީ ދުވަސް ހިތައް އަރާފަ މުސައްލާ މަތީގަ ހުންނަން ޖެހޭ ދުވަސް ކޮޅުގަ އަޑި ނުބައި ވެގެން މިއުޅެނީ\nނޮވެމްބަރު 30, 2019 20:08\nނާދިރާއެވެ. ކަލޭ ޔާމީނާ ކިތަންމެ އަޅައިގަނެގެން އުޅުނަސް ޔާމީނު ކަލެޔާ އިންނާނެހާ ކަލޭރީއްޗެއް ނޫނެ.\nނާދިރާ އަމިއްލަޕާޓީއެއްއޮތްއިރު އަމިއްލަ ޓވ ޗެނަލެއް އުފައްދާހާ ހިއްވަރެއްނެއްދޯ ވ ފަޅު އެހެންބައެއްގެ ޗެނަލެއްގައިއިދެ އަމިއްލަޕާޓީ ޕްރްމޯޓްކުރަންއުޅޭތީ ޕ ޕ އެމަށް ވަޑައިގަންވާ\nޑިސެމްބަރު 1, 2019 23:24\nއެމްޑީޕީ މީހުންގެ މުޒާހަރާގެ އަންހެންވެރިން ފުލުހުންނާއި ދިމާލައް ގޮވި ހަޑިހުތުރުބަސްތަށް މިހާރު ފަރިއްސައްވީތޯ.މިއޮތީ ހިޓުލަރަށްވުރެ ނުބައި ސަރުކާރެއް ހިޓުލަރުވެސް ހައްޔަރުކުރަނީ ބަޑިން ހަމަލާދީނީނަ ބުނާބަހަކަށް ނޫން.\nޑިސެމްބަރު 2, 2019 09:00\nއޭ ކަނބުލޮއި މާއަނގަ ފަޅާނެކަމެއްނެތް އަހަރެމެން ތިއަ ގަންޖާބޯއަކަށް ތާއީދެއް ދުވަހަކުވެސްނުކުރާނަން


America ge Raees Jimmy Carter Raees Maumoon aai bahdhalu nukurevvy keevekan engeytha? - Dhiyares\nއެމެރިކާގެ ރައީސް ޖިމީ ކާޓަރ ރައީސް މައުމޫނާ ބައްދަލު ނުކުރެއްވީ ކީއްވެކަން އެނގޭތަ؟\n1979 ވަނަ އަހަރު ރައީސް މައުމޫން ކިއުބާގައި، ކިއުބާގެ އޭރުގެ ރައީސް ކާސްޓްރޯއާ އެކު.\nދިވެހިރާއްޖޭގެ ކުރީގެ ރައީސް މައުމޫން އަބްދުލް ޤައްޔޫމް 1979 ވަނަ އަހަރު ކިއުބާގެ ވެރިރަށް ހަވާނާގައި އޮތް ނަން އެލައިންޑް މޫވްމެންޓްގެ ސަމިޓަށް ވަޑައިގެންނެވި މަގުމަތީގައި އެމެރިކާގައި މަޑުކުރެއްވިއެވެ.\nއަދި ސަމިޓް ނިންމަވާލައްވާފައި އަނބުރާ ރާއްޖެ ވަޑައިގެންނެވި ދަތުރުމަތީގައިވެސް އެމެރިކާގައި މަޑުކުރެއްވިއެވެ. އެ ދަތުރުފުޅުކުރެއްވުމުގެ ކުރިން، ރައީސް މައުމޫން ވަނީ ލަންކާގައި ހުންނަ އެމެރިކާގެ އެމްބަސީ މެދުވެރިކޮށް، އެމެރިކާގައި މަޑުކުރައްވާ2ދުވަހު، އެމެރިކާގެ ރައީސްއާ ބައްދަލުކޮށްލެއްވުމުގެ ފުރުސަތަކަށް އެދިވަޑައިގެންފައެވެ.\nއެމެރިކާ އެމްބަސީ އިން އޭރުކޮށްފައިވާ މުއާމަލާތުތަކުގެ ލީކުވެފައިވާ ކޭބަލް ތަކުން ދައްކާ ގޮތުން ރާއްޖޭގެ ސަރުކާރުގެ ފަރާތުން އެގޮތަށް އެދުމުން، އެކަން އެމްބަސީ އިންވަނީ އެމެރިކާގެ ސަރުކާރަށް އެގޮތަށް ރައީސް މައުމޫން އެދިވަޑައިގަންނަވާކަން އަންގާފައެވެ. ނަމަވެސް އެގޮތަށް ބައްދަލުކުރެއްވުމުގެ ފުރުސަތުރައީސް މައުމޫނަށް އެމެރިކާ ސަރުކާރަކުން ނުދިނެވެ. ސަބަބަކީ، ހަވަނާގައި އޮތް ސަމިޓަށް ވަރަށް ގިނަ ޤައުމުތަކުގެ ވެރިން ވަޑައިގަންނަވާނީ އެމެރިކާގައި ޓްރާންސިޓުކުރައްވާފައި ކަމުން، އެއް ޤައުމުގެ ރައީސަކަށް އެފަދަ ފުރުސަތެއް ދީފިނަމަ، އެހެން ޤައުމުތަކުންވެސް އެފަދަ ފުރުސަތުތަކަށް އެދޭނެތީ ކަމަށް އެމެރިކާ ސަރުކާރުން ވަނީ އޭރު އަންގާފައެވެ.\nރައީސް މައުމޫނާއި ރައީސް ޖިމީ ކާޓަރ ބައްދަލު ނުކުރެއްވި ނަމަވެސް، ރައީސް މައުމޫނަށް އެމެރިކާ ސަރުކާރުން ވަނީ ސެކިއުރިޓީ ފޯރުކޮށްދީފައެވެ. އަދި އޭގެ ފަހުން އެމެރިކާގެ އެހެން ބައެއް ރައީސުންނާ ރައީސް މައުމޫން ބައްދަލުކުރައްވާފައިވާކަން ފާހަގަކުރެވެއެވެ.\nރައީސް މައުމޫން ތާރީޚު އެމެރިކާ\nޖިންސީ ގޯނާގެ މައްސަލަތަކާމެދު އިންސާފަށް ލޯބިކުރާ އެންމެން ކަންބޮޑުވާންޖެހޭ: ރައީސް މައުމޫން\nފާރިސާ ދެކޮޅަށް ދިޔާނާ ހުށަހެޅުއްވި މައްސަލާގައި ބަޔާން ދެއްވަން ފުލުހަށް ހާޒިރުކުރަނީ\nރައީސް ސޯލިހްގެ އުފަންދުވަސް އަހަރަކު ދެފަހަރު!


ޕަބްލިޝްކުރި ގަޑި: 1834\nސުންގަޑި: 17 ފެބުރުވަރީ 2019 1400\nރައްޔިތުންގެ މަޖިލީހުގެ އިންތިޚާބު 2019 ގެ ވޯޓުލާ މަރުކަޒުތަކުގައި ޙަރަކާތްތެރިވާ އޮފިޝަލުން ތަމްރީންކުރުމަށް ޓްރެއިނަރުން ހޯދުމާ ގުޅޭ:\nމި ކޮމިޝަނުގެ ނަންބަރު A)AB-2019/15) އިޢުލާނާ ގުޅިގެން އެކަށީގެންވާ ވަރަށް ޓްރެއިނަރުންގެ އެޕްލިކޭޝަން ފޯމު ލިބިފައިނުވާތީ، އިތުރު ޓްރެއިނަރުން ހޯދުމަށް އިޢުލާން ކުރަމެވެ. އަދި ޙަވާލާދެވުނު އިޢުލާނާ ގުޅިގެން މި ކޮމިޝަނަށް ހުށަހަޅާފައިވާ ފޯމުތައް ބަލައިގަނެފައިވާ ވާހަކަ ދަންނަވަމެވެ.\n2019 ވަނަ އަހަރު ބޭއްވުމަށް ހަމަޖެހިފައިވާ ރައްޔިތުންގެ މަޖިލީހުގެ އިންތިޚާބުގައި، ރާއްޖެއާއި ރާއްޖޭން ބޭރުގައި ޤާއިމްކުރެވޭ ވޯޓުލާ މަރުކަޒުތަކުގައި ޙަރަކާތްތެރިވާ އޮފިޝަލުންނަށް ތަމްރީނު ދިނުމަށް ޓްރެއިނަރުންގެ ގޮތުގައި 19 (ނަވާރަ) މީހުން ބޭނުން ވެއްޖެއެވެ. އަދި ޓްރޭނަރުންނަށް ހިންގޭ ތަމްރީން ޕްރޮގްރާމެއް މިއަހަރުގެ މާރިޗު މަހުގެ 08 އިން 15 އަށް މާލޭގައި ކުރިއަށް ގެންދެވޭނެއެވެ.\nމިޕްރޮގްރާމްގައި ބައިވެރިވެ ތަމްރީން ފުރިހަމަ ކުރައްވާ ފަރާތްތަކަށް ޓްރޭނަރުންގެ ގޮތުގައި އޮފިޝަލުން ތަމްރީން ކުރުމަށް މާލެއާއި އަތޮޅުތަކުގައި ޙަރާކާތްތެރިވުމަށް ވަނީ ހަމަޖެހިފައެވެ. މިޓްރޭނިންގ ޕްރޮގްރާމް ފުރިހަމަ ކުރައްވާ ޓްރޭނަރުންނަށް، ޓްރޭނިންގ ކުރިއަށްދާ ކޮންމެ ދުވަހަކަށް -/200 (ދުއިސައްތަ) ރުފިޔާގެ އެލަވަންސެއް ދިނުމަށްވަނީ ހަމަޖެހިފައެވެ.\nއަދި، މި ޓްރެއިނިންގ ފުރިހަމަކުރައްވާ ފަރާތްތައް މިކޮމިޝަނާއެކު އިޤްރާރު ކުރެވި، މާލެއާއި އަތޮޅުގައި އަދި ސިޓީތަކުގައި މާރިޗް 20 އިން ފެށިގެން 30 އަށް އޮފިޝަލުން ތަމްރީން ކުރުމުގެ ޕްރޮގްރާމް ކުރިއަށް ގެންދިޔުމަށް ވަނީ ރޭވިފައެވެ. މިގޮތުން ޓްރޭނަރުންނަށް އޮފިޝަލުންގެ ޓްރޭނިންގ ކުރިއަށް ގެންދާ ކޮންމެ ދުވަހަކަށް -/700 (ހަތްސަތޭކަ) ރުފިޔާގެ އުޖޫރައެއް ދެވޭނެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން 17 ފެބުރުވަރީ 2019 ވާ (އާދީއްތަ) ދުވަހުގެ 14:00 ގެ ކުރިން މިކޮމިޝަނަށް އެޕްލިކޭޝަން ފޯމް ހުށަހެޅުއްވުން އެދެމެވެ. މިގޮތުން މި ކޮމިޝަނަށް ފޮނުވާ އެޕްލިކޭޝަނާއި ލިޔުންތައް ފޮނުވާނީ [email protected] އަށް ނުވަތަ ހުށަޅާނީ ކޮމިޝަނުގެ ރިސެޕްޝަން، ޕޯޓްސް ކޮމްޕްލެކްސް އިމާރާތުގެ5ވަނަ ފަންގިފިލާއަށެވެ. ޓްރެއިނަރުން ހޮވުމުގައި ވޭތުވެދިޔަ އިންތިޚާބުތަކުގެ ތަޖުރިބާ ލިބިފައިވާ މީހުންނަށާއި، ތަޢުލީމީ ފަންނުގެ މީހުންނަށް އިސްކަންދެވޭނެއެވެ.\n- ރައްޔިތުންގެ މަޖިލީހުގެ އިންތިޚާބު 2019 ގައި މަސައްކަތްކުރާ އޮފިޝަލުން ތަމްރީންކުރުން.\nމި މަސައްކަތަށް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތަކަކީ:\n- އިންތިޚާބަށް ތަމްރީނުކުރަންޖެހޭ އެކި ފަރާތްތައް ތަމްރީނުކުރެވޭނެ ފެންވަރުހުރުން.\n- މަސައްކަތާގުޅޭ ދާއިރާއިން ސެޓްފިކެޓް ލެވެލް4ނުވަތަ އެއަށްވުރެ މަތީ ސަނަދެއް ހާޟިލުކޮށްފައިވުން.\n- ކިޔަވައި ދިނުމާއި، ތަމްރީނު ދިނުމުގެ ދާއިރާގައި އުޅެ ތަޖުރިބާ ލިބިފައިވުން ނުވަތަ، ވޭތުވެ ދިޔަ އިންތިޚާބުތަކުގައި އުޅެ މަސައްކަތުގެ ތަޖުރިބާ ލިބިފައިވުން.\n06 ޖުމާދަލްއާޚިރާ 1440


vnews - 5,000 meehun roadha veellan komme dhuvahaku hiley kaa echehi bahaa ge'eh\n5،000 މީހުން ރޯދަ ވީއްލަން ކޮންމެ ދުވަހަކު ހިލޭ ކާއެއްޗެހި ބަހާ ގެއެއް\nރޯދަ ވީއްލަން ބިރިޔާނި ޕާރްސަލް ބަލާ ގޮސްތިބި ބަޔަކު އަބޫ ދާބީގެ ހަމްދާން މަގުގައި ހުންނަ ޕާރްސަލް ބަހާ ގޭގެ ކައިރީގައި ކިޔޫގައި:\nއަބޫ ދާބީގެ ހަމްދާން ނަމަކަށް ކިޔުނު މަގުގައި ހުންނަ މުއްސަނދި އެހާމެ ދީލަތި މީހެއްގެ ގެއެކެވެ. އެގެއިން ފާއިތުވީ 11 އަހަރު ކޮންމެ ރަމަޟާންމަހަކު ގާތްގަނޑަކަށް 5،000 ފަގީރުންނަށް ރޯދަ ވީއްލަން ޚާއްސަ ޕާރުސަލެއް ބަހައެވެ. އެ ޕާރްސަލްގައި ހުންނަނީ ބިރިޔާނިއެވެ.\nރޯދަ ވީއްލަން ފަގީރުންނަށް ޕާރްސަލް ބަހަން މިއަހަރުވެސް އެގެއިން ވަނީ ފަށާފައެވެ. ހަވީރުއަތަށް އަޅާލީމާ ބިރިޔާނި ޕާރްސަލް ލިބިގަތުމަށްޓަކައި މީހުން ކިޔޫގައި ޖެހެން ފަށައެވެ. ފާއިތުވީ އެގާރަ އަހަރު ރޯދަ ވީއްލަން އެ ގެއިން ބިރިޔާނި ޕާރުސަލް ބަހާފައިވާތީ ގިނަ ފަގީރުން އެމީހުން ރޯދަ ވީއްލަންދާ މަންޒިލަކަށްވެސް އެގެ ކައިރި މިހާރުވަނީ ވެފައެވެ.\nބައެއް މީހުން ޕާރްސަލް ހިފައިގެން އެމީހުންގެ ގޭގެއަށް ދިޔަ ނަމަވެސް، ބައެއް މީހުން ރޯދަ ވީއްލަނީ އެގެ ކައިރީގައި ތިބެގެންނެވެ. ޕާރްސަލް ބަލާދާ މީހުންގެތެރޭގައި އަބޫ ދާބީގައި ދިރިއުޅޭ އެކި ގައުމުތަކުގެ މީހުންވެސް ހިމެނެއެވެ.\n"ކޮންމެ ރަމަޟާންމަހަކު އަހަރެން މިގެ ކައިރިއަށް އަންނަން. މި ގެއާއި، މިގެއިން ބަހާ ބިރިޔާނި ވަރަށް މަޝްހޫރު އަދި މަގްބޫލް. އެހެންވެ އަވަށުގެ ހުރިހާ މުސްލިމުން ކަހަލަ ގޮތަކަށް މިތަނަށް އާދޭ" ބިރިޔާނި ޕާރްސަލް ބަލާގޮސްހުރި ބަނގްލަދޭޝްގެ މަސައްކަތްތެރިއެއް ކަމަށްވާ އަބްދީން މުހަންމަދު ބުނެފައި ވެއެވެ.\nބިރިޔާނި ޕާރްސަލް ބަލާގޮސްހުރި އިންޑިއާ މީހެއް ކަމަށްވާ އިބްރާހިމް އަހްމަދު ބުނެފައިވަނީ، 2010 ވަނަ އަހަރު އޭނާ އަބޫ ދާބީއަށް ވަޒީފާއަށް ދިޔަފަހުން އައި ފުރަތަމަ ރަމަޟާންމަހުގެ ރޯދަ ވީއްލަން ފެށުނީވެސް އެ ގެއިން ލިބުނު ބިރިޔާނި ޕާރްސަލުން ކަމަށެވެ. "އަހަރެންގެ ރަހްމަތްތެރިޔަކު އަހަރެން މިތަނަށް ގެނައީ. އޭގެފަހުން ކޮންމެ ރަމަޟާންމަހަކު މިގެއިން ލިބޭ ބިރިޔާނި ކަން" އިބްރާހިމް ބުންޏެވެ.\nބުރަކޮށް ނުވަތަ ގިނައިރު ވަޒީފާތަކުގައި އުޅޭ މީހުންނަށްވެސް ބިރިޔާނި ޕަރްސަލަކީ ރަނުގެ ފުރުސަތެއް ކަމަށް އެމީހުން ބުނެއެވެ. ބައެއް ކަހަލަ ވަޒީފާތަކުގައި އެކަނި އުޅޭމީހުން ރަމަޟާންމަހު އޮފީހުން ނުވަތަ މަސައްކަތުން އަވަދިވާއިރު ހުންނަނީ ހަވީރު 5:00 ޖަހާފައި ކަމަށާއި، އެހެން ނަމަވެސް ބިރިޔާނި ޕާރްސަލް ލިބޭކަން އެނގޭތީ ރޯދަ ވީއްލާނެ ގޮތަކާމެދު އެއްވެސް ފިކުރެއް ނޯންނަ ކަމަށް ބައެއް މީހުން ބުނެފައި ވެއެވެ.\nފާއިތުވީ 11 އަހަރު ކޮންމެ ރަމަޟާންމަހަކު ގާތްގަނޑަކަށް 5،000 މީހުން ރޯދަ ވީއްލަން ބިރިޔާނި ބެހިނަމަވެސް، އެކަން ކުރާ މީހަކު އެއްވެސް ބަޔަކަށް ނޭނގެއެވެ. ގެއަށް ބަލާލީމާ އެއީ ވަރަށްބޮޑު މުއްސަންޖެއްގެ ގެކަން އެންމެނަށްވެސް އެނގެއެވެ. އިހާވެސް ގެ ރިވެތި ވެފައި ބޮޑެވެ. އެކަމަކު، އެގޭގެ ވެރިމީހާ އޭނާއަކީ ކާކުކަން ހާމަކުރަން އޭނާ ބޭނުން ނުވާކަމަށް އަބޫ ދާބީގެ މީޑިއާއިން ބުނެއެވެ.\nގޭގެ ވެރިމީހާއަކީ ކާކުކަން ނޭނގުނު ނަމަވެސް، އޭނާގެ ފަރާތުން އެކަން ކުރާން ހުންނަނީ އަބްދުލް ޚާދަރު ނަމަކަށްކިޔާ މީހެކެވެ. އަބްދުލް ޚާދަރު އެގޭގައި މަސައްކަތް ކުރާތާ 40 އަހަރު ވެއްޖެއެވެ. "ފާއިތުވީ 11 އަހަރު ކޮންމެ ރަމަޟާން މަހަކު މިގެންދަނީ މިކަން ކުރަމުން. އަޅުގަނޑުމެންގެ ގޭގެ ދޮރާށި ދޮށަށް އަންނަ މީހުން އަހަރެއް އަހަރަކަށް ދަނީ އިތުރުވަމުން" ޚާދަރު ބުނެފައި ވެއެވެ.\nޚާދަރު ބުނީ، ރޯދަ ވީއްލަން ބަހާ ބިރިޔާނި ކުރިން ކައްކަނީ އެގޭގެ ގޯތިތެރޭގައި ބޮޑު ބަދިގެއެއް ޖަހައިގެން ނަމަވެސް، މިހާރު ބަހާ ޕާރްސަލް ތައްޔާރުކުރަނީ އެގޭގެ ވެރިމީހާ މުސާފަހްގައި ހިންގާ ކޭޓަރިން ކުންފުނިން ކަމަށެވެ. އެގެއިން ހަމައެކަނި ޕާރްސަލް ބަހަނީ ކަމަށެވެ. ކޭޓަރިން ކުންފުނިން ތައްޔާރުކުރި ނަމަވެސް ބިރިޔާޔާނި ބެހުމަށް އެއްވެސް ހުއްޓުމެއް އަދި މަޑުޖެހުމެއްވެސް ނާންނާނެ ކަމަށް ޚާދަރު ބުންޏެވެ.\nގޭގެ ގޯތި ތެރޭގައި ބިރިޔާނި ތައްޔާރުކުރިއިރު ކޮންމެ ދުވަހަކު 450/500 ކިލޯގެ އެއްގަމު މަހާއި، 450 ކިލޯ ހަނޑުލާއި، 100 ކިލޯ ތަރުކާރީ ބޭނުންކުރާ ކަމަށް ޚާދަރު ބުންޏެވެ. 25 ކައްކާއިންގެ އެހީތެރިކަމުގައި ރަމަޟާންމަހުގެ ކޮންމެ ދުވަހަކު ބިރިޔާނި ތައްޔާރުކުރާއިރު އެކަމުގައި އިސްކޮށް ހަރަކާތްތެރިވަނީ އަބްދުލް ޚާދަރުއާއި، އޭނާގެ އަނބިމީހާއެވެ.\nހުޅަނގު އައްސޭރީގެ ނާބުލުސްގެ ރެސްޓޯރަންޓްގެ ބަދިގޭގައި އާންމުންނަށް ބެހުމަށް ކާބޯތަކެތި ތައްޔާރު ކުރަނީ - ފޮޓޯ: ޒިންހުއާ\nއަބޫ ދާބީގެ އިތުރުން، ކޮންމެ ރަމަޟާން މަހަކު ފަލަސްތީނުގައިވެސް ރޯދަ ވީއްލަން ހިލޭ ކާބޯތަކެތި ބަހާ ޖަމާއަތްތަކުގެ މަސައްކަތް ވަނީ ފެށިފައެވެ. ފަލަސްތީނުގެ ހުޅަނގު އައްސޭރީގެ ނާބުލުސްގެ ރެސްޓޯރަންޓަކުން ކޮންމެ އަހަރެއްގެ ރަމަޟާންމަހު އެރަށުގެ ރައްޔިތުން ރޯދަ ވީއްލަން ޚާއްސަ ކެއުމެއް ތައްޔާރުކޮށް ބަހައެވެ. މިއީވެސް ފަލަސްތީނުގެ، ޚާއްސަކޮށް ނިކަމެތި ހާލުގައި އުޅޭ މީހުންނަށް ލިބޭ ވަރަށްބޮޑު ހިތްހަމަޖެހުމެކެވެ.\nއިސްރާއީލުގެ ދުއްތުރާތަކާހެދި ވަރަށް ނިކަމެތި ހާލުގައި ފަލަސްތީނުގެ ރައްޔިތުން އުޅެމުންދާއިރު، ހިލޭ އެހީދޭ ޖަމާއަތްތަކުންނާއި އަދި ބައެއް ރެސްޓޯރަންޓްތަކުންވެސް ރޯދަ ވީއްލަން ހިލޭ ކާބޯތަކެތި ލިބޭތީ ފަލަސްތީނުގެ ބައެއް މީހުން ކުރިން ބުނެފައިވަނީ މުޅި އަހަރު ދުވަހަކީވެސް ރަމަޟާންމަހަށް ވުމަށް އެދެވޭ ކަމަށެވެ.


Medam Fazna Covid Balin Salaamaiy Vejje - Vaguthu\nމެޑަމް ފަޒްނާ ކޮވިޑް ބަލިން ސަލާމަތްވެއްޖެ\nރައީސް އިބްރާހިމް މުހައްމަދު ސޯލިހްގެ އަނބިކަނބަލުން ފަޒްނާ އަހުމަދު ކޮވިޑް-19 އިން ސަލާމަތްވެއްޖެއެވެ.\nފަޒްނާ ކޮވިޑް-19 އަށް ފައްސިވެފައި ވަނީ މި މަހުގެ މެދުތެރޭގައެވެ.\nއެކަމަނާ ކޮވިޑް-19 އަށް ފައްސިވުމުން ރައީސް ސޯލިހް ވެސް ކޮވިޑް-19 އަށް ޓެސްޓް ކުރެއްވިއެވެ. އެކަމަކު، އެމަނިކުފާނުގެ ނަތީޖާ ވަނީ ނައްސިވެފައެވެ. ފަޒްނާ ފައްސިވުމާ ގުޅިގެން އެކަމަނާ ހުރީ އެކަހެރިކޮށްފައެވެ.\nކޮވިޑުން ފަސޭހަވެފައިވާކަން ފޭސްބުކް މެދުވެރިކޮށް ހާމަކުރައްވަމުން ފަޒްނާ ވަނީ ހެޔޮ ދުއާކޮށް ދެއްވި ހުރިހާ ފަރާތްތަކަށް ޝުކުރު އަދާކުރައްވައިފައެވެ.\nފަޒްނާ ކޮވިޑަށް ފައްސިވީ ރަސްމީ ދަތުރުފުޅެއްގައި، ގަތަރާއި ބަންގްލަދޭޝްއަށް ވަޑައިގަތްތާ ދުވަސްކޮޅެއް ފަހުންނެވެ.އެ ދަތުރުފުޅަށް ފަހު ހޯމް ކަރަންޓީން ފުރިހަމަކުރައްވައި ދެ ބޭފުޅުން ޓެސްޓް ކުރެއްވި އިރު ނަތީޖާ ވަނީ ކޮވިޑަށް ނައްސިވެފައެވެ.\nފަސްޓް ލޭޑީ ކޮވިޑަށް ފައްސިވި އިރު، އެކަމަނާގެ ކޮއްކޯފުޅު، ނަޒީހާ އަހުމަދާއި އޭނާގެ ފިރިކަލުން، ކޮމިޝަނާ އޮފް ޕޮލިސް މުހައްމަދު ހަމީދު ވެސް ވަނީ ކޮވިޑަށް ފައްސިވިއެވެ. ހަމީދު ވެސް ކޮވިޑަށް ފައްސިވީ ވެކްސިންގެ ދެ ވަނަ ޑޯޒް ފުރިހަމަ ކުރެއްވި ފަހުންނެވެ.\nއޭޕްރީލް 27, 2021 18:17\nއަހަރުމެނަށް ކޮންކަމެއް.. ދުވާލަކު 200 މީހުން ފައްސިވޭ. ދެންވެސް ރައްޔިތުންނަށް ކުރެވެން އޮތް އުނދަގުލެއްކުރޭ ލޮކްޑައުންކޮށްގެން\nއޭޕްރީލް 27, 2021 19:03\nޥަގުން މައްސަލަ ތައްބަަލާތިސާބަހޭައަންނި އެންޑީޕީއަ\nކީ އަދުލުއިންސާފުގެ ސަރުކާރު\nއޭޕްރީލް 27, 2021 19:49\nއިބޫ ޔާމީން ދޫކުރިޔަސް ނުކުރިޔަސް ކަލޭގެ ދުވަސް މިޖެހެނީ ދެން ނުފެހެއްޓޭނެ ކަލޭގެ ވެރިކަން ފެށުނީ ވައްކަން ކޮއްގެން ވެރިކަން ނިމޭނީ ވަރަށް ހިތިކޮށް ކުޑަދޫ ބޭރުވާހާ ހިތިވާނެ\nދެން މާލަހެއްނުވާނެ ވަގު ސަރުކާރު ވަގު ވޯޓު\nއޭޕްރީލް 27, 2021 19:50\nދެން މާލަހެއްނުވާނެ ވަގު ސަރުކާރު ވަގު ވޯޓުސަރުކާރު\nއޭޕްރީލް 27, 2021 19:58\nއޭޕްރީލް 27, 2021 20:15\nއޭޕްރީލް 27, 2021 20:54\nގައިމު އަދި ސާދަ ދުވަސް ފުރިހަމަ ނުވާނެ\nއޭޕްރީލް 28, 2021 10:32\nތިކަމާ އަހަރެމެން އުފަލެއްނުވޭ


Mashhooru music director Shravan Rathod maruvejje - vNews.mv\nމަޝްހޫރު މިއުޒިކް ޑައިރެކްޓަރު ޝްރަވަން ރާތޯޅް މަރުވެއްޖެ\nމަރިޔަމް ޝާހިދާ 24 April 2021, 14:10\n90 ގެ އަހަރުތަކުގެ ތެރޭގައި ވިދާލި ކާމިޔާބު މިއުޒިކު ޑުއޯ ނަދީމް-ޝަރްވަންގެ އެއް ބައިވެރިއެއް ކަމަށްވާ ޝްރަވަން ރާތޯޅް މަރުވެއްޖެއެވެ.\nޝްރަވަން މަރުވެފައިވަނީ މިދިޔަ ބުރާސްފަތި ދުވަހުގެރޭ ކޮވިޑް-19 ގެ ބައްޔަށް ފަރުވާ ހޯދަމުން ދަނިކޮށެވެ.\nޝްރަވަން މަރުވެފައިވަނީ މިދިޔަ ހަފްތާގެތެރޭ އޭނާއަށް ކޮވިޑް-19 ޖެހި ވެންޓިލޭޓަރުގައި ފަރުވާ ދެމުންދާކަމަށް އިންޑިއާގެ މީޑިއާއިން ބުނެފައިވަނިކޮށެވެ.\nޝްރަވަން މަރުވިއިރު އަންހެނުންނާއި ފިރިހެން ދަރިފުޅުވެސްވަނީ ކޮވިޑް ބައްޔަށް ޕޮޒިޓިވްވެ ހޮސްޕިޓަލުގައި އެޑްމިޓްކޮށްފައެވެ. އެހެންވެ ދެމީހުންނަށްވެސް ޝްރަވަންގެ ޖަނާޒާގައި ބައިވެރިވުމުގެ ހުއްދައެއް ނުލިބުނެވެ.\n90 ގެ އަހަރުތަކުގެތެރޭގައި ކާމިޔާބު ރީތި ލަވަތަކެއް ކޮމްޕޯސްކޮށްފައިވާ ޝްރަވަން މިއުޒިކް ހެދުމުގެ މަސައްކަތް ކުރަމުންދިޔައީ ނަދީމު ސައިފީއާ ގުޅިގެންނެވެ. އެއަށްފަހު އެދެމީހުން މަޝްހޫރުވެގެންދިޔައީ ނަދީމް-ޝްރަވަންގެ ނަމުންނެވެ.\nމިޑުއޯގެ އެންމެ ކާމިޔާބު ލަވަތަކުގެތެރޭގައި މިއަދާ ހަމައަށްވެސް ގިނަ ބައެއްގެ ހިތުން ފިލައިގެން ނުދާ ލޯބީގެ ފިލްމު "އާޝިޤީ" ގެ ލަވަތައް ހިމެނެއެވެ. މީގެއިތުރުން ފިލްމު "ސާޖަން"، ޕޫލް އޯރް ކާންޓޭ"، "ދީވާނާ" އަދި ފިލްމު "ދިލްކާ ކިޔާ ކުސޫރު"ގެ ލަވަތަކަކީ މިއަދާ ހަމައަށްވެސް ގިނަ ބަޔަކަށް ރީތި ލަވަތަކެކެވެ.\nޝްރަވަންގެ މަރާއެކު ބޮލީވުޑްގައި މަސައްކަތް ކުރާ ލަވަކިއުންތެރިންގެ އިތުރުން ފިލްމީ އެކްޓަރުންވެސްދަނީ އާއިލާއަށް ތައުޒިއްޔާގެ މެސެޖް ފޮނުވަމުންނެވެ.\nޝްރަވަން މަރުވުމާ ގުޅިގެން އެންމެބޮޑު ފުން ހިތާމައެއް ލިބިފައިވަނީ އޭނާގެ އަނެއް ބައިވެރިޔާ ނަދީމްއަށެވެ. ނަދީމް ބުނެފައިވާގޮތުގައި އުމުރުގެ ބޮޑުބައި ދެމީހުން އެކީގައި ހޭދަކޮށްފައިވާއިރު އެކުވެރިޔާގެ ކުއްލި މަރާއެކު އޭނާ ވަރަށްބޮޑަށް ހިތާމަކުރާ ކަމަށެވެ.\nނަދީމް އާއި ޝްރަވަންގެ މިއުޒިކީ ހަޔާތަށް ނިމުން އައީ ޓީ-ސީރީޒްގެ ފައުންޑަރ ގުލްޝަން ކުމާރު މަރާލުމާ ގުޅިގެން އެހާދިސާގައި ނަދީމްގެ އަތެއްވާކަމަށް ކުރެވުނު ތުހުމަތުތަކާއެކު ނަދީމް ކުއްލިގޮތަކަށް އޭނާގެ ދިރިއުޅުން އިނގިރޭސިވިލާތަށް ބަދަލުކޮށްލުމާ ގުޅިގެންނެވެ.\n2001 ވަނަ އަހަރު އިންޑިއާއިން ލަންޑަންގެ ހައިކޯޓުގައި ނަދީމްގެ މައްޗަށްކުރި ދައުވާ ސާބިތުވެފައި ނެތުމުން އެމައްސަލަވަނީ ކުރިއަށް ގެންދެވޭގޮތެއް ނުވެފައެވެ. އޭނާ މިހާރު ދިރިއުޅެމުންދަނީ ޔޫއޭއީގެ ޑުބާއީގައެވެ.\nނަދީމްއާއި ވަކިން ޝްރަވްން ފަހުން ބައެއް ފިލްމުތަކަށް މިއުޒިކް ތައްޔާރުކޮށްދީފައި ވެއެވެ. އެހެންނަމަވެސް އޭނާގެ އެކުވެރިޔާ ނަދީމްއާއެކު އުފެއްދި ކަހަލަ ހިތްގައިމުކަމެއް އެލަވަތަކުގައި ނެތެވެ.


SunOnline: Story: #Aharengehihhanburaadhee - ep40\n10 މަސް 1 ހަފްތާ ކުރިން - 10 އޯގަސްޓް 2017 12\nއެންމެން ސަމާސާކުރަން ތިބިއިރު ލަވަކިޔުން އޮތެވެ. އެމީހަކު ހިތަށް އެރި ރާގަކަށް ލަވަ ކިޔާ ސަކަރާތްޖެހިއިރު ޒައިތޫންގެ ދަތްތައް ފެނިނުލާ އެންމެ ހިދުކޮޅެއްވެސް ނާދެއެވެ. އެހުރިހާ ސަމާސާތަކަކާއި ވަރަށް ގަޔާވެ ބައިވެރިވިއެވެ. މާއިޒް ލަވަކިޔާލިއިރު އަސަރުގަދަކަމުން ގައިން ހީބިހިހަލުވާލާ ވަރުވިއެވެ. އެންމެ އަސަރުކުރީ އާޒީންއަށެވެ. މާއިޒް މިހާ ރީތިކޮށް ލަވަކިޔާކަމެއް އޭނައަކަށް އެނގިފައެއްނެތެވެ. މާއިޒް ލަވަކިޔަން ފެށުމުން ޒައިތޫންގެ މޫނުމައްޗަށް ތަފާތު ކުލައެއް ވެރިވިއެވެ. އަބުދުލްއަޒީޒުގެ އަތުގައި ބާރަށް ހިފާލެވުނެވެ. މާޒީގެ ކޮންމެވެސް ކަމެއް ހަނދާންވިފަދައެވެ. ހައިކަލްވެސް އިސްޖަހައިލިއެވެ.\nމާއިޒްގެ ލަވައާއިއެކު މިއުޒިކްވެސް އެއްކޮށް ކެނޑި ތަނަށް ހިމޭންކަމެއް ވެރިވިއެވެ. އެހިމޭންކަން މުގުރައިލީ އެންމެންގެ އަތްތިލަބަޑީގެ އަޑުންނެވެ. މާއިޒްއަށް އެންމެންގެ ސަމާލުކަން ހުއްޓިފައިވަނިކޮށް ކޮންމެވެސް މީހަކު ގުޅުމުން އޭނަ ފޯނުނެގިއެވެ.\n"ހަމަޖެހިބަލަ ޖާން. މިދަނީ........" މާއިޒްގެ އެ ޖުމްލައާއިއެކު އަނދަ އަނދާހުރި އާޒީންގެ ސިކުނޑި ހަމައިން ނައްޓާލައިފިއެވެ. އެދިޔަ ބާރުމިނުގައި މާއިޒްގެ ކޯތާފަތަށް އެތިފަހަރެއް ވީއްލާލައިފިއެވެ. މާއިޒްއަށް އެކަން ހުއްޓުވާނެ ފުރުސަތު ލިބިފައިވެސް އޭނަ ހުރީ އާޒީންއަށް ދޫކޮށްގެންނެވެ. މާއިޒް ދެއަތް ޖިންސްގެ ޖީބަށް ކޮށްޕާލައިފިއެވެ.\n"އަހަންނަށް ދައްކަން ކޮންމެހެން އެ އަންހެނާއަށް ގުޅާނެކަމެއް ނެތް މާއިޒް."\n"މޮޔަވީތަ އާޒް. މިތާގައި އެހެން މީހުންވެސް އެބަތިއްބޭ. މީހާ ނިކަން ހަމަޖެހިބަލަ. އަހަރެންގެ ޕޭޝަންޓަކާއޭ މި ވާހަކަދެއްކީ.........." މާއިޒް ފާޑަކަށް ރަކިވެފައި މޫނުވެސް ރަތްވެއްޖެއެވެ. ލަދަކީ ދުނިޔޭގައި ލައްވާފައިވާ އިހުސާސެއްކަން މާއިޒްއަށް އެންމެ ރަގަޅަށް އެނގުނީ އެވަގުތުއެވެ. މާއިޒް ހީކުރީ އޭނަގެ ޖުމްލައިން އާޒީންއަށް ހޭވެރިކަންވާނެ ކަމުގައެވެ. ފަހުން ހިތާމަކުރާނެ ވަރުގެ ކަމެއް ނުކޮށް ދޫކޮށްލާނެކަމުގައެވެ. ވީ އެހެނެއްނޫނެވެ. އާޒީންގެ ލޭ އިތުރަށް ހޫނުވުން ނޫންކަމެއް ނުވިއެވެ.\n"މާއިޒް އަހަންނަށް ދައްކަންވެގެންނޭ މީހަކަށް ގުޅައިގެން އުޅެނީ. އަހަރެން މާއިޒްއާއިހެދި އުޅޭކަން އެނގުނީމަ. ހަނދާން ކުރައްޗޭ ތިކަން ކާމިޔާބެއްނުވާނެ..." އާޒީން ބާރުބާރަށް ބުނެލިއެވެ. އޭރު ރައުދާވެސް ހާސްވެފައި އާޒީން ހުއްޓުވަން ދާން އުޅެގަތެވެ. ކައިރިވެލާފައި އާޒީންއަށް ގޮވާލަމުން އަތުގެ މުލައްދަނޑީގައި ހިފެހެއްޓިއެވެ. ހައިކަލް ކުރިއަށް އެޅި ފިޔަވަޅުވެސް ބިންމަތީގައި ތަތްލިއެވެ.\n"މި ފެމިލީ އެންމެނަށް މާއިޒް އެނގިފައިވަނީ އަހަރެންގެ ބޭބެގެ ގޮތުގައި. ނަމަވެސް ދަ ބިޓަ ޓްރުތް އިޒް މާއިޒްއަކީ ޑޭޑް އެޑޮޕްޓްކޮށްފައިވާ ދަރިއެއް. މި ފެމިލީއާއި އެއްވެސް ގުޅުމެއްނެތް . މާއިޒް ރީޒަންއަކަށް ދެއްކީ ބައްޕައަށް ހާޓްވާނެ ވާހަކަ. އެހެންވެ މި ލޯބި ގަބޫލުކުރެވެން ނެތްވާހަކަ. އެޓްލީސްޓް މާއިޒް އެހެނޭ ކިޔާފައި ހިމޭނުން ހުރިނަމަ ހިތް ހަލާކުވިޔަސް މަޑުން ހުންނާނީ. އެކަމަކު މިހާރު އަންހެނަކު ގެނެސް ކޮޓަރިއަށް ވައްދަން ފެށީމަ އެންމެނަށް މިކަން ހާމަކުރަން މަޖުބޫރުވީ. މާއިޒްއަކަށް ނޭގޭތަ؟ މިއީ މާއިޒްގެ ގެއެއްނޫނޭ..........." އާޒީންގެ ވާހަކަތަކުން އެންމެން ތިބީ ޝޮކެއްގައެވެ. އަޒަލްވެސް ހުރީ ލޯ ބޮޑުވެފައެވެ. އާޒީން އެކަހަލަ ވާހަކައެއް މިފަދަ ތަނެއްގައި ބުނުމުން އާޒީން މާއިޒްއަށްޓަކާ ވާވަރު ހާމަވެއްޖެއެވެ. ބައްޕަގެ ހިތަށް ކޮށްފާނެ އަސަރަކާއިމެދުވެސް އާޒީން ވިސްނައެއް ނުލިއެވެ. އަޒަލްއަށް ނުރޮވުނީވެސް ކިރިޔާއެވެ. މާއިޒްއަކީ އަމިއްލަ ބޭބެކަމުގައި ނުވިޔަސް ކުޑައިރުއްސުރެ އެދަރަޖަ ދެވިފައިވާ ކުއްޖެކެވެ. އާޒީން މިކުރީ ކީއްހެއްޔެވެ؟ އެތައް ބަޔަކަށް ސިހުން ގެނުވާ ހިތްތައް ހަލާކުކޮށްލައިފިއެވެ.\n"ދަރިފުޅާ އާޒީން. ތިގޮތަށް ބައްޕަގެ އެހާ ބޮޑު ސިއްރެއް އެންމެނަށް ބޭޒާރުނުކުރިޔަސް ވެދާނެއްނު....." ރައުދާގެ އެޖުމްލަވެސް ވީ އެވާހަކައިގެ ހެއްކަކަށެވެ. ހުރިހާ އެންމެނަށް އާޒީންގެ އެ ވާހަކައިގާ ވި ހަގީގަތް ހާމަވިއެވެ. ހައިކަލްއަށް އެއީ ދޮގެކޭ ބުނެވޭކަށްވެސް ނެތެވެ. އެންމެން ހައިކަލްއާއި ވަގުތުން ސުވާލުކުރިއެވެ. ހައިކަލްއަށް ޖެހުނީ އެކަން ޔަގީންކޮށްދޭށެވެ. ތެދެކެވެ. މާއިޒްއަކީ ހައިކަލްގެ އަމިއްލަ ދަރިއެއްނޫނެވެ. ނަމަވެސް އަމިއްލަ ފިރިހެންދަރިއަކު ހުރިނަމަވެސް މާއިޒްދެކެ އޭނަ އެވާ ލޯބި ވެވޭނެކަމެއް ނޭގެއެވެ. މާއިޒް ވެފައިވަނީ އެހާވެސް ޚާއްސަކުއްޖެއް ކަމުގައެވެ. ހައިކަލް ހުރީ މާއިޒް އެހާ ޚާއްސަވި ސަބަބު ބުނަން ތައްޔާރަކަށް ނޫނެވެ. ހައިކަލްގެ ދުލުން މާއިޒް ޚާއްސަވަރު އެނގުމުން އަދި ވަކިން ބޮޑަށް މާއިޒްއަށް އަސަރުކުރިއެވެ. އެވަގުތު އޭނަ ހުރީ ހަތަރު އުދަރެސްފެނުޖެހިފައެވެ. ލަދުންގޮސް އިސްއުފުލާ މީހެއްގެ މޫނަށް ބަލައިލާނެ ހިތްވަރެއްވެސް ނެތެވެ.\nމާއިޒްއަށް ހުރިހާ ލޯތައް އެވަގުތު ހުއްޓުނީ ތަފާތުކޮށެވެ.\nދުވަހަކު ނުކުރެވޭހާ ނުބައި އިހުސާސްތަކެއް މާއިޒްއަށް ކުރެވުނެވެ. ހިތާމައާއި ލަދުގެ އިތުރުން ބުނެދޭން ނޭގޭފަދަ ނުބައި ގޮތެއްވެ އެންމެންގެ ކުރިމަތީގައި ބޭޒާރުވިހެން ހީވިއެވެ. ދެލޯ ފެންކަޅިވުމާއިއެކު މާއިޒް ބާރުބާރަށް ހިނގާފައި ދާން ފެށުމުން ހައިކަލް ގޮވަންވެގެން މާއިޒްގެ ފަހަތުން ދާން ޖެހިލުން ނުވި މީހަކީ ހަމައެކަނި ވިޝާމްއެވެ. ދެމީހުން ނުކުތުމުންވެސް ހަފްލާއަށް އަލުން ދިރުމެއް ނައެވެ.\nކުރެވުނު ކުށް އިހުސާސްވުމާއިއެކު ދުއްވައިގަތް ގޮތަށް ކޮޓަރިއަށްވަދެ ތަޅުލައިގެން އާޒީން ރޮމުންގޮސް ދެލޯ ފާރުވާވަރުވިއެވެ. ޖަޒުބާތުގައި ޖެހިގެން މިކުރެވުނީ އަމިއްލަ ނަފުސަށް ދުވަހަކު މާފު ނުދެވޭވަރުގެ ކުށެކެވެ. އޭނަގެ ކެތްތެރިކަން މިރޭ ދިޔައީ ކޮންތާކަށް ހެއްޔެވެ؟ އޭނަގެ ސަބަބުން ދެރަކޮށްލެވުނީ އެކަނި މާއިޒެއް ނޫނެވެ. އެންމެ ލޯބިވާ ބައްޕަގެ ހިތްވެސް ހަލާކުކޮށްލެވިއްޖެއެވެ. އަމިއްލަ އެދުން ބޮޑުކަމުގެ އިންތިހާއެވެ.\n"އެހެން މީހަކާއި ކުރިމަތިލާނެ ހިތްވަރެއްވެސް ނެތް. މިއަށްވުރެ މާ ރަގަޅުވާނެ މިނުލަފާ އަންހެންކުއްޖާ މަރުވިޔަސް...." އާޒީން އަމިއްލަ ނަފުސާއި ރުޅިވިއެވެ. އެންމެ ލޯބިވާ މީހުންނަށް މިދެވުނީ ކޮންފަދަ ބޮޑު ހިތާމައެއްކަމާއި ބަހެއް ބުނަން ޖެހޭނީ އެތައް ވަރަށް ވިސްނާފައިކަން އެނގުނީ މިހާރުއެވެ. އޭނަގެ ލޯބިވާ މާއިޒް ބުނިފަދައިން އޭނަ ކުރީ ފަހުން ހިތާމަކުރަން ޖެހޭވަރުގެ ކަމެކެވެ. މުޅި އާއިލާގެ އެންމެން އެއްވެފައިވަނިކޮށް އޭނަވަނީ އެންމެނަށް ސިހުން ގެނުވާފައެވެ. މާއިޒްއާއި ދިމާލަށް ހާދަ އެއްޗިއްސެއް ގޮވާލެވިއްޖެއެވެ.\n"ޑޭޑް ޕްލީސް ފޮގިވް މީ. އައިމް ސޮރީ. ސޯ ސޮރީ ޑޭޑް.." އާޒީން މެސެޖްކުރިއެވެ.\nއަޒަލްވެސް އޮތީ ނުނިދިފައެވެ. މިރޭ ވިޝާމްވެސް އަންނާނެހެން ހިޔެއްނުވެއެވެ. ވިޝާމް ހުންނާނީ މާއިޒް ހުރި ތަނެއްގައެވެ. އެދެމީހުންގެ ދޭތެރޭގައި އޮތް ގާތް ގުޅުމާއިމެދު މިރޭ އަޒަލް އުފާކުރިއެވެ. އަޒަލް އެތައް އިރެއްވާންދެން އެކި އެއްޗެހިތަކެއް ލިޔަން އެނދުމަތީގައި އިށީދެލައިގެން އިނެވެ. ދެލޯ ބަރުވެ ނިދި އަންނަގޮތްވުމުން އަޒަލް އޭނަ ގެންގުޅުނު އެއްޗެހި އަލަމާރިއަށްލާފައި ނިދަން މަސައްކަތްކުރިއެވެ. ވަރުބަލިވިޔަސް ނިންޖެއް ނައެވެ. ދެބަދޭތެރޭގައި ކަހަލަ ގޮތަކަށް އޮވެފައި ފެނުނު ހުވަފެނަކުން ސިހިފައި ހޭލެވުނުއިރު މުޅި ހަށިގަނޑު ފިނިވެ ލޮލަށް ފުސްވެ ރަގަޅަށް ނުވެސް ފެނެއެވެ. ތެދުވެ ބަލައިލިއިރު ވިޝާމް ކައުޗްގައި ނިދާލާފައި އޮތްތަން ފެނިފައި ގޮސް އެތާކައިރީގައި ދޫލަމަތީގައި އިށީދެވުނެވެ. ކައިރިން ވިޝާމްގެ މޫނަށް ބަލަން އިދެވުނެވެ. ތުނބުޅި ތުނިކޮށް ފަޅާފައިވާއިރު އިސްތަށިގަނޑުވެސް އޮތީ ހޭވިގެން ނިތުމައްޗަށް ފައިބާފައެވެ. އަޒަލްއަށް އެ އިސްތަށިގަނޑުގައި އަތް ޖައްސާލެވުނެވެ.\nކުއްލިއަކަށް ވިޝާމް އެ ދިގު އެސްފިޔަތައް ހުޅުވައިލިގޮތަށް އަޒަލްގެ އަތުގައި ހިފަހައްޓާ އެކަން މަނާކުރިއެވެ. އަޒަލް ސިހޭގޮތްވިއެވެ.\n"އަޒަލް އާ ޔޫ އޯކޭ؟ " ވިޝާމް ސުވާލުކުރިއެވެ.\n"ކިހިނެއް އޯކޭ ވާނީ ތިގޮތަށް ދެރަކުރާއިރު؟ އަހަރެން ބަލިމީހަކަށްވީމަ ވިޝާމްވެސް އަހަރެންދެކެ ލޯތްބެއްނުވާނީ ތަ؟ ހާދަ ދެރައެއްވެއޭ. ތިހާ އަނިޔާވެރިވާކަށްނުވާނެ. މީހުން ދެރަކޮށްލެވުނީމަ ވިޝާމް އުފާވަނީކަންނޭގޭ...." އަޒަލް ހިތާހިތުން ވާހަކަދެއްކިޔަސް ދުލާއި ހަމަޔަކަށް ނުފޯރިއެވެ. އެހެން ބުނާކަށް ނުކެރުނެވެ. އޭނައަކީ ހާދަ ލަދުކުޑަކުއްޖެކޭވެސް ހިތަށް އަރާފާނެއެވެ. ވިޝާމް ކައިވެނިކުރިއިރުވަނީ އޭނަގެ ނިޔަތް ސާފުކޮށްދީފައެވެ.\n"ނައިޓްމެއާއެއް ފެނުނީ..." އަޒަލް ބުނެލިއެވެ.\n"ޑޭމިޓް އައި ލަވް ޔޫ ވިޝާމް. އެވަރު ނޭގޭތަ؟" އަޒަލްގެ ހިތުން ދެއްކުނީ އެހެން ވާހަކައެކެވެ.\n"ކޮންކަހަލަ ނައިޓްމެއާއެއް؟ " ވިޝާމް އަޒަލް އަތުން ދޫކޮށްލުމުން އަޒަލް ދުރަށް ޖެހިލިއެވެ.\n"އަނދިރި ހިޔަނިގަނޑެއް އައިގޮތަށް އަހަރެން ކާލީ........" އަޒަލް ސަމާސާގޮތަކަށް ހީގަނެފައި ބުނެލިއެވެ.\nލޯބިވެރިއެއް ނޫނީ ފިރިމީހާނަމަ އެކަހަލަ ވަގުތެއްގައި ބައްދާލާފައި ކައިރީގައި ބާއްވައިގެން އޮންނާނެކަން ގައިމެވެ. ނަމަވެސް އޭނައަކީ އެހާ ނަސީބު ރަގަޅުކުއްޖަކަށް ނުވިއެވެ. ހުރިހާ ހިތާމަތަކެއްވެސް އޭނަ ފޮރުވަނީ ހިނިތުންވުންތަކުގެ ނިވަލުގައެވެ. އެހިތަށް ލިބޭ ހިތްދަތިކަމާއި ހިތާމަތައް ފޮރުވުމުގައި އަޒަލް ކުޅަދާނައެވެ.\n"އެހެންދޯ....." ވިޝާމް ހުރީ ސަމާސާ ކުރާކަހަލަ މޫޑެއްގައެއް ނޫނެވެ. ނަމަވެސް އޭނަ އަޒަލް ދެރަވެދާނެ ކަހަލަ އެއްޗެއް ބުނާކަށް ނޫޅުނެވެ. ވަރަށް ނިދި އަންނަކަމުގެ ބަހަނާ ދައްކާފައި އަނެއް ފަރާތަށް އެނބުރުމުން އަޒަލް ގަސްތުކުރީ ވައި ޖައްސާލަން ބޭރަށް ނުކުމެލާށެވެ. އޭނަގެ ހިތް ނުތަނަވަސްވަނީއެވެ. ނިދާހިތެއްވެސް ނުވެއެވެ. ހިގާލުމުން ފަހަރެއްގައި ހިތަށް ހަމަޖެހުމެއްވެސް ލިބިދާނެއެވެ.\nހައިކަލް އެރޭގޮސް އާޒީންއާއި ވާހަކަދެއްކިއެވެ. އެކަމާއި ހައިކަލް އެއްގޮތަކަށްވެސް އާޒީންދެކެ ރުޅި ނާންނަކަމަށާއި ލަސްވުމުގެ ކުރިން ހަގީގަތް އެނގުނުކަމާއިމެދު އުފާކުރާކަމުގައި ހައިކަލް ބުނެލިއެވެ. އޭނަގެ ސަބަބުން އަމިއްލަ ދަރިފުޅު ލޯބި ގުރުބާންކުރާތަން ދެކުމަކީ ހައިކަލްއަށް ކުޅަދާނަ ކަމެއްނޫނެވެ. އާޒީންގެ ކަރުނަތައް ހުއްޓާލުން ހައިކަލްއަށް ފަސޭހައެއްނުވިއެވެ. ސަބަބަކީ މިހިނގި ކަންތައްތަކުން މާއިޒްގެ މާފު ލިބުން ދުރުކަމުގައި އާޒީން ދެކޭތީއެވެ.\nހައިކަލް ކާކޮޓަރިއަށް ވަނުމުން އަޒަލް އިނީ ފާޑަކަށް ބަލަހައްޓައިގެންނެވެ. ކާކުކަން ނޭގިގެން ނޫނީ ރަގަޅަށް ނުފެނިގެން ލޯ ކުޑަކޮށްލައިގެންނެވެ. ފަނޑު އައްޔެއްވެރިވެފައި އޮތަސް އަޒަލްގެ މޫނަށް ވެރިވީ ކުލަވަރު ހައިކަލްއަށް ރަގަޅަށް ފެނުނެވެ.\n"ކާކު؟ " އަޒަލް ބިރުގަތްކަހަލައެވެ.\n"ޒެލް............" ހައިކަލް ގޮވާލިއެވެ.\n"ޑޭޑް. އަނދިރިކަމުން ވަކިކުރާކަށްވެސް ނޭގުނު. ހީކުރީ ވިޝާމްކަމަށް. ނުނިދިގެން މިލްކްތަށްޓެއް ބޯލަން މިއައީ...................." އަޒަލް އަވަސް އަވަހަށް ނިދާހެދުމުގެ އަތުކުރިން ދެލޯ ފޮހެލިއެވެ. ހީވާގޮތުން އަޒަލް އެހެރީ ވަރަށް ރޮއިފައެވެ. ހައިކަލް ސުވާލުކުރުމުން ވަގުތުން ދޭނެ ޖަވާބެއް އަޒަލްގެ ޚިޔާލަށް އައެވެ. މާއިޒްއާއި ބެހޭގޮތުން އާޒްދެއްކި ވާހަކައަކުން އޭނަ ދެރަވީއެވެ. މާއިޒްގެ ހިތަށް ކުރާނެ އަސަރު އިހުސާސްކުރެވުނީއެވެ. މާއިޒް މިގެއަށް ދުވަހަކު ދެން ނާންނާނީހެއްޔޭވެސް އަޒަލް އަހައިލިއެވެ. ހައިކަލް ބުނީ މިއީ މާއިޒްގެވެސް ގެ ކަމަށާއި މާއިޒް އެނބުރި އަންނާނެ ކަމުގައެވެ. މާއިޒްއަށް ވަގުތު ދޭންވެގެން އޭނަ އަޅާނުލާ ހުއްޓަސް މާއިޒް އަބަދުވެސް ވާނީ މިއާއިލާގެ މެމްބަރަކަށް ކަމުގައި ހައިކަލް ބުނެލީ ސާބިތުކަމާއިއެކުގައެވެ.\nހެދުނު ހައިކަލް ޑިއުޓީއަށް ގޮސްފައި ބަލިމީހުން ބަލާ ކޮޓަރިއަށް ވަންތަނާހެން ރައުދާ އެތަނަށް ވަނެވެ. މޭޒުމަތީގައި ބޭއްވީ ވާހަކަ ފޮތެކެވެ. ބޭރުގަނޑުގައި އޮތް ނަމަށް ހައިކަލް ނަޒަރު ހުއްޓާލީ ފަރުވާކުޑަގޮތަކަށެވެ. ރޮބިންކުކްގެ ޓޮކްސިން ކިޔާ ވާހަކައެކެވެ.\n"މިއީ ހަގީގަތެއްނޫން. ވާހަކައެއް. އަމިއްލަ ދަރިފުޅު މަރުވެގެން ދިޔައީ މީގައި ހުރި ޑޮކްޓަރުގެ ފަރުވާކުޑަކަމުން. އެ ދަރިފުޅު ކެއީ ބާގާއެއް. ބަލިޖެހިފައިވާ ގެރިއެއްގެ މަހުން ހަދާފައި އޮތް އެއްޗެއް ނޭގި ކެވިގެން އީކޮލައި ބެކްޓީރިއާއިން އިންފެކްޓްވެގެން ބޭރަށް ހިނގަންފެށީ. މީގައި ހުރި ޑޮކްޓަރު އަމިއްލަ ދަރިފުޅު އެހާ ބޮޑަށް ބަލިވީއިރުވެސް ފަރުވާކުޑަކޮށްލާފައި ހުރީ........" ރައުދާ މަޑުމަޑުން ވާހަކަދެއްކިއެވެ.\n"ކީކޭ ބުނަން ތިއުޅެނީ؟ "ހައިކަލް ސުވާލުކުރިއެވެ.\n"އަޒަލް ބަލި. ރަގަޅު ޗެކަޕެއް ހައްދުވަން ފެނޭ......" ރައުދާ ބުނެލިއެވެ. ހައިކަލް ޖަވާބެއް ނުދީ ހިމޭނުން އިންނަން ފެށުމުން ރައުދާ ކޮންމެވެސް ވަރަކަށް ރަކިވިއެވެ.\n"އެއީ ހަމައެކަނި ހައިކަލްގެ ދަރިއެއްނޫން. އެހެންވެ އުދަގޫވޭ. އަޒަލް އެހާ ފަސޭހައެއްކޮށް ނާންނާނެ މިތާކަށް. އެކަން ކުރެވޭނީ ހައިކަލްއަށް. ޕްލީޒް ޑޯންޓް އިގްނޯ. ހިތާމަކުރާވަރުގެ ހާދިސާއެއް ހިގުމުގެ ކުރިން އެކަމަށް ފިޔަވަޅުވެސް އަޅަންވާނެ. ހަމަ ހިތަށް އަރަނީ އަޒަލް ބަލިއޭ. ނޫނީ އަޒަލް ކޮންމެވެސް ކަމަކާ ޑިޕްރެސްވެފައޭ. ދެން ހުރީ އާޒް. އާޒްގެ ހިތް ހަލާކުވުމުގެ ޒިންމާވެސް ހައިކަލް އުފުލަންޖެހޭނެ. ހޭވް އެ ގުޑް ޑޭ ޑޮކްޓަރ ހައިކަލް......" ރައުދާ ހިތްކަތިލާފަދަ ހިނިތުންވުމެއް ހަދިޔާކޮށްލާފައި ދާން ހިގައިގަތުމުން ހައިކަލް ދެލޯ މަރާލިއެވެ.\nއޭރު މުޅިތަނުގައި ހިފާލާފައިވަނީ ނިކަން އަންހެން ވަންތަ ސެންޓެކެވެ. ރައުދާގެ ރީތިކަމާއިއެކު އެހެރެ ޝަޚުސިއްޔަތުގެ ވަރުގަދަކަމުން ޅަ ޒުވާނުންގެ ހިތްތައްވެސް އަތުލައިގަންނާނެއެވެ. ނަމަވެސް އޭނަގެ ހިތާއި ހަމަޔަށް ފޯރުން އެހާ ފަސޭހައެއްނުވާނެއެވެ. ހައިކަލް އެފޮތަށް ބަލާލާފައި މެދުތެރެއިން ސަފުހާއެއް ހުޅުވާލައިފިއެވެ.\nއެދުވަހު އަރީންއާއި ދިމާވިއެވެ. އެދުވަހުވެސް އަރީން އެދުނީ މެހެރީނާގެ ކައިވެންޏަށެވެ. އަދި ހައިކަލްއަށް އެހެން ޚަބަރެއްވެސް ދިނެވެ. މާއިޒް މެހެރީނާ އެޕާޓްމެންޓަކަށް ބަދަލުކޮށްގެން ލީނާ ބަލަހައްޓަން ނަރުހަކުވެސް ހޯދައިފިކަމުގައި ބުނުމުން ހައިކަލް އެޑްރެސް ހޯދިއެވެ. މާއިޒްއަށް ލިބޭ މުސާރައިގެ އިތުރުން ޔަގީނުންވެސް ބޭންކް އެކައުންޓްގައި ކިތަންމެ ފައިސާއެއްވެސް ހުންނާނެއެވެ. މާއިޒްއަށް އެހެންމީހުންގެ އެހީތެރިކަން ނެތި ކިތަންމެ ދުވަހެއްވާންދެންވެސް އެކަނި އުޅެވިދާނެހާ ފައިސާ ހައިކަލްވަނީ ޖަމާކޮށްދީފައެވެ.\nވިޝާމް ކުރިން އެހެން އުޅުނަސް އަޒަލްގެ ހިތަކަށް އެއްޗެއް ނާރައެވެ. އަމިއްލައަށް ހެދުންތައް ދޮވެ އިސްތިރިކުރާތަން ފެނުނަސް އަޒަލް އެއީ މާބޮޑުކަމަކަށް ނަހަދައެވެ. ވިޝާމް ބުނާގޮތުން ކުޑައިރުއްސުރެން އެކަންތައް އަމިއްލައަށް ކޮށް އުޅޭތީ އެހެންމީހަކު ލައްވާ ކުރުވުން މުހިމެއްވެސް ނޫނެވެ. ނަމަވެސް ފަހަކަށް އައިސް ވިޝާމްގެ ކޮންމެ ކަމެއް އަޒަލް ކޮށްދޭހިތްވިއެވެ. ވިޝާމް ނުފެނިގެން އިންތިޒާރުކުރެވެއެވެ. އޭނަ ފެންނައިރަށް ހިތް އަވަސްވެ ފިނިވާގޮތްވެއެވެ. އެރީތި މޫނާއި ހިނިތުންވުމުން ހިތަށް ފިނިކަން ލިބެއެވެ. ކިރިޔާ އޮޅިގެން ބީހިލިޔަސް ހަށިގަނޑަށް ކަރަންޓު އާދެއެވެ. ވިޝާމްގެ ހެދުންތައް ދޮވެ އިސްތިރިކޮށްދިނުމަކީ އޭނަ ކުރަންޖެހޭ ކަމެއްކަމަށްވެސް ގަބޫލުކުރެވުނެވެ. ނަމަވެސް އެންމެ ކައިރީގައި ހުއްޓަސް ވިޝާމްވަނީ ހަގީގަތުގައި އަތްނުފޯރާ ފަށުގައެވެ. އެހެން ހިތަށް އަރާފައި އަޒަލްގެ ހިތް ހަލާކުވެ ރޮވޭވަރުވެއެވެ. އެންމެން ގެތެރޭގައި ހީހީފައި އުޅެފައިވެސް އެކަނިވުމުން ކަރުނައިން ދެލޯ ފުރާލައެވެ. ވިޝާމްއަށްޓަކާ އެހިތުގައިވަނީ ކޯނޗެއްބާވައޭ އަމިއްލަ ނަފުސާއި ސުވާލުކުރެވެއެވެ. އުޅެއުޅެވެސް ވިޝާމް އޭނަގެ ފަރާތަށް ނުލެބޭތާގައި އޭނައާއި ދިމާލަށް ރުހުމުގެ ލޮލަކުން ބަލައިލަނީއެއްވެސް ނޫނެވެ. އަދި މިފަހަކަށް އައިސް ހުންނަނީ މޫޑީވެފައެވެ.\nވިޝާމް ޑިއުޓީ ނިންމާލާފައި އަންނާނެ އިރަކަށް އިންތިޒާރުގައި އަޒަލް ބެލްކަނީގައި ހުއްޓެވެ. ފަހެއްޖަހަން އުޅެނިކޮށް ފައިމަގުގައި ހިގާފައި އައިސް ދޮރާށިން ވަންތަން ފެނުނެވެ. ކަޅުފެހިކުލައިގެ އަތްދިގު ގަމީހަކާއި ފަޓުލޫނެއްގައި ފެންނަލެއް ހާދަ ހިތްގައިމެވެ. އަޒަލްގެ ހިތް ތެޅިލިއެވެ. ރީތިވެލާ މޭކަޕްކޮށް ނަލަ ހެދުން އެޅެނީވެސް ވިޝާމްގެ ސަމާލުކަން ހޯދުމަށެވެ. އެ "ސެކްސީ" ހެދުންތަކުން ވިޝާމްއަށް އަސަރެއްނުކުރެއެވެ. އެންމެން އޭނަގެ އިސްތަށިގަނޑު ރީތިވެގެން އުޅޭއިރު ވިޝާމް ދުވަހަކު ތައުރީފުގެ އެންމެ ބަހެއްވެސް ނުބުނެއެވެ. ވާހަކަދައްކާ ހިތުން ނުހުރެވިގެން އަވަހަށް ނުކުމެވުނީ ވިޝާމްގެ ކުރިމައްޗަށެވެ.\n"ހައި......" އަޒަލް ހިނިތުންވެލިއެވެ.\n"މާޒް ދެކުނިންތަ؟ " އަޒަލް އަހައިލިއެވެ.\n"އާނ ޑިއުޓީއަށް ދިޔަ. ލީނާ ކިޔާ ޕޭޝަންޓެއް އޭނަގެ ހުރޭ. މާޒް އެ ޕޭޝަންޓް ޓޫ ރޫމް އެޕާޓްމެންޓަކަށް ބަދަލުކޮށްގެން އެތާ އުޅެނީ........"ވިޝާމް ބުނެދިނެވެ. ވިޝާމްއާއިއެކު އަޒަލްވެސް ސިޑިއާއި ދިމާލަށް ހިނގައިގަތެވެ.\n"ގާލްފްރެންޑްތަ؟ " އަޒަލް ދެލޯ ކުޑަކޮށްލިއެވެ.\n"ނޮޕް. މާޒްގެ މަންމަގެ އުމުރުމީހެއް. ޝީ އިޒް މެންޓަލީ އިލް އެހެންވެ މާޒް ވަރަށް ޚާއްސަކޮށްގެން އެ ޕޭޝަންޓް ގެންގުޅެނީ...." ވިޝާމް ކޮޓަރިއަށް ވަދެ ޓައީއަށް ދޫކޮށްލިއެވެ.\n"ބައިދަވޭ މިއަދު ފެނުނު އަޒަލްގެ މަންމަ ޑޮކްޓަރ ހައިކަލްގެ ރޫމަށްވަން ތަން. އިރުކޮޅެއްވާންދެން އެރޫމްގައި ހުރެފައި ރައުދާ ނުކުމެގެން ދިޔައީ. އެކަޕްލް ވަރަށް ގުޅޭ. އެކަކު އަނެކަކަށްޓަކާ ހައްދަވާފައިވާފަދަ. އަޒަލް މަންމައާއި ބައްޕަ ގުޅެން ބޭނުމެއްނުވޭތަ؟ އެއްވެސް ކުއްޖަކަށް ފެއާ ގޮތެއްނޫން ޕޭރެންޓުން ވަކިވުމަކީ. މޭބީ ޔޫ ޝުޑް ޑޫ ސަމްތިން ޒެލް......" ވިޝާމްގެ އެ ރީތި ދެލޮލުން ކަންނެތްގޮތަކަށް ބަލައިލުމުން އަޒަލްއަށް ހަމަ ގެއްލިގައި ހުރެވުނީއެވެ.\n"އާތު ޓު ޒެލް...." ވިޝާމް ހީލިއެވެ. އަޒަލްއަށްވީވަރު އޭނައަށްވެސް އިހުސާސްކުރެވުނެވެ. އަންހެންކުދިން އޭނައާއިހެދި އެވަރުވާއިރު ސަލްވާއަށް އެފަދަ ގޮތެއްނުވަނީ ކީއްވެހެއްޔެވެ؟ ހުރިހާ އަންހެންކުދިން އޭނައާއިހެދި އުޅުނަސް އުފަލެއް ލިބޭނީ ކޮންގޮތަކުން ހެއްޔެވެ؟ ބޭނުންވި އަންހެންކުއްޖާ ލިބޭނެ ގޮތެއްނެތެވެ. އެކުއްޖާ ދަނީ ދުވަހަކަށް ދުވަހަކަށް ދުރުވަމުންނެވެ. ގަދަކަމުންވެސް ހާސިލުކުރަން ހިތް މަޝްވަރާ ދެނީއެވެ.\nއަޒަލް ރަކިވުމުން އެކަން ފޮރުވަން ހީލިއެވެ. އަދި ގޮސް ބެލްކަނީގެ ދޮރު ހުޅުވާލައިފިއެވެ.\n"އަހަރެން ސުވާލެއްކުރިޔަސް ރުޅި ނާންނައްޗޭ......." އަޒަލް ބޭނުންވީ ވިޝާމްއަތުގައި ސަލްވާގެ ފޮޓޯއެއް އޮތް ސަބަބެއް އޮޅުން ފިލުވުމެވެ.\n"މިހާރު މިހިރީ ރިޕްލައި ކުރާ ކަހަލަ މޫޑެއްގައެއްނޫން އިނގޭ. ވަރަށް ހައިވެފައި....ކޮފީއެއް ނުބޮންޏާ ސިކުނޑި ގޮވާފާނެ............" ވިޝާމް އަޒަލް ދައްކަފާނެ ވާހަކައަކުން ދުރުވާންވެގެން ގަސްތުގައި އެހެން ބުނެލީބާވައޭ އަޒަލްގެ ހިތަށް އެރިއެވެ. އޭނަ ނުބުނަނީސް ހިތުގައިވާ އެއްޗެއް އެފިރިހެނާ ދެނެގަތީ ނޫންހެއްޔެވެ؟ ވިޝާމް ހަގީގަތުގައިވެސް މޫޑުގޯސްވެއްޖެއެވެ. މިހާރު މޫނުމަތިން އެހިނިތުންވުންތައް ފެންނާކަށް ނެތެވެ. އަޒަލްގެ އެސްފިޔަތަކުގެ ފުރަގަހުގެ ނިވަލުގައި ހުރި ކަރުނަތައް ދެންމެ ދެންމެ އޮހިގެންފާނެހެން ހީވިއެވެ. ހިތްއެދެނީ ރުއިމަށެވެ. ހިތަށް ހަމަޖެހުމެއްލިބި އުދާސްތައް ބޭރުވާނެ އެހެން ގޮތެއްނެތެވެ.\nކުރީކޮޅު ހަމައެކަނި ވަރުބަލިވެ އަނބުރާކަހަލަ ގޮތެއްވިނަމަވެސް ފަހުން ހޮޑުލެވެން ފެށުމުން ސަލްވާގެ ގައިގާ ތެދުވާނެ ވަރެއްވެސް ނެތެވެ. ހޮޑުނައިސް އަރުތެރެއަށް އެއްޗެއް ލެވޭ ކަމަކަށްނުވިއެވެ. އެދުވަހު މާ ގަދަޔަށް ހޮޑުލެވި މޫނަށް އަނދިރިވާގޮތް ވުމުން ހައިކަލް ގަސްތުކުރީ އަންހެނުންގެ ޚާއްސަ ޑޮކްޓަރަކަށް ދައްކާލަން ގެންދިޔުމަށެވެ. އޭނަ ދަންނަ ޑޮކްޓަރެއްކަމަށްވާ ޝަފަގުއަށް ދައްކާލާ ސްކޭން ހަދަންވެސް އެޕޮއިންޓްމެންޓް ހެއްދިއެވެ. ސަލްވާ ހެދުން ލައްވާ ތައްޔާރުކޮށްލަދިނީވެސް ހައިކަލްއެވެ. ކާރުތެރޭގައިވެސް އޯކަށް ދެމޭގޮތްވިޔަސް ހޮޑަށް އަންނާނެ އެއްޗެއްވެސް ނެތެވެ. ސަލްވާ ވަރުބަލިކަމުން ޑޮކްޓަރ ލަފާދިނީ ދެދުވަހަށް ނަމަވެސް އެޑްމިޓްކުރުމަށެވެ. އެއްޗެއް ނުކެވި އެހާ ހޮޑުލެވެންޏާ މާ ބޮޑަށް ހަކަތަ ހުސްވެ ހާލުބޮޑުވެދާނެއެވެ. ޓެސްޓްހެދިއިރު ކީޓޯންސް އިނީ މަތިވެފައެވެ.\nސްކޭން ހަދާފައި ހައިކަލްއަތަށް ޕްރިންޓްކޮޅު ދިނުމުން ހައިކަލްގެ ހިތަށް ލިބުނު އުފާވެރިކަން ބަޔާންކޮށެއް ނުދެވޭނެއެވެ. ޓްވިންސްއިން ލިބުނު ދުވަހުވެސް ކުރެވުނީ އެފަދަ އިހުސާސްއެކެވެ. ހައިކަލް ސަލްވާއަށް ބަލާލި ގޮތާއި ހިނިތުންވެލިގޮތުން ޚުދު ސަލްވާގެ ހިތްވެސް އުފަލުން ފުރުނެވެ.\nކޮޓަރީގައި އެކަނިވުމުން ސަލްވާ އޮތީ ހައިކަލްގެ އަތުގައި ހިފަހައްޓާލައިގެންނެވެ. އެއަތުން ދޫކޮށްލާހިތް ނުވެފައެވެ. އުފާވާވަރަށް ކަންބޮޑުވެސް ވިއެވެ. އަޒަލްމެންނަށް އެނގުމުން އުފާވާނެތޯވެސް އަހާލެވުނެވެ. އަޒަލްމެން ކައިރީ ބުނަންވީހެއްޔޭވެސް އެހިއެވެ. އަންހެންކުއްޖަކަށް ވެއްޖެއްޔާ އަޒަލްމެން މާ އުފާވާނެއޭވެސް ބުނެލިއިރު އެއީ އޭނަގެ ވެސް ހުވަފެނެވެ. ތިއްތިކުރެވޭނީ އަންހެންކުއްޖެއް ލިބުނިއްޔާއެވެ. ނަމެއް ސާޗް ކުރަން މިހާރުއްސުރެ ސަލްވާ ބޭނުންވިއެވެ. ސަލްވާގެ ވާހަކަހުރިގޮތުން އެކަމާއި އިންތިހާއަށް އުފާވެ ދަރިފުޅު ބޭނުންވެފައިވާ ވަރު ހައިކަލްއަށްވެސް އިހުސާސްކުރެވުނެވެ. އުމުރުގެ ހަގުކަމުން ތަޖުރިބާ މަދުކަމާއިއެކު މޮޔަ ސުވާލުތައްވެސް އެވަރަށް ކުރިއެވެ.\n"ބޭބީ އަދި ޑޮޓެއްހާ ކުޑަކޮށް ސްކޭން އިން ފެނުނީ. އިޒް އިޓް އޯކޭ؟ މާ ކުޑަހެން ހީވޭ. ވަރަށް ބިރުގަނޭ.........." ސަލްވާގެ އަތުން ކުޑަކޮށް ދާހިއްލާލުމުން ވަކިން ފިނިވެ މަޑުކަމުގެ އިހުސާސް ހައިކަލްއަށް ކުރެވުނެވެ.\n"އަދި ޓޫ މަންތްސް ނުވާތީ އެހާ ކުޑައީ. އެކަމަކު ހާދަ ކުޑަކޮށްލީ. ޑޮޓެއް ވިއްޔާ ލޮލަށްވެސް ނުފެންނާނެއްނު ހެހެ. ދެން ބުނެބަލަ. ކީއްވެ ބިރުގަންނަނީ؟ "\n"ބޭބީއަށް ކަމެއް ވެދާނެތީ........"\n"ހެއްދެވި ފަރާތަށް އިތުބާރުކުރީމަ ހުރިހާ ކަމެއް ދާނީ ރަގަޅަށޭ ސަލްވާ ބުނަމެއްނު. ހުރިހާ ކަމެއް އޯކޭވާނެ އިނގޭ. ޓްރަސްޓް މީ ލަވް. ދުޢާކުރީމަ ދެރަގޮތެއް މެދުވެރި ނުކުރައްވާނެ. އަނެއްހެން ބުނަންޏާ ޕްލޭންކޮށްގެން ހޯދި ބޭބީއެއްވެސް ނޫން. ސަލްވާވެސް އެހާ އަވަހަށް ބޭނުމެއްވެސް ނުވެއެއްނު. އެކަމަކު ލިބުނީމަ ދެން އޭގެ ހިކުމަތެއްވެސް އޮންނާނެ. ބީ ޕޮޒިޓިވް.............." ހައިކަލްގެ ޖުމްލައާއިއެކު ސަލްވާގެ ހުދުވެފައިވާ މޫނަށް ލޭ ޖަމާވިއެވެ. ދެކޯތާފަތަށް ރަތްކުލަ ވެރިވީ ހައިކަލް ބަލަހައްޓައިގެން އިންގޮތުންނާއިއެކު އެދިން ނަމަކުންނެވެ. މުޅިގައިގާ ވިހާ ލޯލިތައްވެސް ކޮޅަށް ޖެހުނެވެ.\nހައިކަލް ހީލަމުން އެ އަތްތިލައިގާ ތުންފަތް ޖައްސާލީ ލުއިކޮށެވެ. ކިރިޔާ ބީހިލިކަމެވެ. ސަލްވާގެ ހިތް އުދުއްސައިގަތެވެ. ހައިކަލް ހަމަ ރަގަޅަށްވެސް "ލޯބި" އޭ ކިޔާގައި އޭނައާއި މުޚާތަބުކޮށްފިހެއްޔެވެ؟ އަޑު އިވުނީ ހަމަ ރަގަޅަށެވެ. އުފަލަކަށްފަހު އުފަލެއް ހިތަށް ލިބެމުންގޮސް ހިތް ފުރިގެން ބަންޑުންވާ ވަރުވެއްޖެއެވެ. އެވަރުންވެސް އޭނައަށް ފުދިއްޖެއެވެ. ލޯބިވާ ވާހަކަ ނުބުންޏަސް ހައިކަލް އަޅާލާވަރު މިހާރު ސާބިތުކޮށްދީފިއެވެ. މިހާ ރަގަޅު އަޅާލާ ފިރިޔެއް އޭނައަށް ލިބުނީ ކުރެވުނު ކޮންފަދަ ރަގަޅުކަމަކުން ބާވައެވެ. ހިތުން ހަމްދުކުރެވުނު އަދަދެއްވެސް ނޭގެއެވެ. އެތަނަށް ގެނައި ފަހުން ހޮޑެއް ނުލެވެއެވެ. އަރާމުކޮށް ނިދާލެވުނެވެ.\nވިޝާމް ސަލްވާގެ އިންޕޭޝަންޓް ފޯލްޑާ ބަލައިލާފާ ބުއްދިވެސް ލުހިގެން ދިޔަހެން ހީވިއެވެ. ސިކުނޑިއާއި ހިތް ފަޅިފަޅިވެ ކުދިކުދިވީފަދަ އިހުސާސެއްކުރެވުނެވެ. ދެތިންފަހަރު އޭގައި ހުރި ނޯޓްކޮޅު ކިޔާލެވުނީ ހިތަށް ބަރުވެ ނުކުޅަދާނަވާ ހާލުގައެވެ. ގަބޫލުކުރަން ހިތް ދެކޮޅުހެދިޔަސް މިއީ ހަގީގަތެވެ. މީގައި މިވަނީ ސަލްވާގެ ނަމެވެ. މި ޕްރައިވެޓް ރޫމްގައި އެޑްމިޓްކޮށްފައިވަނީ ސަލްވާއެވެ. އޭނަގެ ސަލްވާއެވެ. އެހެންމީހެއްގެ ހައްގެއްކަން މިހާރު ކަށަވަރުވެއްޖެއެވެ. ސަލްވާއިނީ ހައިކަލްގެ ދަރިއަކަށް ބަލިވެއެވެ.\n"ނޫން ނޫން. މިއީ ހުވަފެނެއް. މިހެނެއް ނުވާނެ...ޝީޒް ޖަސްޓް އެ ކިޑް...................." ވިޝާމްއަށް ކަރުނަތައް ނުހިފެހެއްޓުނެވެ.\nއަހަރެންގެ ހިތް އަނބުރާދީ7މަސް2ހަފްތާ ކުރިން\nއަހަރެންގެ ހިތް އަނބުރާދީ - 57 8 މަސް2ދުވަސް ކުރިން\nއަހަރެންގެ ހިތް އަނބުރާދީ 8 މަސް4ދުވަސް ކުރިން


Maldivian seaplan: udhuhigane dhuveli fassiya kollaifi!\nމޯލްޑިވިއަން ސީޕްލޭން: އުދުހިގަނެ ދުވެލި ފައްސިޔަކޮށްލައިފި!\nސީޕްލޭންގެ ހިދުމަތް ފެށީ 2014 ވަނަ އަހަރު\nހިދުމަތް ފެށީ އެންމެ ބޯޓަކުން\nމި އަހަރު އިތުރު ހަތަރު ބޯޓު ހޯދާނެ\nމޯލްޑިވިއަން ސީޕްލޭނެއް: ހިދުމަތް ފުޅާވެ ފަސް ރިސޯޓަކަށް ހިދުމަތް ދޭ.--އަވަސް ފޮޓޯ: މުހައްމަދު ޝުރާއު\nތިން އަހަރު ފަހަތަށް ގޮސް މިތަނުގައި ހުއްޓޭނަމަ ފެންނަނީ ހަނަވަސް ތަނެކެވެ. ބައިނަލް އަގުވާމީ ވައިގެ ބަނދަރުގެ ރަންވޭ ބިތްދޮށުގައި ހުއްޓިފައިވާ ފެންގަނޑެކެވެ. އޭރުމިއީ ކަފިއްސާއި ކަކުނީގެ ގެދޮރެވެ. ނަމަވެސް އޭގެ ތިން އަހަރު ފަހުން މިއަދު މި ތަނުން ދިރުން ފެނިއްޖެ އެވެ. މިހާރު މި ތަނުގެ ކާރުބާރު ބޮޑެވެ. ތާއަބަދު ވައިގެ އުޅަނދުތައް ފެނަށް ޖައްސާ، ނަގަނީ އެވެ. މި ހުރެވުނީ ގައުމީ އެއާލައިން "މޯލްޑިވިއަންގެ ސީޕްލޭން" ބޭހުގަ އެވެ.\n"އަޅުގަނޑުމެން މިތަނަށް އައިއިރު މިއީ ހަނަފަސް ބިމެއް. އޭރު މިތަން އޮތީ ގިރާފަ،" އިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ) ގައި ހަދާފައިވާ މޯލްޑިވިއަން ސީޕްލޭން ހިދުމަތްދޭ ތަނުގައި ހުންނަވާ "އަވަސް" އަށް ވާހަކަ ދައްކަމުން އައިލެންޑް އޭވިއޭޝަންގެ ހެޑް އޮފް އެޑްމިނިސްޓްރޭޝަން އަލީ ނަޝާތު ހަމީދު ވިދާޅުވި އެވެ.\nސީޕްލޭން ސަރަހައްދު މީގެ ތިން އަހަރު ކުރިން އޮތް ގޮތް.--ފޮޓޯ: މޯލްޑިވިއަން\nސީޕްލޭން ސަރަހައްދުގައި މުވައްޒަފުން މަސައްކަތް ކުރަން ކުރިން ބޭނުން ކުރި ކޮންޓެއިނާ އޮފީސް--ފޮޓޯ: މޯލްޑިވިއަން\nސީޕްލޭން ސަރަހައްދު ތަރައްގީ ކުރުމުގެ ގޮތުން ތޮށިލަނީ.--ފޮޓޯ: މޯލްޑިވިއަން\nއައިލެންޑް އޭވިއޭޝަނުން ސީޕްލޭން ނުވަތަ މޫދައް ޖައްސާ ބޯޓުގެ ވިޔަފާރީގެ ތެރެއަށް އުދުހެން ފެށީ 2014 ވަނަ އަހަރު އެވެ.\nއޭރު، މި މަސައްކަތުގައި އެންމެ އިސްކޮށް އުޅުއްވި ނަޝާތު ވިދާޅުވި ގޮތުގައި އެންމެ ފުރަތަމަ އެ ކުންފުނިން މިތަނުގައި ކުރި މަސައްކަތަކީ ސީޕްލޭން ޖެއްސުމަށް ހާއްސަ ޕްލެޓްފޯމްތަކެއް މޫދުގައި އެޅުމުގެ މަސައްކަތް ކަމަށެވެ.\n"ސީޕްލޭން ޕްލެޓްފޯމްގެ މަސައްކަތް ނިމުމުން ދެން ކުރި ކަމަކީ ޓާމިނަލްއަކާއި ހެގަނރެއް ހެދުން،" ނަޝާތު ވިދާޅުވި އެވެ.\nމި މަސައްކަތް ވެގެން ދިޔައީ ގައުމީ އެއާލައިން މޯލްޑިވިއަންގެ ފިޔަގަނޑުގެ ދަށަށް މުޅިންއާ ވިޔަފާރިއެއް ނިވާވި ނިވާވުމަކަށެވެ. ބޭނުމަކީ ރާއްޖޭގައި ފުޅާވެ ތަރައްގީވަމުން ދިޔަ ޓޫރިސްޓް ރިސޯޓުތަކަށް ޓޫރިސްޓުން އުފުލުމުގެ ހިދުމަތް ދިނުމެވެ. މިގޮތުން މޯލްޑިވިއަން ސީޕްލޭންގެ ފުރަތަމަ ދަތުރުކޮށްފައިވަނީ 2014 ވަނަ އަހަރުގެ ޖުލައި މަހުގެ ތެރޭގަ އެވެ. މި ހިދުމަތް ފެށީ މޫދައްޖައްސާ އެންމެ ބޯޓެއް ގެނެސްގެންނެވެ. ނަމަވެސް މިއަދު އެ ކުންފުނީގެ ޓުއިންއޮޓާ މަރުކާގެ ހަ މަތިންދާ ބޯޓު އެބަ އޮތެވެ.\nނަޝާތު ވިދާޅުވި ގޮތުގައި ފުރަތަމަ ދުވަހުން ފެށިގެން ސީޕްލޭންގެ ވިޔަފާރި ފުޅާކުރަމުންދާ ކަމަށެވެ. އެގޮތުން މިއަހަރުގެ ނިޔަލަށް ސީޕްލޭންގެ އަދަދު 10 އަށް އަރާނެ ކަމަށް އޭނާ ވިދާޅުވި އެވެ.\n"ހިދުމަތް ދުވަހުން ދުވަހަށް މިދަނީ ރަނގަޅު ކުރަން. ސީޕްލޭންގެ އަދަދުވެސް އިތުރު ކުރަމުން،" ނަޝާތު ވިދާޅުވި އެވެ.\nސީޕްލޭންގެ ވިޔަފާރި ފުޅާކުރުމުގެ ގޮތުން މޯލްޑިވިއަން އިން މިހާރު މިވަނީ ފުރިހަމަ ޓާމިނަލެއް ފައްކާ ކުރުމުގެ މަސައްކަތް ވެސް ކުރަމުނެވެ. މި ތަނުގައި ރިސޯޓުތަކަށް ހާއްސަ ކޯނާތަކާއި ރެސްޓޯރެންޓް އަދި ޓޫރިސްޓުން އަރާމުކޮށްލައި މަޑުކޮށްލާނެ ތަނަވަސް ޖާހަ ހަދާފައިވެ އެވެ.\nނަޝާތު ވިދާޅުވި ގޮތުގައި ސީޕްލޭން މަސައްކަތް ފެށިގެން އައީ "އެންމެ އައިޑިއަލް" ގޮތެއްގައި ނޫން ކަމަށެވެ.\n"މީގައި ސްޓާފުން ހުރިހާވެސް ބަޔަކީ. ކޮންޓެއިނާތަކުގައިވެސް އޮފީސް ހަދައިގެން މަސައްކަތް ކުރި. ސްޓާފުންގެ އިހުލާސްތެރިކަމާހުރެ މިހިސާބަށް މިއާދެވުނީ. އަނެއްހެން ބުނަންޏާ ވަރަށް ސްމޫތްކޮށް ދިޔައީ ޓޫރިސްޓުނަށް ދެވުނީ،" ނަޝާތު ވިދާޅުވި އެވެ.\nމޯލްޑިވިއަން ސީޕްލޭންގައި 100 އެއްހާ މީހުން މަސައްކަތް ކުރެ އެވެ. މީގެތެރޭގައި ގިނައީ ދިވެހިންނެވެ. މި މުވައްޒަފުންގެ މެޖޯރިޓީއަކީ ޒުވާނުންނެވެ.\nނަޝާތު ވިދާޅުވީ މި މަސައްކަތް ފެށިއިރު ވަސީލަތްތަކުގެ ދަތިކަން ބޮޑު ކަމަށެވެ.\n"ފުރަތަމަ ވަރަށް ދަތިކޮށް އުޅުނީ. އެކަމަކު މިހާރު އޭރު އުޅުނު ދަތިހާލެއް ހިތަކަކަށް ނާރަ. މިހާރު މުޅިތަން ނިމުމަކާ ކައިރިއަށް މިދަނީ. މިހާރު އިރާދުކުރެއްވިއްޔާ ވަރަށް ހިތްހަމަ ޖެހިލައިގެން މި އުޅެނީ،" ނަޝާތު ވިދާޅުވި އެވެ.\nއޭނާ ވިދާޅުވީ އެ ކުންފުނީގެ މުސްތަގުބަލް ފެންނަނީ ވަރަށް އުޖާލާކޮށް ކަމަށެވެ.\n"އިރާދަކުރެއްވިއްޔާ މޯލްޑިވިއަން ސީޕްލޭންގެ މުސްތަގުބަލް ވަރަށް އުޖާލާ. އަޅުގަނޑުމެން ހަ ބޯޓު ގެނެވި ފަސް ރިސޯޓަކާއެކު މިއޮތީ އެގްރީމަންޓް ހެދިފައި. ދެންއަނެއްކާ އިތުރު ރިސޯޓު ވެސް އެގްރީމަންޓް ހެދޭނެ. އެހެންވެ ފެންނަނީ ވަރަށް އުޖާލާކޮށް،" ނަޝާތު ވިދާޅުވި އެވެ.\nއޭނާ ވިދާޅުވީ ސީޕްލޭން އޮޕަރޭޝަންއަކީ ވަރަށް ބޮޑު ޗެލެންޖެއް ކަމަށެވެ.\n"އަޅުގަނޑުމެން މި އޮޕަރޭޝަން ކުރިއަށް މި ގެންދަނީ މިއީ ބޮޑު ޗެލެންޖެއްކަން އެނގިތިބެ. އެކަމަށް ހުރިހާ ސްޓާފުންވެސް މަސައްކަތް ކުރޭ. ސްޓާފުންގެ އެއްބާރުލުމާއެކު ކުރިއަށް މިދަނީ،" ނަޝާތު ވިދާޅުވި އެވެ\nހަނަފަސް، "މަރުވެފައި" އޮތް ބިމަކުން އުދުއްސައިގަތް މޯލްޑިވިއަން ސީޕްލޭންގެ މިސްރާބު މިހާރު ހުރީ ހެޔޮވަރު ދުވެލީގަ އެވެ. ކުންފުނީގެ މަގުސަދަކީ ދިވެހިންނާއި ރާއްޖެ އަންނަ މެހުމާނުންނަށް އެންމެ ރަނގަޅު ހިދުމަތެއް ދެވޭ ފެންވަރުގެ ފުރިހަމަ ބަޔަކަށް "މޯލްޑިވިއަން ސީޕްލޭން" ވެސް ހެދުމެވެ.


SunOnline: Priyanka ge The Sky Is Pink Ge Trailer dhakkalaifi\nޕްރިޔަންކާގެ "ދަ ސްކައި އިޒް ޕިންކް"ގެ ޓްރެއިލާ ދައްކާލައިފި\nއައިމިނަތު ލުބާ 12 Sep 2019, 10:29\n"ދަ ސްކައި އިޒް ޕިންކް"ގެ ޕޯސްޓަރެއް-\nސޮނާލީ ބޯސްގެ ފިލްމި "ދަ ސްކައި އިޒް ޕިންކް"ގެ ޓްރެއިލާ ދައްކާލައިފި އެވެ.\nއަންނަ މަހުގެ 11 ވަނަ ދުވަހު ރިލީޒްކުރާ އެ ފިލްމަކީ ޕްރިޔަންކާ ޗޯޕްރާ އަދި ޒާއިރާ ވަސީމް ފެނިގެންދާ ފިލްމެކެވެ. ޒުވާން ދެ ކުދިންގެ މަންމަގެ ރޯލު މި ފިލްމުގައި ޕްރިޔަންކާ ކުޅެފައިވާއިރު އޭނާގެ ދަރިންގެ ރޯލް ކުޅެފައިވަނީ ޒާއިރާ ވަސީމް އަދި ރޯހިތު ސަރަފް އެވެ.\nފަރްހާން އަފްތަރު، ޕްރިޔަންކާގެ ފިރިމީހާގެ ރޯލުން ފެނިގެންދާއިރު އެ ފިލްމަކީ އަސަރުގަދަ ފިލްމެއްކަމަށް ހަބަރުތައް ބުނެ އެވެ. ފިލްމުގެ ޓްރެއިލާ އާންމުކުރުމާ އެކު އެ ޓްރެއިލާއަށް ބޮޑު ތަރުހީބެއް ވަނީ ލިބިފަ އެވެ.\nޓްރެއިލާގައި ޕްރިޔަންކާ އާއި ފަރުހާން ލޯބީގެ ގޮތުން ގުޅުނު ދުވަސްވަރު ދައްކުވައިދީފައިވާ އިރު ކައިވެންޏެއްކޮށް ދަރިން ލިބެ އެވެ. ލިބުނު ކުއްޖާއަކީ ބަލިކުއްޖެއްކަން އެނގުނު ހިސާބުން އެ މީހުންގެ ދިރިއުޅުމަށް ގިނަ މައްސަލަތަކެއް ކުރިމަތިވާ މަންޒަރު ވެސް ފެނިގެންދިޔަ އެވެ.\nއެ ފިލްމަކީ 2015 އަހަރު މަރުވެފައިވާ އިންޑިއާގެ ޒުވާން މޯޓިވޭޝަނަލް ސްޕީކާ އަދި ލިޔުންތެރިޔާ އައިޝާ ޗައުދަރީގެ ބައޮގްރަފިކަލް ޑްރާމާއެކެވެ. އޭނާ މަރުވީ އުމުރުން 18 އަހަރުގަ އެވެ.\nމެޓްރިކްސްގެ އާ ފިލްމަށް ޕްރިޔަންކާ\nޕްރިޔަންކާގެ ފިރިމީހާ ނިކް ބޮލީވުޑަށް\nބައިޖޫ ބަވްރާގެ ލީޑަށް ރަންވީރާއި ޕްރިޔަންކާ؟